
JAROSLAV ŠIDAK: PRAVOSLAVNI ISTOK 
I >CRKVA BOSANSKA« 


U razvitku bosanske države od bitne je važnosti pitanje crkve- 
nih i vjerskih odnosa na njezinu tlu. Mnogi odsjeci ove tristogodišnje 
dramatične prošlosti, s njezinim usponima i porazima i s njezinom 
dugotrajnom i bolnom predsmrtnom agonijom, ostali bi tamni, pa i 
sasvim nepoznati, da prilike u crkvi nisu uvijek iznova privlačile 
na se pažnju rimske kurije i navodile ovu često na korake velikog 
političkog značenja. Uostalom, crkvena i vjerska pitanja pokazuju 
u ono vrijeme izrazito političko obilježje, a ukoliko sredovječna Bo- 
sna ima udjela u historiji tadašnje Evrope, zaslugom je samo njezine 
narodne crkve i ivjekovne borbe, koju je ona vodila za svoj opsta- 
nak s moćnim Rimom. Da se razvitak bosanske države pravilno 
shvati i ocijeni, da mu se dokuči smisao i odred; mjesto, koje ga u 
historijskom kontinuitetu vjekova pripada, neophodno je potrebno 
da se riješi njegov centralni problem; pitanje narodne »crkve bo- 
sanske«, 

Još nedavno je prevladavalo u nauci mišljenje, da »crkva bo- 
sanska« pripada onom heretičkom pokretu, u kome su pape oduvi- 
jek gledali osobitu opasnost za temelje kršćanskog učenja. Vjero- 
valo se optužbama latinskih spisa, da ona uči manihejske zablude, 
kojima leži u osnovu dualističko vjerovanje u dva počela. Već je 
Rački, koji je ovo mišljenje najbolje izrazio i potkrijepio dokazima, 


dopuštao mogućnost, da se »crkva bosanska« u ponekom pogledu 


približila pravom kršćanstvu. Kasnije je misao o evoluciji »crkve | 
bosanske« i postepenom slabljenju njezinih bogumilskih osobina po- 

čela vidljivo da jača i potiskuje tradicionalne poglede, Prolazili su 
deceniji, a domaće tlo, na kome je »crkva bosanska« uspjela da se 
nekoć odrva svim udarcima, osim onoga, pod kojim je. pala sama 


državna nezavisnost Bosne, nije dalo od sebe nijedne potvrde za 


teške optužbe protivnika, 

Nema sumnje, da nije više daleko vrijeme kada će vlastita riječ 
domaćih bosanskih spomenika naći priznanje, koje zaslužuje. Time 
bi nauka dobila napokon pouzdanu osnovku, bez koje ispravno 
prosuđivanje svega zbivanja u sredovječnoj Bosni nije moguće. 

S ovako stečenom polaznom točkom otvara se put za nova rje- 
šenja. Odgovor na postavljeno pitanje nije iscrpljen spoznajom — 
ma koliko bila ova dragocjena — da »crkva bosanska« nije ni u 
čemu manje kršćanska od istočne ili zapadne crkve i da u njoj 
nema traga bogumilstvu ili bilo kojem drugom heretičkom učenju, 
Još uvijek preostaje da se riješi pitanje o postanku ove samostalne 
kršćanske crkve i njezinu odnosu prema Istoku i Zapadu. Ovo po- 
sljednje pitanje nailazi na teškoće, zbog kojih je oduvijek prijetila 
pogibelj, da se s područja historijskih činjenica prebaci u arenu 
političke borbe i da se u zahuktalosti nacionalnih strasti pretvori u 
Pitanje nacionalne pripadnosti sredovječne Bosne, U sudaru razli- 
čitih shvaćanja pala su žrtvom historijska fakta, Ona su baš po 
ovom pitanju tako jasna i nedvojbeno utvrđena, da je rješenje ostalo 


nedostižno samo s razloga, što se nepoželjne činjenice nisu naprosto | 


htjele da vide i čuju, U znatnoj mjeri je tome doprinijela također 
okolnost, da su se ovog pitanja laćala u mnogo slučajeva pera, ko- 
jima je nedostajala metodička sprema historika i potrebno pozna- 
vanje historije uopće, 

Razumljivo je, što se upravo na srpskoj strani pristupalo s po- 
jačanom pažnjom pitanju odnošaja, u kome se »crkva bosanska« 
nalazila prema pravoslavnom Istoku. Budući da je utjecaj Račkoga 
ostao u hrvatskoj historiografiji do nedavna dominantan, to je samo 
starije djelo B. Petranovića moglo svojom opravdanom sumnjom — 
premda je ova bila još uvijek dosta suzdržljiva — pružiti oslonac 
kritičkom proučavanju latinskih izvora. Posljedica je toga bila, da 
je spoznaja o kršćanskom obilježju »crkve bosanske« sazrijevala 
sve jače kod onih, koji su nastavili da idu stopama Petranovića, 
S podlogom u osnovnom stavu njegovu, da je »crkva bosanska« 
sačuvala svoje pravoslavlje nepovrijeđeno usprkos svim iskušenji- 
ma, ovaj pravac je morao prirodno da završi s koncepcijom Glušca, 
u kojoj se »crkva_bosanska« poistovećuje u svemu sa srpskom 
crkvom, od koje je tobože potekla i s kojom se kasnije opet 
sjedinila. 

* * 


Djelo B. Petranovića »Bogomili. Crkva bosanska i krstjani« 
(1867) sadrži u sebi klice skoro sviju mišljenja o »crkvi bosanskoj«, 
koja su se poslije njega pojavila u srpskoj nauci i publicistici. Bio je 
daleko od toga da porekne snažan utjecaj hereze u »crkvi bosan- 
Skoj«, ali je nastojao da ga svede na spoljašnosti, na uređenje crkve 
i način života u samostanima njezinih »krstjana«, Mislio je da spasi 
njezino pravoslavlje usprkos predpostavci, da su »krstjani«, kako 

su se »slavjanski jeretici« općenito nazivali, našli pravoslavnu crkvu 
u Bosni »slabo ustrojenu« i »postojavšu do tada nestalnu crkvenu 
organizaciju zamijenili čisto narodnom, ali po uzoru i kroju jere- 


 tičkome«. Ograničivši »jeretištvo skoro na same krstjane«, tvrdio 


je da je ono »kroz čitavo XIII stoljeće.., primjetno raslo i jačalo« 
i da heretici »uzeše upliv svoj i na same dogmate rasprostirati«. 
Premda mu je vodeća uloga »krstjana« u Bosni XV vijeka, još uoči 
njezine propasti, bila vrlo dobro poznata, i premda je uz njihovu 
pojavu vezao i sam postanak »crkve bosanske«, on je ipak pokušao 
da problem bosanske hereze prikaže kao unutrašnju borbu, koju je 
crkva vodila sa svojim redovnicima, Neko vrijeme je njezin otpor 
bio samo pasivan i »možda je i gdjekoji episkop... ., jeretištvom. za- 
ražen, zlim putem udario«, dok je svjetovno svećenstvo mnogo iz- 
gubilo na ugledu, Nalazio je utjehe u misli, koja se u kasnijem raz- 


vitku problema pokazala osobito plodna. »Krstjani« se — kaže on 


— »nisu toliko zanimali razlaganjem osnovnih načela sekte, koliko 
da svojim auktoritetom, što ga sa strogosti življenja uživahu, i aske- 
tičkim praktikama djeluju na narod u jeretičkome smislu«. A kada 
su učestali vjerski ratovi, onda im pogotovo nije uspjelo da izgrade 
kakav »heretički sistem«. Njihovi »jereseučitelji« počeli su sada sve 
više naginjati »k istočnome pravoslaviju«, a sbrojčanim opadanjem 
progonjenih »krstjana« nestajao je »krstjanski upliv i auktoritet 
u narodu« i »tim se većma crkva bosanska čistila od uvukavših se u 
nju jeretičkih zloupotrebljenja«. Zaključuje dakle, da je »crkva bo- 
sanska pravoslavlje sačuvala kroz cijelo vrijeme religioznih ratova«. 

Istom u 90-im godinama poduzet je pokušaj da se ode korak 
dalje. Petranovićevi izvodi ostavili su otvorena vrata težnji, da se 
pravoslavlje »crkve bosanske« istakne još jače u opreci s heretič- 
kim utjecajem u njoj, Anonimnom piscu, koji se krije pod pseudo- 
nimom Atom, nije bilo teško da u raspravi »Kakva je bila sred- 
njevjekovna »crkva bosanska« — vjera bosanska« (Bosanska vila 
1892 i 1894) podupre ovu težnju gradivom, koje Petranoviću još nije 
moglo biti poznato. Atom doduše nije odbacio tvrdnju o herezi kao 
neosnovanu, ali je stao na stanovište da »jeretištvo nije obuhvatalo 
ni glavne mase, a kamo li svega naseljenja po zemljama bosanske 
države, niti se ikad uzvisilo na stepen opće i državne vjere, već je 
bilo slabo i neznatno, upravo pojava sporadičke i prolazne pri- 
rode as. 

Pristajući uz mišljenje Petranovića, Atom je u jedno pitanje, 
neobično važno za konačno rješenje, unio vlastite poglede i time 
Očito utro put Glušcu, On nije poricao postojanje »zasebne družbe 
bogomilske« u krilu »crkve bosanske« i predpostavlao je štaviše 

kao »važnu istinu: da su bosanski jeretici zbilja bili Bogomili, da 
su se u XLII i u XIV i u XV vijeku ozbiljno i čvrsto pridržavali sviju 
ustanova svoje vjere, pa su ispunjavali sve ono što i njihova braća, 
po Bugarskoj i Srbiji, a odbacivali sve ono, što su i braća im odba- 


civala«. Ove heretike odvaja on oštro od paterina dubrovačkih. 


spisa; on želi » da poštovani čitaoci u svakoj prilici strogo razlikuju 
jeretištvo od zvanične bosanske crkve«, Dok je Petranović mislio, 
da izvjesne pojave, koje se nisu dale dovesti u sklad sa čisto pravo- 
slavnim obilježjem »crkve bosanske«,y moraju potjecati od here- 
tičkih utjecaja, on je nastojao da i ovo mišljenje ublaži predpostav- 
kom, »da onaj opaženi crkveni i vjerski kvar, i oni zli običaji, ne 
bijahu toliko proizvod bogomilske propagande, koliko ostatak sta- 
rih predanja, i porod narodne prostote, i nestalnost i zapuštenost 
crkvenoga života u ovoj zemlji, u onijem teškim vremenima«. Ovu 
misao izražava on drugom prilikom još jasnije. »Premda nemam ni- 
kakva pozitivna izvora — kaže on — ja ipak držim i vjerujem, da 
su drevne crkvene uredbe u Bosni i Srbiji bile istovjetne, pa se 
samo crkva u Srbiji dalje razvijala i reformisala, a u Bosni zaostala 
na prvobitnijem oblicima iz IX vijeka, čiji tip bijaše oličen i očuvan 
u »crkvi bosanskoj« do propasti kraljevstva.« Ako, dakle, rimska 
kurija i ugarski kraljevi pripisuju toliki značaj herezi u Bosni, oni 
to čine samo radi toga, da opravdaju borbu, što su je tamo poveli 
Za svoje interese, Rim je htio da uništi »slavensko pravoslavlje« pa 
je svoj »krvavi korak« htio »opravdati izmišljenim jeretičkim stra- 
hotama u Bosni«. Hereza je doduše postojala, ali da je i nije bilo — 
misli Atom — trebalo bi je zbog interesa kurijinih stvoriti. Ovako 
je kasnije riješavao Glušac pitanje hereze u Bosni. i 

Još 1914 izjavio je svoj pristanak uz mišljenje Petranovića N, 
Milaš u raspravi »Ston u srednjim vijekovima«, Spremajući drugo 
izdanje Petranovićeva rada, nadopunjeno autorovim bilješkama, koje 


je ovaj unosio poslije izlaska knjige Račkog o »Bogomilima i Pata-- 


renima«, Milaš je smatrao mišljenje Petranovića za »naučno osno- 
vano«, Ne stavljajući u sumnju širenje »bogomilske ili patarenske 
jeresi« iz Bugarske u Bosnu, nabacio je ukratko misao, da »već 
tada bogomilstvo počinje malo po malo i tu da gubi svoju pređašnju 
protivuhrišćansku oštrinu... Pretvara se bogomilstvo u narodnu 
crkvu bosansku«, 

Ponešto izmijenjeni, pogledi su Petranovića ušli napokon u 
udžbenik R, G rujića, objavljen 1920 pod naslovom »Pravoslavna 
srpska crkva«, Služeći se historijski neopravdanim izrazom »srpske 
crkve u Bosni«, ustvrdio je Grujić da se tamo »pod uticajem bogo- 
milstva razvila jedna nova, ne toliko jeretička, koliko šizmatička 

crkva«. Njezine biskupe u XII vijeku naziva bogomilima, ali ga 
oporuka gosta Radina navodi na misao, da je »crkva bosanska« 
bila u XV vijeku »vrlo blisko pravoslavlju«, Pišući o istome pred- 
metu u (Narodnoj enciklopediji, Grujić je postanak »crkve bosan- 
ske« — koju tom prilikom zove bez ikakva razloga još i »krstjan- 
skom« — stavio na početak. XII vijeka, On tvrdi, da je Bosna dije- 
lila do toga vremena »uglavnom sudbinu cijele srpske crkve«, a 
kada je postala zavisna o Ugarskoj, »počela se u njoj razvijati pod 
utjecajem staroga mnogoboštva i bogomilstva posebna nacionalna 
crkva«, koja je samo formalno priznavala rimskoga papu. Ova veza 
prekinuta je, po njegovu mišljenju, onda kada je »crkva bosan- 
ska« podložena kaločkoj nadbiskupiji u Ugarskoj (1247). Ova je 
posljednja misao nesumnjivo vrijedna pažnje; ona je vrlo blizu hi- 
storijskoj istini Wo postanku samostalne »crkve bosanske«, ali je 
ostala samo natuknuta, Kasnije se crkva bosanska »tokom vijekova 
— kaže Grujić — sve više približavala pravoslavlju, pa se najzad 
u 16 vijeku i sasvim izgubila u njemu«; ona se postepeno pretopila 
u srpsku pravoslavnu crkvu, 

Oslabljujući, poput Petranovića, utjecaj čiste nauke u bogumil- 
stvu i stavljajući na prvo mjesto njegovo socijalno značenje, V, Ć o- 
rović ističe da je »sekta bila gotovo više društvena nego verska« 
i da je »postigla svoje uspehe više na račun svojih socijalnih nego 
radi svojih verskih načela«, Još u kolijevci “pokazuje - »bogumili- 
zam ,,. jasan demokratski karakter«, U Bosni se proširio poglavito 
uslijed »oskudice vrhovnog nadzora, organizovanog i kontinuiranog 
s jednog mesta i sa jednim sistemom«; bila je to posljedica crkvene 
politike ugarskih vladara prema Bosni. Uopće je politika ovih vla- 
dara, spajajući se s nastojanjima rimske kurije, razvila »kod bosan- 
skih bogumila naročito ,., nacionalnu crtu« i tako ih s vremenom 
učinila »glavnim pretstavnicima: bosanskog nacionalizma«, Ćorović 
odbija kao pogrešno mišljenje onih, koji tvrde, »da se pod bosan- 
skim bogumilima kriju čisti pravoslavni«, ali predmnijeva, da je 
»bogumilizam« postao s vremenom popustljiviji i da je »možda već 
dopirući do Bosne, kroz razne mene, bio napravio izvesne kompro- 
mise«, Shvaćanje bosanskih heretika nije, po njemu, »onakvo, kao 
kod istočnih bogumila«, a u borbi s katolicizmom ono se još više 
približilo pravoslavlju, 

Ove poglede iznio je Ćorović u više prilika kroz posljednjih 
osamnaest godina i one se uzajamno dopunjuju. Očito je da u njima 


treba gledati sažetu formulaciju rezultata, do kojih je u ovom pita- 


nju došao i koji su u takvom obliku jamačno ušli i u njegovu nedav- 
no završenu historiju Bosne, Osnovnu misao dao je 1925 ovim. rije- 

čima: »Bogumili su bili jedna konservativna sekta, sa mnogo ele- 
menata prve kulture, koju su primili iz Maćedonije i Srbije; radi 
toga je bila bliža pravoslavlju; i vremenom se, u masi, u njemu i iz- 
gubila«. Odnos prema pravoslavnima izrazio je tim povodom po- 
moću analogije, koja bi u izvjesnom smislu mogla da pogodi jezgru 
čitavog problema, kada ne bi bilo predpostavke o bogumilskom po- 
drijetlu »crkve bosanske«, On kaže, da bi odnos »mogao biti između 
pravoslavnih i bogumila od prilike kao u Rusiji između zvanične 
crkve i takozvanih »staroobrjadaca«.. . « 

Čini se, da bi Čorovićevo gledište moglo da postane dominantno 
u srpskoj historiografiji, izmirujući na neki način — da se poslužim 
njegovim vlastitim riječima — jednostranost u shvaćanju Petranovi- 
ćeve škole i doktrinarizam kod Račkoga i njegovih sljedbenika, 
Ugledni historik J, Radonić usvaja ovo gledište, premda prizna- 
je, da se »mišljenje Glušca ne može tako lako odbaciti«. On pristaje 


uz Corovića kada tvrdnji o pravoslavlju »crkve bosanske« stavlja 


nasuprot činjenicu, da srpski izvori proklinju njezine vjernike i go- 
vore o njihovom obraćanju u pravoslavlje. A prihvaća također nje- 
govu misao o opadanju heretičkih elemenata u bogumilstvu. Dok se 
»bogomilska dogma« — kaže on — uopće »znatno približila hriš- 
ćanskom monoteizmu«, to je u Bosni bogomilstvo načinilo još uži 
kompromis sa hrišćanskom verom«. 

S pravom smatra Radonić, da je studija V. Glušca o »Sred 
njovekovnoj bosanskoj crkvi« (1924) najznačajnija od svih, koje za- 
stupaju mišljenje »da u Bosni i nije bilo Bogomila nego da su to pra- 
voslavni koje su rimokatolici iz verske netrpeljivosti i političkih 
razloga nazivali patarenima«. Nikada prije nije s tolikom dosljed- 
nošću i na tako širokoj podlozi uočena nesumnjiva istina, »da sred- 
njovekovna bosanska crkva veruje u prave hrišćanske dogmate«. 
Ostali zaključci, naprotiv, odveli su Glušca na stranputicu i njegovi 
su izvodi često neispravni i pogrešni, Ovih se pogrešaka on više nije 
uspio da oslobodi, Objavljujući prošle godine članak »Bogomilsko 
Pitanje u istoriji Južnih Slovena«, on im je, štaviše, dodao nove, U 
Potpunoj opreci s rijetkim, ali utoliko vrijednijim vijestima o naj- 
starijoj prošlosti »crkve bosanske«, Glušac tvrdi, da je Bosna pri- 
padala prvobitno, zajedno sa Srbijom, području ohridske crkve. I 
dok je 1924 predpostavljao, da se Bosna »otcepila od Srbije i osnovala 
svoju posebnu državu... nekako u ono vreme, kada su se defini- 
tivno rastavile naše crkve na istočnu i zapadnu«, dakle nekako po- 
slije 1054, u posljednjem članku datira ovaj događaj čitavo stoljeće 
kasnije, »za vreme Nemanjino«. Prije je postanak samostalne »crkve 
bosanske« vezao uz osnivanje bosanske države, a sada misli da je 

ona »verovatno u crkvenom pogledu i dalje spadala pod Ohrid kao 
i Nemanjina Raška«; istom u vrijeme sv. Save, dakle 1219, odvojila 
se tobož i Bosna od Ohrida »i osnovala svoju posebnu pravoslavnu 
crkvu«, Nesumnjivu činjenicu o postojanju »ecclesie bosnensis«, kao 
jedne od dijeceza zapadne crkve sve do 30-ih godina XII vijeka, 
Glušac nadomještava »nekom crkvenom deobom između istoka i 
zapada«, prema kojoj je Bosna spadala »u zapadnu papsku sferu«, 
U tome činu mislio je da nalazi dovoljno objašnjenje za napore papa 
da u Bosni — kako kaže — »unište pravosljavlje koje su utvrdili Me- 
todijevi učenici«, Na taj način je nastojanje rimske kurije, da napo- 
kon i bosansku biskupiju, kao i bosanske redovnike, podvrgne svo- 
jim unifikatorskim namjerama i da ih pomoću ovih priveže čvršće 
uz maticu, kojoj su jurisdikciono pripadali, zamijenjeno borbom, 
koju Rim vodi s jednom samostalnom pravoslavnom crkvom, svoja- 
tajući na. osnovu nekadašnjih prava njezino područje. m. 

Ali Glušac se ne osvrće ni na stanovište, koje je istočna crkva, 
od vaseljenske patrijaršije do srpskih redovnika, zauzimala prema 
»crkvi bosanskoj« još u XV vijeku. Usprkos tome, što je ono bilo 
skrajnje neprijateljsko, ne razlikujući se nimalo od stanovišta, na 
kome je uvijek stajala rimska kurija i zajedno s njome čitav kato- 
lički zapad, on je ipak imao smionosti da ustvrdi, kako su samo na- 
rodni nazivi svećenika bili »jedina razlika između srednjovekovne 
samostalne bosanske i samostalne srpske crkve«. 

On je tim povodom napomenuo, da spomenuti nazivi pripadaju 
osobinama, koje je »crkva bosanska« baštinila još od učenika Me- 
todijevih. Doista, sredovječna Bosna, koja je znala da sačuva tolike 
ostatke drevne starine, utisnula je i svojoj crkvi jako znamenje kon- 
servativnosti, Ovaj pojav je dao poticaja B. Kovačeviću, da u 
najnovije vrijeme zastupa misao o »pravoslavlju van pravoslavne 
crkvene organizacije«, o slobodnom »divljem hrišćanstvu«, na koje 
»ni Rim ni Carigrad nisu mogli rasprostrti svoju jurisdikciju« te ono 
uslijed toga »osta van crkvenih jurisdikcija«. Kovačević nije dosad 
pokušavao da ove svoje slutnje podrobnije obradi i da ih provjeri 
na poznatim i svakome pristupačnim vrelima. Jednako su ostale 
samo nabačene misli, da se »uz hrišćanske dogme, koje su doneli 
Prvi misionari, lepilo sve više starih prehrišćanskih mitova« i da je 
u Bosnu »možda dopala i koja babunska iskra sa Vardara«. 

Ova mišljenja i poglede iznosili su spomenuti pisci u različito 
doba i s nejednakom spremom, Kadšto bi se zadovoljili pustim do- 
mišljanjem, crpeći za to pobude u literaturi, što im je došla do 
ruku, Malo ih je prišlo problemu s namjerom, da ga prouče na vrelu, 
da ga upoznaju kroz spomenike, koje je za sobom ostavio život, 

uznemiren mnogim borbama i strastima i stoga dalek od toga, da 
budućim pokoljenjima preda o sebi čistu i nepatvorenu istinu, 

Spomenuti pisci zastupaju različite nazore, ali je svima zajed- 
ničko uvjerenje, koji put stečeno udubljenjem u historijsku građu, 
a često izazvano samo subjektivnim motivima, da »crkva bosanska«, 
kao organizacija svega crkvenog i vjerskog života u Bosni srednjega 
vijeka, nije uopće bila neka heretička sekta ili da se u njoj javljaju 
tragovi hereze tek u veoma ograničenom opsegu. U tom pogledu 
nalazili su se oni na dobrome putu, Shvatljivo je, da su glavnu pO- 
lugu za rješenje danog problema nalazili u pravoslavlju »crkve bo- 
sanske«, Ne da se osporiti, da se ovo stanovište može poduprijeti 
nizom nesumnjivo utvrđenih činjenica. Ali baš ova okolnost, koja 
lako može odvesti u zabludu, zahtijeva da se istaknu neke činje- 
nice, bez kojih pravilno rješenje problema nije nikako moguće. Me- 
todički je od najveće važnosti spoznaja, da historijska vrela ne- 
znaju u Bosni za bilo kakve heretike izvan »crkve bosanske«, U tom 
pogledu se problem jasno postavlja i ne podnosi zaobilaženje: ili je 
»crkva bosanska« heretička, ili heretika, kao jedne organizovane 
Srupe, nije u Bosni uopće bilo. Nauka raspolaže danas s dovoljno 
provjerenih podataka, da može staviti izvan sumnje jurisdikcionu 
pripadnost »crkve bosanske« Rimu i da može pobliže uočiti vrijeme 
i prilike, u kojima je ta pripadnost zauvijek prekinuta, Pravoslavni 
Istok nije ovu vezu nikad osporavao; on to nije učinio ni onda kada 
je ona doista postojala, ni kasnije kada se samo pravno nastavila. 
I on je za »crkvu bosansku« imao iste osude, kao i Rim. Ali je »crkva 
bosanska« bila plod blagotvornog djelovanja Svete Braće, koja su 
došla iz Bizanta, noseći sa sobom i u sebi stoljetnu baštinu pravo- 
slavnog Istoka, Po toj tradiciji »crkva bosanska« je pravo dijete 
crkvene kulture Istoka. | 


a sh 

Postojana težnja Rima da spriječi — po riječima jednog pape — 
cijepanje i komadanje tunike Gospodnje, u kojoj je bilo simbolično 
izraženo jedinstvo svega kršćanstva, predstavlja jednu od osnovnih 
linija u političkom i duhovnom razvitku srednjega vijeka, Rimska 
kurija nije prezala ni pred kakvim naporima, koji bi istočno kršćan- 
stvo mogli opet privesti u njezino krilo. Da to postigne, bila je kad- 
što spremna na znatne ustupke, ali je često padala u drugu kraj- 
nost i tada je iznosila žestoke optužbe radi hereze. »Ovdje se vidi 
osobito jasno — kaže historik: odnosa papinstva prema Bizantu, W. 
Norden — da je papinstvo i u svojstvu čisto crkvene vlasti, dakle 
i onda kad nije baš izravno nastupalo kao politička sila, bilo to u 

Italiji ili ma gdje u svijetu, slijedilo zapravo jedan politički cilj, uko- 
liko mu je naime bilo prije svega do toga da vlada i da vrši utjecaj:« 
U početku XIII vijeka, kada se činilo da se s političkom vlasti La- 
tina nad Grcima jedinstvo crkava približilo naglo i neočekivano 
svom ostvarenju, jedan Inocencije III se zadovoljio time, da mu 
grčki kler izjavi poslušnost i da se tako uključi u crkveni mehani- | 
zam, koji su pape pokretali, On je tada »razotkrio osnovni karakter 
rimske crkve kao onaj jednog duhovnog državnog bića, pokazao ju 
kao nastavak rimskog imperija, ukorijenjen dašto u svijesti jedne 
religiozne misije« (Norden). U isto vrijeme (1215) odobrio je late- 
ranski koncil običaje i obrede grčke crkve, unijevši u kanon praksu, 
koju je rimska kurija već prije provodila prema Grcima na jugu Ita- 
lije. Ima štaviše dokaza, da su se pape ondje s mnogo dobre volje 
odnosili i prema grčkom učenju, koje se u koječemu protivilo nji- 
hovu vlastitom. 

Ovaj pomirljivi stav rimske kurije postigao je vrhunac u doba 
pape Inocencija IV; njegov pontifikat označava duboku promjenu u 
odnosu prema Bizantu, »Do toga se vremena na papskoj kuriji mi- 
slilo, da pravoslavnu crkvu treba pokoriti okupacijom, sada je za- 
vladalo uverenje, da će se to moći postići unijom.« (Stanojević) Po- 
litika rimske stolice iznenađuje tada svojom širokogrudnošću, Prvi 
put daje Rim svoju izričitu privolju, da se glagoljica upotrebljava u 
crkvi tamo gdje se kao običaj uzdržala, a malo prije toga udovoljio 
je molbi galičkog kneza, da se u njegovoj zemlji služi istočni obred 
na slavenskom jeziku, Za volju crkvenog jedinstva papa je čak bio 
spreman da ne dira u simbol vjere, radi koga su se obje crkve naj- 
više pobijale, 

Jaz, koji ih je razdvajao, nije se kraj tadašnjih političkih prilika 
dao premostiti. U Rimu je poslije velike sklonosti za popuštanje na- 
stupila reakcija, neobično osjetljiva i bezobzirna. Raskidajući ne- 
davno sklopljenu uniju, papa Martin IV je 1281 izopćio iz crkve cara 
Mihajla; on ga optužuje, da pomaže herezu i staru šizmu Grka, koji 
su po toj šizmi upravo i postali heretici, Ali su se optužbe ovakve 
vrsti mogle već davno prije da čuju i njima su se podjednako služili 
na obje strane, Duboka opreka među njima, koja je znala porasti 
do prave odvratnosti ,nalazila je svoj izraz napose u prekrštavanji- 
ma, kojima se već rano nastojalo potkrijepiti djelom optužbe radi 
hereze, Kada je u XV. vijeku osmanlijska bujica prijetila da poplavi 
kršćansku Evropu, zapljuskujući pokatkad i same obale apeninskog 
poluotoka, na kome se uspinjao prijestol svetoga Petra, odnosima 
Istoka i Zapada nedostajala je svaka logika i realno računanje s či- 
njenicama. Naredne godine poslije ponovno ugovorene unije u Fi- 


777 


renci, papa je već zabrinut radi širenja »grčke hereze« u Moldav- 
skoj, a u bliskom susjedstvu Bosne razvija se ogorčena borba sa 
srpskom crkvom, koja nije dala svoj pristanak na uniju. Dok su u 
južnoj Ugarskoj potkraj 20-ih godina oduzimali imutak onima, koji 
bi svoju djecu dali krstiti od pravoslavnih svećenika, čuveni propo- 
vjednik protiv husita, franjevac Ivan Kapistran, slao je još 1455 op- 
sežne tužbe svoje braće u Rim, nabrajajući u njima zablude »Ras- 
cian4«, koje su po njegovu uvjerenju premašile čak i same hereze 
Grka. Osim tobožnjih razlika u nauci, za koje bi — kako sam kaže 
— trebalo mnogo vremena da se ispripovijedaju, on im predbacuje 
»da na silu hvataju i prekrštavaju katolike, izlažu ruglu katoličke 
obrede i ometaju prelaženje na »rimsku vjeru« onih »bosanskih he- 
retika, koji se drže patarenske vjere«, Posljednje su riječi samo bli- 
jedi odraz grčevitih, trzaja, u kojima je zamirala sredovječna Bosna, 
Pred očima Turaka, koji su u srcu Bosne već počeli da grade dža- 
mije, rimska kurija je još jednom pokušala da slomi otpor »bosan- 
skih heretika«. Kralj Tomaš, a poslije njega sin njegov, uložili su 
svu moć obnovljene kraljevske vlasti, da zatru ovo »sjeme soto- 
nino« i da zemlju privedu posvema i zauvijek u poslušnost rimske 
stolice. 


To je ujedno posljednje poglavlje, kojim je završila teška i bez- 
uspješna borba rimskih papa za posjed Bosne. Započeli su je još na 
osvitu XIII vijeka, u doba kada su događaji na istoku naviještali 
ostvarenje najzamamnijih snova o jednom stadu pod jednim pasti- 
rom i kada su na zapadu odjekivali potmulo prvi udarci potresa, 
koji će naskoro izbiti punom snagom u križarskim pohodima na fran- 
cuske heretike, Vijesti, koje su iz Dalmacije stigle u Rim, dale su 
povoda papi Inocenciju III da i na Bosnu baci sumnju zbog katarske 
hereze, one iste, koju se na zapadu spremao da uguši oružjem i in- 
kvizicijom. Istraga, koju je 1203 poveo njegov legat u Bosni, utvr- 
dila je u njoj postojanje reda, koji se pod imenom »krstjana« mnogo 
razlikovao od svoje zapadne braće. (Usprkos tome, što se u nauci 
ovih bosanskih redovnika nisu mogle pronaći nikakve heretičke za- 
blude, a najmanje kakve katarske ili patarenske, papa je radi mno- 
ih osobenosti w načinu njihova života i radi uloge, koju su igrali u 
ustrojstvu bosanske biskupije, nalazio za shodno da red »krstjana« 
podredi neposredno svome nadzoru. 


Odavno je već rimska kurija težila za tim da život redovnika 
dovede u sklad s njihovim regulama i da ih čim više otkine od ži- 
vota, koji je bujao izvan zidina njihovih samostana. Na mnogobroj- 
nim crkvenim sinodima stvarni su zaključci, kojima se priječilo re- 

dovnicima da oblače bojadisanu odjeću poput svjetovnjaka. Često se | 
obraćala pažnja nestašici svećenika po samostanima i žućno se ras- 
pravljalo o posvećivanju redovnika za svećenike, Rimska je kurija 
pored toga nastojala da u ostale zemlje presadi običaje, koji su se 
tijekom vremena pojavili u njezinoj crkvi. Ne samo gregorijansku 
liturgiju i različite obrede, već i njezine uredbe o postovima trebalo 
je učiniti zajedničkim dobrom sviju vjernika. 

Život »krstjana« bio je u koječemu srodan životu mnogih nji- 
hovih drugova na Zapadu. U engleskoj crkvi postojao je štaviše obi- 
čaj da nadbiskupa biraju redovnici canterburyjskog samostana sv. 
Trojstva. Ali bosanski su se redovnici ipak mnogo razlikovali od 
ostalih redovnika, Nisu se nazivali braćom, već »krstjanima«, a nji- 
hova svjetovna odjeća imala je obilježje uredbe, od koje se nisu 
mogli odijeliti, Dobro organizovani, oni su tako dominirali crkvom, 
da druge crkvene hijerarhije osim njihove nije bilo u Bosni. Posto- 
jala je doduše biskupija, ali je njezina organizacije bila u svemu 
istovetna s njihovom; poglavar »krstjana«, koji se zvao »d&d«, bio 
je ujedno »episkup crkve bosanske«, kako se ova jedina biskupija 
u Bosni oduvijek nazivala. Nema spomenika, koji bi ovu crkvu bilo 
kad odvajao od »krstjana«, i običnih i »poglavitih«, koji su se inače 
zvali »strojnici« i dijelili se u niži čin »staraca« i viši »gostova«. 
Premda nije bila bez seoskih popova, sredovječna »crkva bosan- 
ska« sastojala se kao organizacija isključivo od »krstjana«. Oni su 
bili njezini nosioci i s njihovim se nestankom zameo i njoj svaki trag. 

Žig hereze, koji je utisnut njezinim »krstjanima«, morao je dakle 
pogoditi i samu »crkvu bosansku«. Jednom udaren, on se više nije 
dao ukloniti. | 

Kada je prvi put pala optužba, da se Bosnom proširila hereza i 
da su u njoj našli utočište heretici, koji su morali da bježe iz dalma- 
tinskih gradova, prošlo je više godina, dok se slegla uznemirenost na 
rimskoj kuriji Među glasinama, koje su stizale u Rim, govorila je 
jedna čak o mnogim tisućama podanika Kulinovih, koji su zajedno 
s banom pristali uz krivu nauku. Papa je odlučio da postupak u ovoj 
stvari povede po svim propisima do kraja. A kada je istraga završena 
i kada se papinski legat poslije obavljena posla otputio preko Ugar- 
ske na dvor bugarskog vladara, onda se papinski arhiv obogatio svega 
jednom ispravom. Bila je to izjava načelnika »krstjana«, koji se u ime 
svekolike braće obvezuju da će unaprijed slijediti u svemu zapovijedi 
svete stolice, Optužba je doista pogodila samo bosanske redovnike i 
još jednom je odjeknula u napomeni legatova pisma papi, da se nje- 
gova misija odnosila na negdašnje »paterine u Bosni«. 

Od toga vremena nije više nestalo iz upotrebe ovog naziva za 

bosanske »heretike« uopće, a »krstjane« napose. Dubrovčani su mnogu 
molbu i opravdanje pokušali da objasne opasnošću, kojoj su stalno 
izloženi, pošto ih sa svih strana okružuju patarini (i maniheji). Po- 
nekom od omraženih susjeda među bosanskom gospodom znali su 
prišiti ovaj nadimak, kada su se zbog njihova postupka žalili vrhovnom 
gospodaru i svome i njihovu, Ali kada bi njihovi pisari unosili u slu- 
žbene knjige one suhoparne bilješke, bez kojih se jedva može zami- 
sliti sredovječna prošlost obližnjih zemalja, onda su riječju pataren 
(patarin, paterin) označavali uvijek samo »redovnika vjere bosanske« 
— kako su to jednom prilikom zapisali — od najprostijeg »krstja- 
nina« do najuglednijeg »gosta«, Na isti su način postupali u prepisci 
s poslanicima na bosanskom dvoru, stavljajući ispred svih ostalih, pa 
i same kraljice, patarene, i razlikujući ih jasno od »dobrih Bošnjana«, 
od velmoža i ostalog plemstva, koje je pripadalo istoj vjeri i istoj 
crkvi. | | | 

Svoj načelni stav, koji nije bio nimalo sklon ostalim konfesijama 
osim katoličke, Dubrovčani nisu mogli da zataje ni onda, kada je tre- 
balo da i oni sudjeluju u velikom izmirenju svega kršćanstva, što je 
poduzeto od strane crkvenih otaca, sakupljenih u Baselu. Tamo se 
najozbiljnije snovalo, da se pokuša vratiti crkvi također »stanovnike 
Bosne, zaražene manihejskim bludom«. Dubrovačkoj republici, čiji 
je zemljak Ivan Stojković pripadao među najuglednije članove kon- 
cila, dodijeljena je u tome poslu uloga posrednika. Političke prilike 
nisu tada, god. 1433, bile povoljne za pokušaj ove vrsti. Izvjestivši u 
tome smislu kardinala Ivana, Dubrovčani nisu ni ovom prilikom ubla- 
žili svoju omrazu prema »crkvi bosanskoj« i njezinim »krstjanima«. 
Pomenuvši patarene, ove »redovnike rečenog kraljevstva bosanskoga«, 
oni su skloni da im odreknu i vjeru i red i regulu, Da ne bude sumnje, 
koga pri tome imaju na umu, oni dodaju na kraju, da se »prvi među 
njima zove djed, drugi Bost, treći starac, a četvrti strojnik« i da 
su njih četvero glavni »u herezi i nevjeri Bošnjana«, Ovaj prikaz 
bosanske hijerarhije nije doduše sasvim točan, ali podatak u cje- 
lini pruža nesumnjivi dokaz, da ni oni najupućeniji — a to su Du- 
brovčani svakako bili — nisu dijelili »crkvu bosansku« od njezinih 
redovnika, Ove pak nisu ni smatrali dostojnima da nose ime redov- 
nika, gledajući u njima samo heretike i nevjernike, 

Čitav vijek i pć kasnije crpao je iz dubrovačkih izvora svoje 
najvrijednije vijesti o bosanskim hereticima historik Mavro Orbini. 
Nadovezujući na jednu bilješku, koja je potekla iz pera pape Pija II 
te opisuje bosanske »maniheje« kao monahe, koji žive po gorskim do- 
linama, Orbini napominje, da se opat njihovih samostana zvao djed, 
a prior strojnik, 

Ovo stanovište Zapada u odnosu prema »crkvi bosanskoj« nalazi 
potvrdu na strani Istoka u jednom rukopisu iz početka XV vijeka, u 
kome je srpska crkva proklinjala, među ostalim hereticima, i sve one, 
koji su se nazivali »krstijane i krstijanice«. Na čelu njihovu navodi 
se, s dodatkom »bosnskii«, neki Rastudije, koji je u vrijeme sastava 
ovog odlomka bio — kako se čini — djedom »crkve bosanske«, dok 
im je na dnu lista pridodat drugom rukom Radin, proslavljeni gost 
hercega Stjepana Vukčića. Dubrovčani su zbog svojih interesa uvijek 
gledali da zadrže naklonost »krstjana«, ali jedva su kojeg od njih 
cijenili kao »gosta hercegova«, kome su širom otvorili vrata svoga 
gostoljubivog grada i čak mu svečano obećali, »da ne bude. usilovan 


“od nikogar iziti iz vere, koju včruje«, ako se u njihovu gradu stalno 


nastani, Kruti katolici, Dubrovčani su ipak znali da čine ustupke tamo 
$dje ih po pravilu nikad ne bi učinili. Pobožna ruka srpskog kaluđera 
htjela je naprotiv da ostane dosljednom i u slučaju jednog Radina, 


“koji je zajedno s mileševskim metropolitom Davidom uživao blago- 


dati »redovnika hercegovih«. 


e 

Bosanski redovnici javljaju se u očuvanim spomenicima istom u 
doba bana Kulina. Oni se kreću u njegovoj okolini i nalaze se pod 
njegovom zaštitom, Poznato je ime »krstijanina« Radohne, koji pri- 
sustvuje posvećenju jedne crkve, podignute od bana Kulina, kao i imena 
sedmorice načelnika njihovih iz izjave od god. 1203, u kojoj zovu bana 
svojim patronom. Dubrovački kroničari zabilježili su iz toga vremena 
također ime jednog »djeda« njihova, bosanskog biskupa Radogosta. 

»Crkva bosanska« bila je tada u sklopu zapadne crkve, i dubro- 
vački kroničari znaju za mnoge darove, što ih je Radogost slao papi 
u povodu svoga posvećenja. Ali spomenuti su ljetopisci zabilježili još 
nekoliko imena poglavara bosanske crkve, obuhvativši u njima skoro 
čitav jedan vijek, inače siromašan vijestima i taman, Njihovi su po- 
daci našli djelomice potkrijepe u preostalim listinama iz arhiva Re- 
publike, a u cjelini svojoj odražavaju vjerno jedno historijsko stanje, 
koje je trajalo stoljećima i koje je uslijed toga moglo da ostavi za 
sobom znatan broj originalnih dokumenata. Na podlozi ovih mnogo- 
brojnih i raznovrsnih podataka izdiže se pred nama jedna izrazito 
narodna crkva, narodna kako po imenima svojih poglavara, tako i po 
njihovu neznanju latinskog jezika, a i po samom svome nazivu, u kome 

je izražena ovisnost ove crkve o zemlji i političkoj tvorevini, u kojoj 
je nekad davno nastala. Sredovječna Bosna nije imala više do jedne 
biskupije i ova je prirodno morala da nosi bosansko ime. U latinski 
Pisanim spomenicima označuje se uobičajenom riječju za biskupiju; 

narodno ime »crkva bosanska« samo je doslovan prijevod latinskog 
naziva »ecclesia bosnensis«, Prastara je oblast sredovječne Bosne, 
kolikogod bila po svjedočanstvu carskog pisca iz prve polovine X 
vijeka samo malenom zemljicom. Ali kao što su i susjedne oblasti 
imale svoje vlastite »crkve«, tako je i ova geografski zaokružena jezgra 
buduće moćne države morala već tada imati svoju »crkvu bosansku«. 

Nema spomenika, u kome bi bilo ma što zabilježeno o njezinu 
postanku. Kada se prvi put javlja u pisanim izvorima (1089), ona 
tvori jednu od dijeceza nadbiskupije u Baru, kojoj je tada, kao 
državnoj crkvi dukljanske kraljevine, bila među ostalim pokrajinama 
ove države podložena i Bosna. Još stariji spomen bosanske biskupije 
očuvan je možda u jednom rimskom katalogu biskupija iz god. 1188, 
kome je original sastavljen u polovici XI vijeka, po jednome mišljenju 
nešto prije 1040, S raspadom dukljanske države u početku XII vijeka 
nestalo je i njezina crkvenog jedinstva,  Doskora se nedaleko stare 
metropole pojavio takmac u nadbiskupu dubrovačkom (1120), koji je 
preuzeo čitav njezin posjed u unutrašnjosti. Bosanski je biskup 
postao tako sufragan dubrovački, koji je kroz narednih stotinu godina 
dolazio — po riječima jedne latinske listine (1195) — u Dubrovnik, 
da bi poslije izbora primio od svoga metropolite posvećenje. Ovaj po- 
sljednji bi opet pohađao njegovu dijecezu i posvećivao tamo crkve, 
kako su to zapisali dubrovački kroničari, 

Okolnost, da je rimska kurija počela odjedanput s toliko odluč- 
nosti obraćati pažnju prilikama u Bosni, nije, prema tome, mogla da 
bude shvaćena kao napadaj na tuđe područje i tuđa prava. Zauzeta 
dosta teškom borbom s dualističkim hereticima, ona je morala da vodi 
pojačanu brigu o svakoj pojavi, koja bi se, po njezinu uvjerenju, 
mogla izroditi u herezu. Razvitak, koji je već prije više vjekova po- 
krenula, išao je i onako pravcem sve jačeg saživljavanja i ujednači- 
vanja među pojedinim dijelovima organizma, koji je ona predvodila. 
»Crkva bosanska«, koja je dosad ostala pošteđena od ovih dubokih 
promjena, u kojima se preobražavalo biće tolikih starih crkava na Za- 
padu, morala je napokon krenuti njihovim putem. Pošto su njezinu orga- 
nizaciju sačinjavali zapravo redovnici, trebalo je započeti s ovima, 
U listini od god. 1203, kojom su se obvezali da će preurediti život po 
svojim samostanima i u kojoj je poslušnost rimskoj stolici bila toliko 
istaknuta, da su sve ostale obveze i formalno i sadržajno podređene 
ovoj doista prvoj i posljednjoj od sviju, ogleda se sav kompleks ta- 
dašnjih historijskih okolnosti u vezi s »crkvom bosanskom«. J ednu od 
njegovih komponenata predstavlja pripadnost »crkve bosanske« ju- 
risdikcionom području dubrovačkog nadbiskupa, koga je u događajima 
god. 1203 zastupao arciđakon dubrovački Marin. 

Rezultat istrage nije bio od presudne važnosti samo po »krstjane« 
i njihov stav prema rimskoj kuriji u najbližoj budućnosti, nego je on 
bacio tamnu sjenu i na neposrednog crkvenog starješinu bosanske bi- 
skupije. Kada se rimska kurija osvjedočila, da je njezin trud ostao 
uzaludan i da se u »crkvi bosanskoj« nije od toga vremena ništa pro- 
mijenilo, ona je poslije ponovno provedene istrage 1232 izuzela bo- 
sanskog biskupa ispod vlasti njegova metropolite i podložila ga iz- 
ravno sebi, A da se njezin utjecaj ne ograniči kao 1203 na puko for- 
muliranje zadataka, bez ikakve mogućnosti da se utvrdi potrebno 
jamstvo i da se povede nadzor o njihovu ispunjavanju, ona se više 
nije zadovoljila time, da »krstjanima« potvrđuje starješinu, koga bi 
oni sami izabrali, Korjenite reforme u crkvenom ustrojstvu i vjerskom 
životu, pred kojima je Bosna stajala, mogle su se obezbijediti samo 
tako, da se njihovo ostvarenje povjeri nadasve pouzdanim i odlučnim 
službenicima, Godine 1233 nametnut je Bosni za biskupa stranac i 
dominikanac, Ovog »Latina« i njegove pomagače iz reda, kome je i 
sam pripadao, nije sapinjala nikakva tradicija niti su ih spriječavali 
bilo kakvi obziri. Za njima su stajale tisuće oružanih križara i poli- 
tička ambicija jednog moćnog kneza, uvijek spremni da njihovu radu 
pribave važnost materijalnim pritiskom, | 

Problemi duhovne prirode riješavali su oduvijek na isti način. 
Put, kojim je nova božanska istina dopirala do ljudskih duša, odveć 
je često bio poliven krvlju. Onih dana kada se »crkvu bosansku« na- 
gonilo da svoje tradicijom posvećene oblike zamijeni novima, na do- 
njoj Vezeri su ratnici božji, potaknuti oprostima, kakve su dobivali 
samo borci u svetoj zemlji, iskrvarili jedno odvažno pleme samo zato, 
jer nije htjelo da svome crkvenom starješini da dužne danke i dese- 
tinu, Godinama se vodila borba, i ukoliko je ona postojala žešća, 
utoliko su teže osvade padale na postojanog buntovnika. Naposljetku 
je nezasitnost crkvenih glavara našla moralno opravdanje u optužbi, 
da pleme Stedingera obožava đavola i prema tome pripada sekti luci- 
ferijana. Nije tome dugo, kako se ova legenda smatrala još nepatvo- 
renom istinom. Uporedo s borbom protiv Stedingera, u kojoj se pape 
crkvenoj zajednici, po Njemačkoj su plamsale lomače, koje su se pa- 
lile po presudi okrutnog Konrada iz Marburga. Prema pismu, upu- 
ćenom papi od nadbiskupa u Mainzu, inkvizitorove su žrtve mogle da 
biraju samo između priznanja, koje ih je vraćalo životu, i poricanja, 
koje ih je odvodilo na lomaču. Bilo je to vrijeme kada se iz crkve 
izopćivalo čovjeka samo radi toga, jer je bio navikao da drukčije ob- 
država postove, nego što je to bio običaj zemlje, u kojoj se kao tuđi- 
nac našao, 

Ovi primjeri nadopunjuju prije navedene slučajeve, u kojima su 

došle do izražaja promjene, kroz koje su prolazili međusobni odnosi 
zapadne i istočne crkve, Poznavanje ovih činjenica pomaže mnogo do 
se prosudi položaj, u kome se »crkva bosanska« nalazila, Pojam se 
hereze nije odista dao skučiti u uske granice jednog točno omeđenog 
pojma; predodžba o jedinstvu podlijegala je tijekom vremena znatnim 
kolebanjima, a u primjeni sredstava, kojima se služio, da bi ovo je- 
dinstvo uzdržao ili ga opet uspostavio, nije Rim bio nimalo obziran. 

Duboke su bile promjene, kroz koje je »crkva bosanska«, a s njo- 
me i čitava Bosna, morala da prođe u 30-im godinama XIII vijeka. 
Trebalo je ovu crkvu temeljito reorganizirati i učiniti podatnom kako 
crkvenim potrebama rimske kurije, tako i političkim prohtjevima ugar- 
skih vladara; njihovi su interesi išli u ovom pogledu usporedo i uza- 
jamno su se popunjavali. Episkopalno uređenje, koje se sada uvodilo 
u Bosnu, trebalo je da potisne utjecaj, koji su »krstjani« dotada vršili 
u »crkvi bosanskoj«. Pored njihove organizacije nastajala je posebna 
organizacija s kaptolom i biskupom na čelu, obdarena zemljišnim po- 
sjedom i prihodom od desetine. Položaj »krstjana« postao je utoliko 
teži, jer su prva dva latinska biskupa, od kojih je jedan bio Nijemac, 
a drugi Madžar, našli snažan oslonac u redu dominikanaca, iz koga 
su potekli, A prirodno je, da se s ovim strancima, koji su zagospoda- 
rili »crkvom bosanskom« i koji nisu zavisili o »krstjanima«, pojavila 
ujedno težnja, da se dotadanji obredni običaji prilagode što više obi- 
čajima rimske crkve, Ima razloga predpostavci, da pri tome nije ostala 
pošteđena ni sama liturgija, iako se u obredni jezik jamačno nije 
diralo. 


U zemlji se dizao otpor, o koji su se lomili krvavi napori do- | 


šljaka.  Priznavajući u načelu metropolitanska prava dubrovačke 
crkve, papa je i opet podredio 1238 bosanskog biskupa neposrednoj 
vlasti apostolske stolice. Da ugodi željama Madžara, koji su u borbu 
za interese kurijine u Bosni uložili mnogo truda i novaca, papa je 
naposljetku podložio Bosnu 1247 nadbiskupu kaločkome. Tada. se 
biskup latinske biskupije bosanske nije više nalazio u Bosni. »Eccle- 
sia bosnensis« prenijela je sjedište u slavonsko Đakovo još za života 
Povše (Pože), drugog biskupa, koga je postavila rimska kurija. Na- 
rodna »crkva bosanska« nastavila je da živi dalje po svojim starim 
uredbama. Kada je u doba banovanja Stjepana Kotromanića započeo 
nagli uspon bosanske države i kada su se njezine granice sve više 
razmicale, »crkva bosanska«, koja se tada nalazila u punom sjaju 
svoje moći, mogla je da baci koji sažalni pogled na svoju neznatnu 
imenjakinju preko Save, Ali dok se ova gubila u golemom broju bi- 
skupija, koje je u svome krilu okupila rimska crkva, narodna »crkva 
 bosanska« ostala je samostalnom od onog vremena kada je sama rim- 

ska kurija prekinula nit, koja ju je preko Dubrovnika spajala s kato- 
ličkim Zapadom. 

Odijelivši se od Rima, »crkva bosanska« je sačuvala svoju samo- 
stalnost do kraja. Premda se širila na graničnom području, koje je 
s vremenom već radi svog položaja moralo biti sve više izloženo 
različitim utjecajima, i premda je svoju samostalnost morala da plaća 
velikim žrtvama, ona se nije priklonila Istoku, s kojim je imala za- 
jedničke mnoge osobine svog unutrašnjeg života. Odnos »crkve bo- 
sanske« prema istočnoj crkvi nije se u biti razlikovao od njezina od- 
nosa prema materi crkvi, od koje se odvojila. Pravoslavni je Istok da- 
kako imao manje razloga da posvećuje pozornost jednoj crkvi, koja 
nije nikad pripadala njegovu jurisdikcionom području. Dok se u la- 
tinskim spisima odražava sva žestina i strast borbe, od koje se nije 
odustajalo do konačnog poraza otpadnikova, istočna je crkva mogla 
istodobno da zauzme samo stav posmatrača, Na to su je upućivali ta- 
kođer njezine etatističke tradicije, koje su ujedno odredile i stano- 
vište srpske pravoslavne crkve prema »crkvi bosanskoj«. Ne može se 
smatrati slučajnom pojavom, da najznatniji spomenici, u kojima je 
ovo stanovište došlo do izražaja, potječu tek iz onog vremena kada 
su čitave srpske oblasti ušle u sklop bosanske države i kada je dodir 
obiju crkava postao neposredniji i češći. Istom onda su se po srpskim 
manastirima izricala prokletstva protiv bosanskih heretika i poduzi- 
mali se štaviše pokušaji da ih se prevede na pravoslavlje, 

Istočna crkva nije mogla borbu u Bosni pratiti sasvim nezaintere- 
sirano. Optužbe radi hereze, s kojom se morala i sama da bavi u naj- 
različitijim njenim oblicima, nisu je mogle ostaviti ravnodušnom. 
Usprkos tome nije vaseljenska patrijaršija ni jednom prilikom ospo- 
rila pravo Rima na »crkvu bosansku«, niti je ovu ikada svojatala za 
sebe. Njezin su primjer slijedile i ostale autokefalne crkve, koje su u 
njoj gledale uvijek simbol svoga duhovnog jedinstva. 

Za širenje pravoslavlja u zapadnom dijelu balkanskog poluotoka 
najveće je zasluge imala patrijaršija, a kasnije arhiepiskopija u Ohri- 
du. Osnovana potkraj X vijeka od cara Samujla, ona je obuhvatila 
većinu oblasti, koje je Samujlo okupio u svojoj prostranoj državi. 
Premda je propašću carstva izgubila patrijaršijski čin, ohridska je 
Crkva pod zaštitom Vasilija II još više proširila svoju jurisdikciju. 
Broj njezinih suiragana porastao je od 17 na 29, ali ma da se pod 
njezinom crkvenom vlašću nalazila i Serbia (kasnije je još pridošao 
Rhasos, Ras), granicom je na zapadu ostala rijeka Drina, koja je dije- 
lila Rašku od Bosne. Golemo područje ohridske crkve smanjilo se 

tijekom vremena uslijed izdvojenja drugih autokefalnih crkava, ali 
ova se granica nije više nikad pomakla. Carigradu se kasnije pružilo 
više prilika da u pregovorima, što su vođeni s Rimom radi unije, 
istakne svoje teritorijalne i jurisdikcione pretenzije na Balkanu, ali 
»crkva bosanska« nije nikad ulazila kao predmet u ove razgovore, 

Ne iznoseći kakva virtuelna prava na Bosnu, vaseljenska se patri- 
jaršija u odnosu prema ovoj poistovetila potpuno s gledištem rimske ku- 
rije. Još nekoliko godina pred pad Bosne vladalo je na patrijaršijskom 
dvoru uvjerenje, da herceg Stjepan i njegovi podanici ne pripadaju 
nipošto »grčkoj crkvi«, Oni — po riječima patrijarhe Genadija II u 
jednom srpskom rukopisu — nisu bili »hristiani pravoslavni«, ali ih on 
nije smatrao ni »inoslavniima«, kako zove ostale kršćane, Ne samo 
on, nego ni njegov suvremenik, uvaženi historik Laonik Halkokondil, 
nije stanovnike hercegove zemlje ubrajao u kršćane, premda je 
baš tamo bio utjecaj srpske crkve vrlo moćan i premda je ovoj pri- 
padao znatan dio hercegovih podanika, Na patrijaršijskom dvoru imali 
su za njih samo pogrdnu riječ, kojom se podjednako moglo da obi- 
lježi zakletog neprijatelja križa, kao i da se izrazi pripadnost omra- 
ženoj bogumilskoj sekti; nazivalo ih se kutugerima. 

Danas više ne može biti sumnje o tome da »crkva bosanska« nije 
nikakav ogranak heretičkog pokreta, koji se veže uz legendarno ime 
bugarskog popa Bogumila, kako ga zove protivnik njegove nauke, pres- 
biter Kozma. Spomenici, na kojima bi trebalo da počiva postepeno šire- 
nje bogumilstva prema zapadu, ne zaslužuju vjeru, koja se dosad u 
njih polagala. Podatak o hereticima u žitiju Nemanjinu, koji se zbog 
vremenskog podudaranja smatrao općenito neizbježivim uvodom u 
historiju bosanske hereze, pokazao se napokon sasvim nepouzdan. 
Proslavljujući svog oca, Prvovjenčani je istakao tobožnje zasluge 
Nemanje u pobijanju heretika, koji su ispovijedali nauku »bezumnog 
Arija«, Možda se u toj vijesti krije odjek ogorčenih borba među 
. grčkim teolozima, što su ih baš u to vrijeme vodili godinama o jednoj 
Kristovoj izreci, optužujući se međusobno zbog arijanstva, Osim jedne 
jedine vijesti, koja je utvrđena kao kasniji umetak, nijedan od spo- 
menika, u kojima je riječ o »hereticima« u Bosni, kao ni veliki broj 
spomenika, koji su potekli iz njihove sredine, ne poznaje naziva bo- 
gumil (ili bogomil) za vjernike i redovnike »crkve bosanske«. Dok se 
rimska kurija služila u najvažnijim spisima imenom maniheja i dok su 
Dubrovčani izrazom patareni označavali redovito samo bosanske re- 
dovnike, na području istočne crkve preoteli su mah nazivi kutuger i 
babun, koji su se doduše upotrebljavali kao sinonimi naziva bogumil, 
ali su s vremenom ujedno dobili šire značenje jedne sramotne pogrde, 
na što upućuje i oznaka »babunska riječ« u zakoniku cara Dušana. 

Malo ima spomenika, a to su od reda latinski, u kojima se vjernici 
»crkve bosanske« zovu najviše opravdanim izrazom Bošnjana (Bos- 
nenses); ponajviše se rabio općeniti naziv heretika, 

I srpski spomenici, ukoliko govore o njima, zovu ih najčešće ke- 
reticima. Prvi takav podatak u vezi je sa željom kralja Dragutina, da 
u oblastima, što ih je 1284 primio na upravu u sjeveroistočnoj Bosni, 
»mnogije od jeretik obrati v vćru hristijansku i krsti ih«, kako je to 
u njegovu životopisu zabilježio arhiepiskop srpski Danilo, Dragutin 
je tada priznavao primat rimskoga pape, koji mu je na njegovu molbu 
i uputio dvojicu franjevaca kao inkvizitore, odredivši tim povodom 
da ustanova inkvizicije ostane u Bosni stalnom, 

Srpska je crkva već dovršila u to doba svoju saltalcuići spisa, 
u kome je grčka crkva, pod imenom sinodika, sredila uz ostalo, 
pomene različitim svjetovnim i duhovnim licima, kao i prokletstva 
na različite grupe i pojedinačno navedene heretike, Ovaj važan obre- 
dni spomenik nadopunjavan je s vremenom novim podacima, pri čemu 
je lokalni interes crkve, koja se njime služila, igrao znatnu ulogu, a 
jednom je štaviše prerađivan. Od ovako naknadno prerađenog teksta 
došla su do nas dva rukopisa iz XV, vijeka, izrađena negdje u Po- 
limlju, na području, koje je u to vrijeme pripadalo bosanskoj državi. 
Dok se još nisu nalazili u posjedu Bosanaca, ovi su krajevi bili 1329 
opustošeni prigodom upada njihove vojske, Suvremeni spomen o tome ' 
događaju zapisao je u jedan rukopis dabarski episkop Nikola; nje- 
gova episkopija je tada najviše postradala od tih »bezbožnih i po- 
anih babuna«, kako episkop Nikola zove čete bosanskog bana 
Stjepana. Možda je baš ovaj događaj dao najviše povoda, da se u 
jednom od gore spomenutih rukopisa preda kletvi, uz ostale babune, 
također ima bana Stefana, 

Značaj se ovih rukopisa, koji su nosili takoreći službeno obilježje, 
ne može umanjiti nikakvim prigovorom. U starijem od njih, prozva- 
nom trojičanskim trebnikom — po manastiru sv. Trojice kod Pljevalja, 
u kome je pronađen — proklinju se »Rastudije bosnskii i Radomir 
i Dražilo i Tvrtko i Tvrdko i Tvrdoš i vsi naricajušte ise krstijane i 
krstijanice, a ne klanjajušte se svetim ikonam i krstu čstnomu«. Ka- 
snije je ovim imenima dodato ime »Radina, gosta hercegova«, s po- 
sebnom napomenom: da budet proklet. A da se možda ovaj pripis 
ne shvati kao izraz neke lične mržnje, u kome srpska crkva kao 
takva nije imala udjela, zato se pobrinuo pisar, koji je »v domu 
Spasove«, vjerojatno manastirskoj crkvi u Mileševi, izradio drugi ru- 
kopis, Ovaj mlađi tekst »obreda ispovedanja vere i proklinjanja je- 
retika«, kako ga je njegov izdavač nazvao, obiluje još više poda- 
cima o »jereticima bosanskim i humskim«., Prvi i jedini put proši- 

ruje se u njemu prokletstvo još i na heretike u Humu, jamačno pred+ 
stavnike »crkve bosanske«, koji su sa svojom vlastelom došli onamo, 
nakon što je ban Stjepan prisvojio ovu oblast. Gost Radin nije više 
pribilježen na kraju lista, nego se uz ostale prokletnike — osim jed- 
nog od njih — navodi u samome tekstu, 

Ovi bi podaci bili sami po sebi dovoljni da obore predpostavku 
o nekom približavanju »crkve bosanske« pravoslavnom Istoku u to 
vrijeme. Srpsku crkvu dijelila je od »crkve bosanske« prije svega 
svijest o tome, da ne pripadaju zajedničkom žarištu kršćanstva. A 
jednakim su očima promatrali njihov odnos oni ljudi na zapadu, koji 
su bili najmanje zadojeni mržnjom i prema bosanskim »hereticima«, 
kao i prema istočnom pravoslavlju. 

Hus je u jednom od svojih spisa spomenuo neku zabludu »here- 
tika Paterina, koji su u Bosni«, Kada je to pisao, jamačno se poslu- 
žio nekim latinskim spisom, u kome su bile pobrojane optužbe, davno 
već uobičajene protiv »crkve bosanske«, Njegovi sljedbenici, među- 
tim, nisu dijelili ovo mišljenje. Oni su, prema svjedočanstvu izasla- 
nika crkvenog koncila u Baselu, smatrali da su Bošnjani (Bosnenses) 
dobri kršćani, a takvima su smatrali također Grke i Arijance. Ipak 
su i oni oštro lučili vjernike »crkve bosanske« od Grka kao skupnog 
naziva za sve vjernike istočne crkve, bez razlike, kojoj su narodnoj 
crkvi pripadali, Na isti je način postupio kardinal Ivan de Ragusio 
kada je u zanosu velikog pomirbenog djela, koje je trebalo da ostvari 
baselski koncil, preporučao u jednom traktatu, da se poslanici ne šalju 
samo Grcima, već s jednakom punomoći i k Armenima, Nestorija- 
nima i Jakobitima te Manihejima i Patarenima u Bosni. | 

Ovo doba grčevitih trzaja i mučnih napora u zapadnoj crkvi i 
kršćanstvu uopće, dovelo je u naše krajeve jednog od najglasovi- 
tijih propovjednika i inkvizitora, Dominikanac Jakob de Marchia lu- 
tao je kroz godine našim krajevima između mora i panonske ravnice 
i progonio je nesavjesne franjevce u Bosni skoro s istom bezobzir- 
nošću, kao i srpskog popa u Konavlima, ili husitske sektaše u Sla- 
voniji A kada svjetovno svećenstvo u Slavoniji nije više htjelo da 
podnosi njegovu strogost i kada se zbog nje žalilo kuriji, u pismima, 
kojima je htio da se posluži kao preporukom, tamošnji su dostojan- 
stvenici razlikovali Husite, Bosnenses i Rasciane od kršćana (Chri- 
stiani), priznajući kršćansko ime samo katolicima (1437). Ali ma da 
biskup katoličke biskupije bosanske u Đakovu nije ni vjernike srpske 
crkve poštedio od nadimka heretici, on je Rasciane ipak i pod ovom 
Zajedničkom oznakom odijelio od — Bosnenses. 


*k * 
»k 

Pišući potkraj XVIII vijeka svoju Historiu Serviae (1799), hrvat- 
ski isusovac F, X, Pejačević stavio je sebi za cilj da sredovječnu Sr- 
biju i Bosnu prikaže kao neosporno katoličke zemlje grčkog obreda. 
Prema njegovu uvjerenju pojavile su se zablude raskolničkog patrijar- 
he Mihajla Cerularija u Srbiji tek onda kada je Stevan Dušan osvojio 
oblasti, naseljene grčkim pučanstvom. Ovaj zaključak izveo je Peja- 
čević iz jedne instrukcije papinom legatu god. 1354, u kojoj je najpo- 
zvaniji tumač katoličke nauke istakao glavne razlike, što dijele za- 
padnu crkvu od istočne, Stavivši ispred svih ostalih onu najbitniju 
o ishođenju duha svetoga (filioque), on je mogao da iznese samo za- 
mjerke spoljašnje prirode, Razlike su postojale u upotrebi žrtvenog 
hljeba s kvasom odnosno bez kvasa, u obrednim oblicima krštenja i 
potvrde, u pitanju braka među rođacima itd. 

Napomenuto je već, da rimska kurija nije u odnosu prema istoč+ 
noj crkvi ostala uvijek dosljednom u svome načelnom stavu i po- 
stupcima, Bilo je ponekad znatnijih nedosljednosti, ali su se i one dale 
opravdati potrebom jedinstva, koja je u suštini bila težnja izrazito 
političke prirode, pitanje moći i utjecaja. U svome stanovištu prema 
»erkvi bosanskoj« Rim se također upravljao prije svega ovom tež- 
njom, premda su i tu dolazile u obzir znatne razlike u crkvenim obi- 
čajima i ustrojstvu. Za pitanje odnosa »ćrkve bosanske« prema pra- 
voslavnom Istoku nesumnjivo je od važnosti da se što bolje upoznaju 
običaji, koji su u »crkvi bosanskoj« vladali. Nažalost, očuvana izvorna 
građa sadrži o tome svega nekoliko podataka. Razlike, koje su u to 
doba dijelile istočnu crkvu i pravoslavlje od zapadne crkve i kato- 
licizma, dobro su poznate, ali ni za jednu od ore spomenutih ne 
može se utvrditi, na čijoj se strani nalazila »crkva bosanska«. 

Pokušaj da se i u ovom pogledu iskoriste što više podaci spo- 
menika, zavisi velikim dijelom o poznavanju razvojnih tendenca u 
zapadnoj crkvi, Obredno jedinstvo, kao ni zajednica običaja nisu u 
njoj nastali odjedanput, već su bili posljedica jednog mučnog i 
borbama ispunjenog procesa, Rezultati nisu bili u svim zemljama 
jednaki, niti se do njih dolazilo u isto vrijeme. Često su tvorili 
manje-više prirodni završetak unutrašnjeg sazrijevanja, ali je bilo 
dosta slučajeva kada su iznuđeni na silu i ostvareni samo na- 
Porom političkih interesa protivnikovih. Još nekoliko decenija prije 
sastanka »krstjana« s papinim legatom na rijeci Bosni 1203, pape su 
se poslužili engleskim kraljem Henrikom II, da irsku crkvu, koja je 
bila toliko zaslužna za širenje kršćanstva u ranom srednjem vijeku, 
dovedu u što užu vezu s rimskom crkvom, Kroz godine mijenjao se 

stari red u Irskoj; uvodili su se novi obredi, razrezivala desetina i 
zabranjivali brakovi među rođacima. Novi poredak oteo je irskoj 
crkvi zauvijek samostalnost i podložio je crkvi engleskoj. 

Ipak su se u mnogim zemljama održali ostaci različitih starih 
obreda i običaja, a pogotovo se ova pojava zapažala u krajevima, 
koje je mogao dohvatiti utjecaj istočne crkve, Do velikih reforama u 
XI vijeku, u Dalmaciji se »razvijaju posebne crkovne prilike, običaji, 
disciplinske norme i drugo« (Barada), a Ugarska »za vrijeme XI, XII 
i XIII vijeka ostade tlo utrakvističko, na kom su bujno cvali kako za- 
padni tako i istočni oblici crkvenoga života« (Ritig), U neposrednom 
susjedstvu »crkve bosanske« osnovana je potkraj XI vijeka bisku- 
Pija u Zagrebu, koja se doduše služila latinskim jezikom, ali njezin 
obred, prozvan Goricensis, pokazuje očite tragove istočnih utjecaja 
čak i u stilizaciji samog simbola. Prema Fancevljevu mišljenju nije 
štaviše isključena mogućnost, da je ne samo prije 1094, nego djelo- 
mice i kasnije postojao u Posavskoj Hrvatskoj istočni obred na sla- 
venskom jeziku, | 

Snažnom utjecaju istočne crkve nije se mogla oteti ni Bosna. 
Poradi malenog broja očuvanih crkvenih tekstova ostaje još otvoreno 
samo pitanje, kako je duboko ovaj utjecaj mogao doprijeti i koje se 
osobenosti u crkvenom životu sredovječne Bosne dadu objasniti obli- 
cima, koji su nekad bili zajednički čitavome kršćanstvu, ali su već 
odavna potisnuti kako u istočnoj, tako i u zapadnoj crkvi. 

Do polovice XII vijeka nosi sav književni rad Južnih Slavena 
izrazito ćirimetodijsko obilježje; piše se glagoljicom i skoro potpu- 
no čistim staroslovenskim jezikom. Različite okolnosti, među kojima 
je presudna uloga pripala crkvenom raskolu, razbile su ovu duhovnu 
cjelinu. »Čim su se crkve podelile, podelile su se i književnosti«. (P, 
Popović). Na istoku je prevladala ćirilica i pojavila se srpska redak- 
Cija crkvenih knjiga. Mlađe slavensko pismo istisnulo je glagoljicu 
također iz građanskog i crkvenog života u Bosni, ali tragovi glago- 
ljaške tradicije probijaju se vidljivo još i u rukopisima XV vijeka, na 
kojima se uglavnom osniva naše znanje o unutrašnjim osobinama 
»crkve bosanske«, Pa upravo ovi rukopisi, u kojima se najbolje odra- 
žava utjecaj crkvene kulture s istoka, pružaju sigurno svjedočanstvo 
da Bosna nije u svome književnom razvitku slijedila primjer srpske 
crkve. 

Proučavajući Hvalovo i Nikoljsko evanđelje, koja su oba pisana 
rukom krstjanina Hvala, Daničić je po različitim njihovim osobinama 
zaključio, da ona nisu mogla nastati u istočnoj crkvi. Hvalov ruko- 

pis sadrži, među ostalim, »mnoge starije stvari, kojih u njemu ima 
više nego u mnogim starijim rukopisima«; u njegovim su člancima, 
štaviše, očuvani »tragovi najstarijih vremena slovenske književnosti«. 
Predložak, sa koga je prepisan nikoljski rukopis, smatra Daničić 
jednim »iz najstarijih vremena slovenske književnosti«, nalazeći zato 
dokaze u različitim starim, osobito grčkim, riječima i pogreškama, 
koje su nastale prigodom prevođenja s originala, Sravne li se rezul- 
tati Daničićeva rada sa rezultatima, do kojih su došli Jagić i Rački, 
proučavajući ostale rukopise »crkve bosanske«, onda upada u oči, 
prije svega, izvjesna konservativna crta u njihovu pismu, jeziku i 
pravopisu. Rački je upravo na osnovu ovih rezultata zaključio, da su 
»patareni,,, uopće u odnošajih života nepromjenljivi bili i negibiviji 
živalj u zemlji predstavljali«. Nisu se bosanski rukopisi razlikovali 
od onih srpske crkve samo zastarjelim oblicima i riječima svoga je- 
zika, u kome je drevna slovenska starina znala često uzmaći pred 
suvremenim dijalektičkim obilježjima prepisivačeva kraja, kako to 
pokazuju brojni ikavizmi u njemu, Oni su se razlikovali od njih još 
time, što su od reda prepisani sa predložaka, pisanih glagoljicom oso- 
bitog izgleda, svojstvenog samo Bosni. Jagić je u glagoljskom tekstu, 
unesenom u evanđelje krstjanina Radosava, utvrdio toliko neobičnih 
crta, da se osjetio ponukanim iznijeti misao o »posvema nezavisnoj 
bosanskoj glagoljskoj grafici«, Istu je pojavu uočio i na ćirilskom 
pismu, kojim su bosanski rukopisi pisani, Poteze ovog pisma smatrao 
je toliko značajnima, da je već po izgledu slova zaključivao na bo- 
sansko, odnosno — kako je sam govorio — bogumilsko podrijetlo do- 
tičnog rukopisa. 

Na tragove duboke starine naišao je Hoffer, proučavajući izjavu 
»krstjana« iz god. 1203; samo je na taj način i mogao uspjeti da na- 
pokon objasni ovu naoko čudnovatu ispravu. Dahom starih pravnih 
ustanova odiše također oblik, u kome su sredovječni Bošnjani ugo- 
varali ženidbenu vezu, a Skarić je u njihovu načinu sahrane otkrio 
daljnji prinos tvrdnji, da Bosna »u mnogom pogledu pokazuje, da su 
se u njoj bolje nego u drugim krajevima sačuvali stari oblici mate- 
rijalne i duševne kulture«. 

Među posljednje mogu se također ubrojiti ona vjerska obilježja, 
koja »crkva bosanska« dijeli s istočnom crkvom i koja je ona saču- 
vala netaknuta, usprkos zajednici sa zapadnom crkvom. Za razliku: 
Od dualističkih sekta na zapadu, koje su se u obredima i u vjerskim 
tekstovima služile narodnim govorom, i usprkos isključivoj upotrebi 
Ovoga govora u javnome životu, čime sredovječna Bosna toliko odu- 

dara od katoličkih zemalja u bližem i daljem susjedstvu, »crkva bo- 
sanska« se služila samo starosloveriskim jezikom. Prijevod crkvenih 
knjiga u Hvalovu evanđelju ne razlikuje se ni po čemu »od sloven- 
skoga pisma svetoga, bivšega u porabi kod Slovena istočne crkve« 
(Rački), To isto vrijedi za tekst očenaša, kako ga donosi Radosav- 
ljev rukopis. »Crkva bosanska« nije usvojila tekst molitve Gospod- 
nje, koji se zaslugom vulgate udomio na području zapadne crkve, 
nego je ovu molitvu zadržala u obliku, u kome se nalazi u grčkom 
originalu Matejeva evanđelja, 


Različita obilježja Hvalova rukopisa upućuju također na običaje, 
odavna uvriježene u istočnoj crkvi, Sa iznimkom apokalipse raspore- 
dena je u njemu građa onako, kako se najčešće nalazi u slavenskim 
i grčkim rukopisima, Podjela pojedinih knjiga na glave odgovara po- 
djeli, koja je u istočnoj crkvi uobičajena, osim nekih neznatnih od- 
stupanja u apostolskim knjigama. Dijelovi rukopisa, izdvojeni od 
ostalog teksta oznakama »začelo« i »konc«, koje su na više. mjesta 
ubilježene i posred samoga teksta, podudaraju se s dijelovima, što se 
u različite dane čitaju u istočnoj crkvi, Razdioba psalama je ista, 
kao i ona, koju je stvorila istočna crkva za svoju porabu, a članke, 
dodate uz tekst Pisma, sadrže i drugi slavenski i grčki rukopisi, De- 
vet pjesama, pridodatih psaltiru, poznaje samo kanon jutrenja u 
istočnoj crkvi. 


O doista uskoj vezi s kultom svetaca, kakav je svojstven samo 


istočnoj crkvi, svjedoči poštivanje sv. Grgura Nazijanskog kao zaštit- | 


nika Bosne. Ban Stjepan i njegov brat Vladislav zazivlju ovog sveca 
na početku svojih listina, a kraljevi Tvrtko II i Tomaš stavljaju nje- 
gov lik sa biskupskim štapom na naličje svojih srebrnih novaca. S 
prijelazom kralja Tomaša na katolicizam dala je rimska kurija Bosni 
novog zaštitnika: umjesto sv. Grgura Bogoslova pojavljuje se od toga 
vremena na novcima kraljevim lik S, Gregori pape. Formule zakli- 
njanja u bosanskim listinama upućuju također na utjecaj istočne 
crkve sa svojim pomenom 70-orice odabranika božjih, sviju svetih 
ugodnika božjih »od včka« i 318 »otac iže sut va Nikei«. 


Možda je »crkva bosanska« imala još više sličnosti s običajima 
istočne crkve; možda se ta sličnost nije ograničila samo na spome- 
nuta vanjska obilježja, nego je obuhvatila također crkvene obrede. 
Ali se u ovom pogledu ne mogu postavljati nikakve određene tvrdnje, 
jer je izvorni materijal suviše oskudan. Radi toga se ne može sa si- 
gurnošću ustvrditi ni to, da se »crkva bosanska« pridržavala nikejsko- 

carigradskog simbola vjere bez filioque, premda se to ne može sma- 
trati već unaprijed isključenim, Poznato je, da suvremenik Metodov, 
papa Ivan VIII, nije dozvolio da se izraz filioque doda simbolu u 
Rimu, iako su to zahtijevali franački sabori. Službeno je ova pro- 
mjena izvršena u tekstu simbola tek 1014, skoro neposredno pred ko- 
načni raskol, Moguće je, dakle, da je »crkva bosanska«, koja je sa- 
čuvala tolike tragove iz najstarijih vremena slavenske službe božje, 
primila i zadržala do kraja simbol vjere u onom obliku, u kome se do 
danas održao u istočnoj crkvi, Time, dakako, nije još uvijek odgovo- 
reno ra pitanje, kako je ona simbol vjere tumačila. 


Postoji, međutim, podatak, na prvi pogled jedva dostojan pažnje, 
koji pobuđuje misao o postojanju grčkog obreda u »crkvi bosanskoj«, 
Kada je završio istragu s »krstjanima«, papinski legat je još iste go- 
dine, 1203, predložio papi da se za bosanskog biskupa namjesti jedan 
Latin. Već je isusovac A, Hoffer objasnio ovaj prijedlog kao želju 
legatovu, da na čelo »crkve bosanske« dođe biskup latinskog obreda, 
Preuzevši kasnije ovu misao, S. Ritig nalazio je motiv legatova 
postupka u nadi, »da bi se na ovaj način, makar ostala i nadalje slo- 
venština u bogoslužju, ova zemlja više priljubila zapadnome utjecaju, 
kako je to bilo u glagoljaškim crkvama splitske metropolije«. Uzevši 
u obzir prije navedene činjenice, ovo tumačenje uglednih katoličkih 
svećenika bez sumnje je najvjerojatnije i najviše nas približava ko- 
načnoj istini. Hoffer je prvi zapazio značajne tragove starine u životu 
bosanskih redovnika i stoga mu se sama od sebe nametala misao, da 
se »crkva bosanska« morala da služi samo starijim, neispravljenim 
crkvenim knjigama slovenske redakcije. Možda se među njima na- 
lazila i ona krmčija, čiji se prijevod pripisuje samome Metodu i u 
kojoj je crkveni primat rimskoga pape jasno izražen. Razmišljajući 
tako, Hoffer je osim toga obratio pažnju na »riječi kršćanskoga bogo- 
služja po grčkom izgovoru« u bosanskim spomenicima i naposljetku 
je izveo zaključak, da stanovnike sredovječne Bosne valja smatrati 
»katolicima grčkoga obreda«, 


Ovaj rezultat jedne poštene naučne rabote razotkriva velo, koje 
zastire pogled u historiju »crkve bosanske« do 30-tih godine XII 
vijeka. Tada je nastupila osudna prekretnica. S dolaskom dominika- 
naca »polatinila« se bosanska biskupija, ali je ujedno morala da po- 
traži drugo ognjište. U samoj Bosni nastavila je »crkva bosanska« 
tradicije daleke prošlosti, iskupivši ovu, toliko osporavanu baštinu 
raskidom posljednje veze, koja ju je spajala sa Žapadom. 

TIN UJEVIĆ: PJESME 
MJESTA KOJA SE NISU VIDJELA 


Svi pejsaži, koji se nisu vidjeli 

bili su sami kao od iskona svijeta; 

bili su goli, nevini i nisu se stidjeli, 

i bili su izvan dosega kreta. 

Samo tada je postojalo čulo i tajna, 

dok su bitisala daleka tuđa mjesta. 

Bili su kutovi, i između njih tuđina trajna 
i nije globus vezala cesta, 


Mora su bila golema i sama, 

i sve kao ab aeterno i s početka. 
Svaki je život bio jedna beznadna jama, 
a opća mreža stvari vrlo rijetka. 


Trebalo je, da mi dođemo, da se svijet spoji, 
da bi stvari različne se splele — 

tako su se našli usred prsti mojih 

svi simboli, što ih neizmjerja dijele, 


Tako sam napokon, sunuvši sa svoga kraja, 
pronašao se u srcu svijeta, usred srijede. 
Jedno srce sada sva spoznanja spaja, 
i na hrpi patnje tek kap žući vrijede. 


NASLIJEĐENI MOTIV 


Dan počiva blago u biblioteci, 
miješaju se stakla u boje i sjene, 
Ta je kuća zaklon misaone žene, 
na duvaru vise predaci i sveci. 


I pokućstvo u hrastu i u smreci 

motri, kako tromo bokor cvijeća vene, 
kako čaškom slutnja tamne vrele zjene 
i kako se gase iz daljine jeci. 


Ali iza doma zjapi komad neba, 
što ga grli stablo, i vodoskok kupa, 
kojim brodi lasta ili skitna zeba. 


Tu je u dvorištu osamljena klupa: 
gospa golubima baca kugle hljeba, 
i na prizor motri maska kipa tupa. 

IVO KOZARČANIN: U MRAKU 


1 


Na zidu pauk prede svoju mrežu. Penje se preko otvorena pro- 
zora u mračan kut pod stropom. Vješa tanke, svilene niti niz vrata, 
na kojima su napukle neoličene jelove daske. Njiše se na pruživim, 
dlakavim nožicama krijući oči i ne osvrćući se na bezbrižne muhe, 
koje sunčahu na prozoru zelena, sjajna krila. Kad vjetar zatalasa 
mrežu ili naglo netko otvori vrata, izgubivši ravnotežu, pauk se 
ruši u prazan prostor pod prozorom, ali se brzo opet vraća natrag 
po zidu vrteći glatkim, punim zatkom, 

Iznapolja donosi vjetar sladak miris pozna ljeta i pokošene dje- 
teline, Cestom po vreloj, žutoj prašini gaze žene s vrećom na ramenu, 
Dogara zlatan kolovoski dan. Suho lišće jednoliko pada s granatog 
duda u dvorištu, koji je prekrio modrom sjenom kućno pročelje, Na 
klupi pod prozorom čuči dječak i bode tankom glogovom šibom 
pauka, koji se uzalud krije pred njim u pukotine na zidu. 

— Nikola, tugo moja, što to radiš? — viče mati provirivši iz 
hodnika, gdje je prala rublje. — Zube ću ti izbiti, ako se ne umiriš. 
Je li vrag ušao u tebe? 

Cestom prođe mlinarov sin Luka nakrivivši šešir na crnoj kosi, 
pa se mati odmah umirila i udobrovoljila. | 

= — Kuda ćeš, Luka? — pita ona s vrha stuba popravljajući bluzu 
na prepunim prsima. 

— U mlin. 

— Vruće danas? — nastavlja mati i naginje se preko ograde, 
da ga bolje vidi. 

— Vruće, — Luka odgovora kratko i odmah odlazi dalje klo- 
neći se razgovora s materom. 

Dječak je ostavio pauka i sišao u dvorište. Sunce korača po 
suhom korovu za kućom i preskače preko đubrišta, da ne zamaže 
zlatne čizmice, Nebo je svijetlo-plavo i prozirno. Una jadovito šumi 
oplakujući pješčane prudove i strme obale obrasle vrbama i bijelim, 
trepetljivim topolama. Jata vodenih ptica lete preko otočnog ši- 
Pražja prodirno kričeći. Mlinovi plivaju uz plitku vodu kao golemi, 
crni kukci raskriljenih krila, Cesta je prašna i prazna. U Aničinoj 
su kući zatvoreni prozori i vrata. Nije je vidio već četiri dana, 
otkako su joj zaklali brata u krčmi. Petar je otjerao krave u vino- 
Brad i još ga nema natrag. Pred općinom sjedi seoska budala Ilija, 
trijebi uši iz košulje i govori sam sebi; 

— Ilija, sunce žarko, gdje ti je zlatna jabuka? 

Glava mu je uglata i puna gnojnih crvenih čirića. Na tankim, 
krastavim nogama nema ni jedne dlačice. Velikim noktom na desnom 
nožnom palcu para po kamenu pragu i ponavlja razvlačeći samo- 
glasnike, kao da pjeva: : 

— Ilija, sunce žarko, pojaši ognjena konjica, Zar si zaboravio 
na mene, Ilija? 

Kroz prozor mu se smije grbavi pisar Filip i nudi ga duhanom: 

— Kada ćeš se ženiti, Ilija? 

— U subotu. 

Prođe li koja žena ili djevojka, Ilija odmah skida gaće i viče za 
njom poigravajući na jednoj nozi: | 

— Četiri uha, dva trbuha, Turi golo u runjavo. Što je to? 

To su ga naučili šumski radnici, Ličani, na proštenju prošle ne- 
djelje u starom četničkom manastiru Moštanici napijajući ga buzom 
i ljutim rumom. Žene vrište i bježe niz cestu, a Ilija se češe po crvenoj 
zadnjici i nastavlja trijebiti uši, | | 

Dječak je prešao preko trga, obišao školu i prazan općinski za- 
tvor uz nju, pa se kraj Une vratio natrag. Mesarov pas Mujo, što 
sjedi na pragu pred mesnicom, na vlas je sličan Šnapu. Šnap je naj- 
jači i najpametniji pas iz knjige Tri psa, koju mu je zimus donio 
otac iz Zagreba. To je tanka knjižica sa šarenim koricama i s nat- 
pisom Tako vam je bilo nekoć u desnom gornjem uglu. Ispod njega 
momak u uskim, starinskim pantalonama jaše na velikom, čupavom 
psu s pametnim ljudskim očima, Pred njima je kuća na neobičnom 
crvenom kolju, koja gazi preko rijeke kao čovjek, sa šeširom mjesto 
krova, a za njima trče dva manja psa i preskaču usput džbunove i 
niža stabla, Momak se zove Adam, a psi su braća i imaju smiješna 
imena: Šnip, Šnap i Šnup. Momak traži sa psima oca, kojega je zla 
vještica pretvorila u vrapca. | 

Poslije podne se približuje kraju. Bakreno-zlatna vodena povr- 
šina odrazuje zanjihana stabla i ljude srčući lakomo blagu predve- 
černju svjetlost. Udari repom bjelica na plićaku ili rastjera štuka 
mlade šarane na providnu dnu, Svilentrba čući na sasvim žutom to- 
polinom listu sklopivši modrikasta krila. Najstariji učiteljev sin Ivan, 


vječni student, kartaš i bećar, sjedi s mladom poštaricom Irenom 


na travi kraj skele i baca kamenčiće u vodu, koju mreška nestašni 
vjetar. 
— Nikola, skoči u dućan, pa mi donesi kutiju cigareta, — zovne 
on spazivši dječaka na putu. — Dinar je tvoj, samo se požuri. 
Dječak ode i dođe kao vjetar, Zbunio se i pocrvenio, kad ga je 
Poštarica pogladila toplom rukom po kosi, Pogledao joj je u oči i 
Pocrvenio još jače. Zapahne ga miris jorgovana i ulja za kosu, svi- 

lenog rublja i oznojene mlade ženske kože. Dobio je dinar i čvrsto 
$a stisnuo u dlanu bacivši još jedan pogled na poštaričino lice. Za- 
palila je cigaretu i povukla prvi dim gledajući pred sebe u vodu. 

— Kakva krasna večer! — reče čeznutljivo naslonivši se na 
lakat i isprsivši mlade grudi. — Kolovoz mi je najljepši mjesec u 
godini; samo da ne bude kiše. 

Kući se vratio u prvi mrak krijući se u sjenu, da ga ne primi- 
jeti mati. Na prstima je prošao kroz hodnik do kuhinje. Mati je 
sjedila na klupi s mlinarovim Lukom i nešto tiho razgovarala, 

— Gdje si bio tako dugo? — upita ona glasno, ali nije bila 
srdita. — Trči k tetki po mlijeko. 

Kad se vratio s mlijekom, Luka je već otišao, Mati je zadovoljno 
pjevušila kraj peći potičući vatru. Izlila je mlijeko iz zemljana ćupa 
u lonac, stavila ga na peć, skinula s ormara stakleni pehar i bez riječi 
otišla po vodu. Vratila se brzo. Kuhinju je ispunio vlažan mrak, Izađe 
zelen, mutan mjesec tužno se naherivši nad kućom, Una zašumi jače. 

— Gdje si bio cijelo poslije podne? — ponovi mati, ali se nikako 
nije mogla pravo razljutiti. 

— Kod Petra, — slaže dječak izbjegavajući njenu blizinu. Bila 
mu je sumnjiva njena neobična mirnoća. — Bili smo zajedno u vino- 
gradu. | | | 

— Dat ću ja tebi i Petra i vinograda! 

Mlijeko je već bilo kuhano. Skinula je lonac s peći, metnula ga 
na stol i upalila lampu. Večerali su bez riječi grabeći žlicom iz iste 
zdjele i gledajući jedno u drugo nespokojnim, upitnim pogledima. Za- 
logaji su bili teški i gorki, 

Poslije večere se mati presvukla i otišla nekuda iz kuće ne 
rekavši mu kuda, a njega je zaključala i odnijela ključ sa sobom. 

— Ja ću se brzo vratiti, — reče na vratima primijetivši njegov 
uplašeni pogled, zamućen suzama. — Ništa se ti ne boj. 

Ostao je sam u praznoj kući s muhama i paucima. Pod prozo- 
rom je tekla troma Una i šumila tamno i žalosno. Legao je u krevet 
i potrpao se preko glave ne svlačeći se, Sa zida siđe Šnap s mom- 
kom u starinskim hlačama režeći bijesno na mlinarova Luku, koji 
je klečao pred njim na koljenima i molio za milost. Ujakov Petar 
s velikom, crvenom zakrpom na turu sjedio je na kravljem rogu i 
zviždao pomamno, Poštarica ga je srela u mraku i poljubila u usta 
zagrlivši ga toplim rukama. Zatim je došao ludi Ilija s malim, žutim 
mišem u ruci, pa je poštarica utekla vrišteći. Šnap je govorio zapla- 
kanom Luki krupnim ljudskim glasom: 

— Otkucala ti je smrtna ura. Pokaj se za svoje grijehe. 

Zaspao je prije materina povratka nemirnim, grozničavim snom 

stenjući u snu i gušeći se u tvrdoj lanenoj košulji, Šišmiš uleti kroz 
otvoreni prozor, udari u zidno zrcalo na sredini sobe, koje odra- 
žavaše u sebi blijedo mjesečno svijetlo, zalepeće krilima i brzo izleti 
napolje u mlaku, providnu noć, Mjesec se zapleo u dudovu granju 
u dvorištu, S mosta na bosanskoj strani skočila je u Unu nevjen- 
čana bilježnikova žena, Ruskinja, čekajući čas, kad na mostu nije 
bilo nikoga. Našli su je rano ujutro na istom mjestu, gdje je skočila 
u vodu, među kamenjem i granjem, kako grčevito steže rukama plavu 
svilenu maramu, koju je donijela sa sobom iz Rusije. Na nebu trep- 
tahu hladne i tužne zvijezde, pobijeljene mjesečinom. 


2 

U sjeni mutne jesenje Une, koja je hučno šumila ispod prozora 
i punila dušu tjeskobom i čudnim nemirom, rodile su se prve ružne 
slutnje u njemu. Kuća na podrumu s rešetkama na prozoru gledaše 
žalosno u bakreno sivilo riječne površine, po kojoj su brodile tamno- 
modre, vesele sjene kuća i drveća, Za oknom žuto lice dječaka, koji 
čitave dane hladi čelo na vlažnom, maglom zahukanom staklu, sluša 
tajanstvene podvodne glasove u šturom riječnom šumu i strepi od 
svoje večernje sobne samoće. Dolazi sumorna noć s gladnim kri- 
čanjem vrana i kasnim listopadskim vjetrovima, koji mlate po po- 
ljima suhu kukuruzovinu i Sparušene vriježe bundeva. Umire dan 
za danom u predosjećanju kiše i tjeskobi vodene siline s visokim 
dudom u dvorištu i prostranim, mračnim tavanom, kroz koji pro- 
kapljuje na čađave daske, na kojima se suše kukuruzi. 

Dječak je slab i nitko ne vjeruje, da će odrasti. Lice mu je 
nezdravo i zamišljeno. Glava velika na malom, mršavom tjelešcu, 
koje se klati na vjetru. Sate i sate čuči na klupi pod prozorom, za 
kojim pljušti kiša i blista se žuta, mutna rijeka, a život ga preraštava 
i osamljuje nezaustavljivo. Vode teku i u vodama njegovi sivi dani 
s tihim, vrućim zanosima i šumnom glavom, koja postaje sve teža, 
Nitko ne prolazi ispred kuće raskvašenim, ljepljivim blatom, koje 
bridi bose, crvene noge. Teku vode slične godinama i njegovim 
grozničavim očima, a u unutrašnjosti dlana javljaju se plahe, skro- 
vite želje, koje tonu sa žutim i crvenim lišćem i grbavim bukovim 
kladama uz obalu. Preko rijeke lije kiša, lije po staklima prozora, 
Jer je jesen, a u sobi se dimi peć. Velika, šarena mačka sklupčava 
se pod njom u snu, Dudove i šljivove grane sve jače pocrnjuju, jer 
s kišom pada i posljednje lišće, Jarci pjevaju uz cestu i odmah se zatim 
slijevaju u vodu niz skelu, na kojoj žene peru rublje i lupaju de- 
belim, lanenim košuljama po vodi, a vjetar im otkriva crvena, na- 
Ježena bedra, po kojima su iskočile modre žile, Tužno je zacviljela 

mokra cjepanica u peći. Ura stoji na zidu već nedjeljama i nitko se 
ne trudi, da je pokuša nagovoriti, da pođe. 

U dječaku je jesen tijesno svezana s golemom, nabujalom Unom, 
koja poplavljuje vrbike pod kućama sa zimskom pšenicom i tromo se 
penje cestom u vrtove i kuće, iz kojih se stravično dimi. Tamna, je- 
ziva prepast vodena klokotanja, koja zrači uništenjem. Crni zovovi 
nepoplavljenih strništa i vedro cvrkutanje mokrih sjenica na tara- 
bama, koje brlji voda i teče u širokim mlazovima preko praga i preko 
ceste, Noć s krijesovima i budnim zvonima, kad vodostaja straši ljude, 
a vatre viču po humovima za savjetom i za pomoći, koje nema. 

Poslije noći dolazi dan. Dječak je stajao na dnu stuba i gledao 
praznim pogledom pred sebe, Do druge stepenice uspela se voda u 
studenu maglenu zoru, koja je bez sunca i modrih osmijeha vedrine, 
žuta i žalosna. Zašao je u vodu do koljena i preko koljena. Tada je 
tek počeo plakati i vikati, jer se svuda oko njega, pred njim i pod 
njim samo žutjelo vodenom silinom i mahnitanjem, koje razara i 
odnosi sve sa sobom. 

— Voda, voda, voda! — plače on, jer je sam, slab i malen, 
očajno se držeći rukama za rasklimana vrata. Plot je povaljen pred 
kućom, Ljudi se voze cestom u čamcima i splavima, a vrbama vire 
iz vode samo gole glave, koje se žalostivo njišu, — Voda, voda... 

Niz stube brzo strči mati i odnosi dječaka natrag u kuću, Povuče 
ga nekoliko puta žestoko za kosu i meće opet na klupu pod pro- 
zorom, nad kojim umiru posljednje muhe, Dječak guta suze zajedno 
sa strahom, guta sebe i rijeku, koja i opet izranja pred njim, još 
plahovitija i mutnija, no ništa ne shvaća i ne razumije, jer mu nitko 
ništa ne će da rastumači, On mnogo misli i govori sam sa sobom 
poluglasno i dječački umno, dok žvače tvrdi, suhi kukuruzni kruh 
u mlijeku, Sve, što vidi i čuje novo, dječak čuva u sebi i prerađuje 
prema onome, kako bi on htio da bude, stvarajući zaključke, koji 
su njemu dragi, jer su dani beskrajno sivi i svi jednaki, pa ih mora 
nečim ispuniti. Rijeka je u središtu njegova zanimanja, O njoj noću 
sanja strašne, mučne sne, Na nju misli, kad je u sobi polumrak rane 
večeri, sa svjetlucavim paukovim nitima nad izblijedjelim zidnim 
kalendarom s garavim, rumenim dimnjačarom na kućnom krovu, 
koji je nekoliko nedjelja zaostao u vremenu, Sve, što on vidi, kreće 
se oko rijeke i s rijekom: suhe štuke i mrene na tavanu, očeva 
davno istrgana mreža, koja trune u podrumu, mutni vidici kroz pro- 
Zor i vrata na rijeku i poplavljene livade, jadoviti razgovori, koje 
stare, crne žene vode s njegovom materom kašljući u dlanove, crvene 

i ispucane od vjetra i mokrine. U riječnu zasjenku i tišini vodena 
nerazumljivog govora dječakova je najranija mladost tugovala kao 

zarobljena ptica. Teške, sluzave vodene ruke morahu $a zimom i 
slutnjom smrti. One kidahu krhku ćeliju njegove svijesti prodirući 
do unutrašnjosti mozga hladnim, vlažnim prstima straha, 

Žuto-crveno utopljeno tele ukotvila je voda pred njihovom ku- 
ćom, Dječak ču u graji uplašenih ljudskih glasova i učestale zvo- 
njave, kako ga tele zove slijepljenim, mrtvim očima, koje se sablas- 
no sjaju: | 

— Zašto ne dođeš? 

— Ne ću. 

Vode zatim plave tele i udaraju njegovom slomljenom hrptenja- 
čom po podrumskim rešetkama, a dječaka prolaze srsi, jer se boji, 
da mu je voda već pod nogama. On čuje njezin zloslutan šum, izmi- 
ješan s plamsanjem vatre u peći, pa se odmiče od prozora, da se 
snađe u mraku, koji vatra šara rumenim i plavičastim odrazima. 

— Ja se bojim vode, mati. 

Mati ide po sobi žurnim, strašljivim koracima, udara nogom 
mačku, koja se skutrila ispod peći, otvara svaki čas vrata | izlazi 
u hodnik, siv i vjetrovit nad razlivenom poplavom, Ona odgovara 
dječaku kratko: | 

— I treba da se bojiš, 

Odmah zatim izlazi opet u hodnik i ne čuje, jer je sva izvan 
sebe, kako dječak viče za njom:' 

— Bojim se. 

— Moraš se bojati, — odgovara jednolično. 

— Bojiš li se ti vode, mati? 

Ali mati se već prestala osvrtati na nj, pa se dječak opet vraća 
k prozoru, kuda ga voda mami s neodoljivom, divljom snagom. Tele 
je još uvijek pred kućom. Sad je doplivalo do praznog svinjca, koji 
se zaglavio među šljive, Sve ledenije postaju mu oči, INa prozoru je 
lonac s velikim ružmarinom, koji ga grebe mirisnim, kožnim lišćem 
po licu. Tada tele iznenada visoko iskoči iz vode, jer ga je uhvatio 
vir nad đubrištem, zavitlao i prebacio u jarak na cestu, kojom je 
prolazio čamac pun punih pšeničnih i raženih vreća, 

— No dođi, ako smiješ! — podrugne se ono otplivavši uz kuću. 
— Samo dođi. 

3 

Uvukavši se u sebe kao puž, dječak ne zna, što da radi, jer sve 
njegove planove kvari poplava, koja traje već drugu nedjelju s ne- 
smanjenom žestinom, On se polako priučava, da sebe izjednačuje 


S rijekom i rijeku sa sobom, jer se njih dvoje tako popunjava, da 
tek u zajednici tvore cjelinu. Ona njega prati od prvih dana, otkada 

zna za sebe, utiskuje se u njegov život, lomi ga i izobličuje. Njezin 
je utjecaj tako jak, da mu se nitko ne može odhrvati, Vrbe uz njene 
obale ne rastu, kako je njima s voljom, nego kako im ona dopusti. 
Mlinovi, što se protežu uzduž čitava sela, također se sasvim prepu- 
štaju njenoj nasrtljivosti i snazi. Sve joj stoji na raspoloženju; pješ- 
čani prudovi ispod mosta, koji, kad se njoj svidi, nestaju, da opet 
izrone, kad se ona udobrovolji. Vjetar čuči u gustom džbunju vrbika 
i boji se oglasiti, kad je voda tiha. Nad svim vlada rijeka i preba- 
cuje preko ljudskih bolova i briga maglenu ponjavu zimske tišine i 
nepomičnosti. Ba. 

Rijeka je dala povod za prvi dječakov susret sa smrću, Ljetni 
dan s plavim, vedrim nebom i prvim ranim kruškama oprao je iz 
duše materine prijetnje i strah od duboke vode bez dna. Okupao se i 
sada sjedi na mlinskom kamenu goneći od sebe nasrtljive muhe, pijane 
od podnevne žege. Uz obalu cvatu mrtve koprive, pune pčela i osa. 
Una je glatka, istanjena i tiha. Na plićacima se srebre bijeli riblji 
trbusi, okrenuti k suncu, Providi se kroz modrinu površine, blista 
svilena vodena čistoća, mlinovi su dječje igračke, s kojima se 
rijeka igra. Jedan je kukac prestao mahati krilima i sjeo na 
travku, da se odmori, Rijeka je brbljavo zažagorila, Grgeč iskoči 
i prebaci se na suncu, koje lije žitke, žute zrake na vodu i 
lomi se u prijelivima jasno-zeleno i žarko-crveno. Dječak sasvim 
jasno osjeća, da se rijeke ništa ne treba bojati, jer je ona plitka i 


spora uz obalu, a dno se probija na sunce sa sitnim pijeskom i mem- 


ljivim kamenjem, koje se skliže pod nogama. U njemu pjeva tiha, 
svijetla radost, Sjedi u mulju i osjeća sunce, kako ga peče u leđa. 
Pčele zuje u mrtvim koprivama, Nikako se ne može osloboditi muha, 
koje mu slijeću na znojnu, ljepljivu kožu, što se sja na suncu. Uz 
obalu počinju livade s kiselicama i pernatim mjehurima maslačka. 
Djece ima jako mnogo u vodi i izvan nje, vrištave i gole. Anica se 
kupa u košulji sa starijom sestrom i me gleda u njega. Svi skaču 
na glavu u vodu, plivaju do mlinova, obilaze stupove, koji strše iz 
vode s granjem i limenim ivicama, podranjaju mlađim djevojkama 
Pod košulje i hvataju ih za nage, žilave noge, viču, pjevaju, smiju se, 
rugaju i psuju. Nitko se ne zadržava na mjestu, a voda je bistra i 


 ustalasana, Mlinovi melju bez odmora mlado žito, Uz obalu ide cesta 


i pronosi kola sa snopovima pšenice i ječma. Na $rbavoj staroj vrbi, 


“koja je pijano koraknula na rijeku, jaše dječak i njiše se zadovoljno 
naginjući se nad vodu, da ga vidi Anica, 


— Past ćeš, Nikola, — opominje ga stari, brkati mlinar, koji 
se gega kući na ručak s lulom, iz koje se uvijek dimi. — Ne da ti 
vrag mira, vidiš. 

Pred njim je voda, nad vodom krov njegove kuće, pred kućom 
i uz kuću dud i crne šljive. Preko vode lete u jatu divlje patke. 
Djeca viču na cesti za starom, šepavom prosjakinjom, koja trči pred 
njima uz tarabe: | 
Baba Klara, 
kočku para, 
nosi diple u gaćama, 

Mlinar govori s nekim, tko se ne vidi iza plota; 

— Što se može s njim, kad ne sluša? | 

— Lijepo vrijeme, što misliš? — odgovara drugi glas, — Nikad 
bolje za žetvu. Žuri ti se? | 

— Žuri, žuri. 

Dječak jaše na grani, a mati ruži s prozora ujakove guske, koje 
su zašle u vrt: 


— Proklete bile! Okamenile se, da Bog da! 


— Vrat će slomiti i najposlije, što tu vrijedi vikati? — gunđao. 


je nagluhi mlinar i zakrenuo uz kuću uskim nogostupom. — Kažem 
mu ja. 

Baš u taj čas pukne grana, pa dječak pada na leđa u vodu, koja 
je pod vrbama zelena, duboka i troma, podrovavši obalu i uvalivši 
se u provaliju. Kad ga izvuku iz vode, sav je plav i zgrčen. Trbuh 
mu je nadut od vode, a oči mu se nesigurno kolutaju u šupljinama. 
Upravo zvoni u crkvi podne. Mati istrči iz kuće jaučući i prokli- 
njući, Dječak bljuje vodu i lakomo diše užaren zrak tresući se či- 
tavim tijelom, Iza njega. je rijeka bezbrižna i spokojna. | 

— Više ne ćeš izaći iz kuće, kad nema mene! — zaprijeti mu 
se mati, ali ga ipak nije udarila. 

Odnijela ga je u krevet i pokrila. Tresla ga je groznica. Sku- 
hala mu je lipov čaj i metala obloge na prsa, dok nije zaspao. Kao 
težak oklop survala se na njega vrućica, koja ga držaše danima i 
nedjeljama. Još je više oslabio, uši mu postadoše sasvim blijede i 
“ prozirne, poispadala mu je kosa, buncao je i prebacivao se u krevetu, 
koji sve više dobivaše razmjere riječnog korita, Voda je tekla kroz 
njegove bezbojne, bjeličaste oči, koje su se škrto, nelijepo plavile 
(kao močvarno, izblijedjelo lanovo cvijeće), Sve ga pogružavaše, a 
vode mu klokotahu u nesabranoj svijesti podmuklo vrebajući u sjeni 
ćoškova, u koje je sunce prodrlo tankim, zlatnim trakom. Pred ku- 
ćom se sterahu strništa s noćnom pjesmom šturaka i velikim, šare- 
nim leptirima, koji lijetahu po ocvaloj djetelini. Uvečer je u sobu 
prodiralo mukanje goveda s komarcima i zvjezdanim prahom. Pod 
prozorom prisluškivaše grbava vrba (stara vodena žena nerotkinja 
iz bajke), priželjkujući, da dječak ozdravi i pođe s njom. Mahao je 

rukama i jaukao, žutih, nezdravih zubi, koji se klimahu u. trulom 
korijenu. Budio se rano u zoru, a san mu je bio grozničav i nemi- 
ran, kao da spava s utezima na prsima, Rublje na njemu i pod njim 
plivalo je u znoju, Soba sa ispunila kiselim zadahom bolesnika. Ne- 
koliko ga je puta pohodila Anica i donijela mu šljiva i krušaka, koje 
je jeo samo zato, jer ih je od nje dobio, iako mu nisu prijale, Otac 
je bio negdje u Dalmaciji i pisao je, da po svoj prilici ne će doći 
do Božića, Šnap se s pasjom braćom izgubio u čarobnoj šumi osta- 
vivši momka u starinskim hlačama, da ga čeka na obali velikog je- 
zera, po kome su plovile lađe goleme kao kuće. Sve se srušilo i 
skrhalo. 

Pod noć je pala topla ljetna kiša, koja ga je umirila i uspavala, 
U snu nikako nije mogao izračunati, koliko je sedam put šest, pa ga 
je učiteljica ostavila cijeli sat klečati pred pločom. Petar mu se rugao 
iz druge klupe i neprestano se nabacivao na nj krušnim mrvicama. 
Kad su išli iz škole kući, Anica ga je izbjegavala i pretvarala se, 
da ga ne vidi, Plakao je i ovlažio cijeli jastuk vrelim suzama od sra- 
mote i tuge. 


4 


K materi su dolazile njezine rođakinje i prijateljice, stare, prljave 
žene, koje su uvijek zvonile krunicama u džepu i mirisale tamja- 
nom vraćajući se iz crkve. Govorile su kroz nos i često se pozi- 
vale na Boga, da im on bude svjedok, iako su pretežno lagale. 
Mnogo su molile i znale napamet sve molitve i sve znatnije litanije. 
One su zlobno proricale materi, da dječak ne će dugo živjeti, škro- 
pile ga svetom vodom i mrmljale kroz nos očenaše, a zatim je tje- 
šile, da je za nju bolje, ako umre, jer ionako od njega nikada ne će 
izrasti pravi čovjek, Ogledavale su se sumnjičavo oko sebe i uvijek 
oblizivale ispucane usnice. Oblačile su crne svilene suknje i bluze, 
koje šuštahu u hodu. Lica su im bila masna i ugojena. Govoreći smi- 
ješno micahu čeljustima bez zubi, nad kojima se smežuralo tusto 
lice, kao da melju. Sve je na njima podsjećalo na stare, debele 
mačke, koje lijeno drijemaju u toplu zaklonu, njuškaju po kući, da 
nađu negdje koji komad mesa ili tanjur s vrhnjem, predu i umilja- | 
vaju se oko onoga, tko ih hrani, a nepovjerljivo i s mržnjom doče- 
kuju onoga, od koga se ne nadaju ništa dobiti. Bile su mekane i na- 
trule od slabo prožvakane hrane, koju neprestano gutahu, nezasitne, 
tužile se na bolove u želucu i u trbuhu, kuhale razne tajanstvene 
trave, bacale kamenčiće u vodu i lijevale olovo, da doznaju sudbi- 
nu, odlazile k cigankama i vračarama, vjerovale, da mrtvi žive i po- 
slije smrti i dolaze da se svete onima, koji su im se za života za- 

mjerili. Šmrcale su, štucale i podrigivale, zviždale kroz šuplje, prazno 
zubalo, vjerovale, da nije grijeh prevariti muža s njegovim bratom 
ili ocem, ako to nije netko strani, iz tuđe kuće. Njihovi glasovi kidahu 
dječakov san još prije, nego mu je uspjelo zatvoriti oči. Imale su 
tako neprijatne, mekane, gnjile ruke, kojima su mu gladile znojnu 
kosu: | | 

— Siromah mali, ne će on ostati živ, uzalud se mučiš s njim. 
Jeleno, dušo, poslušaj, što ti kaže tvoja tetka. Vidiš, kako teško 
diše. Zbilja ne će ostati živ, vjeruj nama i nemoj se žalostiti; sve 
je u božjoj ruci. Ako umre, neka umre, bolje je i za njega i za tebe. 
Što bi imala od njega, da se baš dogodi čudo, pa da odraste? Uvijek 
bi bio više mrtav, nego živ. Trebalo bi ga čuvati, kao oko u glavi, 
od svakog vjetra i kiše; ni za kakav posao ne bi bio, Ovako ga ne 
će biti, pa ne će. Tebi će ispočetka biti žao, no kasnije ćeš se već 
smiriti i zaboraviti, Još ćeš hvaliti Bogu, da ga je uzeo k sebi, gdje 
će mu biti bolje, nego na zemlji. Što Marko kaže na to? 

Mati je slušala žene i gledala nespokojno preko dječakove 
glave u polumračni, nečisti zid, s koga opadaše žbuka, Njoj je već 
davno dosadila dječakova boležljivost, Stidjela se, što je kržljav i 
nerazvijen, kao da nije njezin sin, odvraćala se od njega i najradije 
bi priznala ženama, da imaju pravo. Otvorila je prozor u svijetlu 
sunčanu večer i odgovorila: 

— Šta bi rekao, ništa ne kaže. Zna on vrlo dobro, tko je svemu 
tome kriv, pa nema što da kaže, Zar bi moj sin bio takav, da je on 
pravi čovjek? Nema ga već treći mjesec, valjda je nekuda daleko 
zabrazdio, Još ne zna, što se dogodilo kod kuće. A što ja mogu 
učiniti? | 

— Ništa ne možeš, ništa ne možeš! — zagrajaše žene potvrđu- 
jući. — Tebi nitko ništa ne prigovara, Tako je Bog odredio, pa tako 
mora biti, Bog nalaže, a naša je dužnost, da slušamo i da se poko- 
ravamo, Nije lijepo od Marka, što te tako dugo ostavlja samu, On ta- 
mo može raditi, što hoće (i sigurno i radi), a ti si tu vječno sama ini 
progovoriti nemaš s kim od želje. Ne znaš, jesi li udata ili nisi. 
Kuda ga to vrag nosi, i što ga nema tako dugo? Žena je žena, onaj 
tko je hoće imati, mora je i čuvati i brinuti se za nju, ako ne će da 
ostane bez nje. Zar on misli, da nema drugog čovjeka na svijetu 
osim njega? 

Mati odmahne rukom, jer je dječak slušao u krevetu zatvore- 
nih očiju pretvarajući se da spava. Osjećala je njegovo pažljivo uho 
kao opomenu, zacrvenila se neočekivano i ponovo odmahnula 
rukom: | | dai 

— Ja se ne tužim. Meni je sve pravo, samo neka njima bude 
dobro, 
Žene obliznuše usnice i požuriše se da potvrde, ali i da pouče: 

— Ne tužiš se, jer si luda, Predobra si, a on to ne zna cijeniti. 
Trebala bi njemu takva, koja bi ga naučila pameti, da zna poštovati 
ono, što mu je Bog dao. Svemu je kriva tvoja dobrota, Zar misliš, 
da će ti biti zahvalan i da će ti se ikada odužiti za to? Još će te 
psovati i tući, i krv će ti piti, to je uvijek tako u životu, Za koga se 
ti zapravo čuvaš? 

Da je dječak uhoda i saveznik očev, to je mati već davno 
znala, Zato se čuvala, da se ne odaje pred njim, jer je sve, što mu je 
rekla, uvijek odmah saznao otac. Zbog toga ga je mrzila isto toliko, 
koliko ga se i stidjela. Bilo je časova, kad je željela, da ga nema, da se 
riješi njegove mrske, budne prisutnosti, kojoj ništa ne može izbjeći. 
Zatim se svladavala i prekoravala samu sebe, da nije mati i da nije 
čovjek, kad može željeti zlo vlastitu djetetu. No uporna, otrovna, zla 
misao, da je dječak protiv nje i da bi odahnula bez njega, kljuvala je i 
dalje u mozgu i nije se mogla prigušiti. Pokuša sklonuti žene na drugi 
razgovor, jer se dječakova ruka napadno micaše po rubu pokrivača, 
što je potvrđivalo njenu pretpostavku, da je budan i da prisluškuje. 

— No da, bolje bi bilo, bolje bi bilo! — Riječi su joj bile užur- 
bane i istrgane, jer je morala svladavati u sebi ljutinu, — A možda 
i ne bi bilo bolje, tko zna? Samo me zabrinjuje, zašto ga tako dugo 
nema? Jedan leži u krevetu, drugi se skita po svijetu, tko bi tu 
bio pametan? Pravo kažete, — treba se bojati onoga najgoreg. Kakav 
je to život u vječnoj brizi i strahu? 

— Nikakav, to i mi velimo. Ti si mlada i imaš pravo na život, 
a ovo, kako sada živiš, nije život. To je čekanje starosti, koja će 
ti se ionako popeti preko glave, Ti moraš nešto poduzeti, ako ne 
ćeš da uveneš prije vremena, a onda će već biti kasno. 

Zazvoniše krunice, kao na zapovijed, u njihovim džepovima, a 
rumenilo večeri kapaše do dudovu lišću i prašnim okvirima prozora. 
Svinje roktahu u kaljuži pred bunarom. Plot je bio razvaljen, pa 
brzo osvanuše pred kućom u malom cvijetnjaku, Tjerala ih je vi- 
soka, crnomanjasta djevojčica i podvikivala: 

— Mir, gadovi! | 
Mati je skuhala ženama crnu kavu i izašla s njima u hodnik, 

Dječak je opet usnuo, a u snu sanjaše sve, što je budan slušao. 
Stenjao je i jecao kroz polusvijest, no žene su materi pripovijedale o 
Svojoj mladosti i srkale kavu, pa nikoga nije bilo, da mu pokvasi 
Vrelo čelo i obriše znojna, žuta prsa. | 


805 


Pao je mrak i noć, prošla su i posljednja kola i goveda, i već 
su izašle zvijezde, kad se mati vratila u sobu, koja mirovaše tiha i 
prestravljena. Promislila je čas, bi li palila svijetlo ili ne bi, — mje- 
sečina je grijala kroz prozor i polijevala sobu blijedo-žutim, hladnim 
srebrom. Učini joj se čudno, što je dječak tako miran, i plaha se 
slutnja javi u srcu, Brzo priđe krevetu, — oštro i grozničavo gledahu 
je dva rastvorena oka. | 


— Mati! — zovne dječak poluglasno. — Tko je bio večeras 
kod tebe? | 
= — Što se to tebe tiče? — otrese se ona neraspoloženo, pomalo 
razočarana, — Zašto ne spavaš? 


No u njemu je kopkala bolesna, besana radoznalost, koja mu 
nije. dala mira. Ponovi uspravivši se u krevetu: | 

— Iko je bio kod tebe, reci? — Nakon kratke stanke produži. 
-— A zašto ti ne spavaš, mati? 
= — Prisluškivao si, je li? — razbjesni se ona iznenada i prije- 
teći se primakne k njemu. — Zato si na svijetu, da prisluškuješ, što 
govorim, da me onda možeš tužiti. To ti je posao. — Tako je jako 
usplamtjela, da više nije mogla svladati jarost i mržnju, koja pro- 
diraše iz nje. — Zadaviti bi tebe trebalo! — reče iscerena lica, — 
zakrenuti ti. vratom! To mi je hvala, što te hranim i oblačim? Da 
sam ti svezala kamen oko vrata i bacila te u Unu, Sdje je najdublje, 
to bi bilo pametnije, nego što sam se mučila s tobom i gubila uza- 
lud vrijeme. Da sam štene uzgojila, bilo bi bolje, i zahvalnije bi mi 
bilo od tebe, 
| —' Ne, mati, nisam prisluškivao... Ne ću, nikada više ne ću 
pitati. ,. Ništa ne ću tužiti,,. — jaukao je on užasnuto, jer mati 
na mjesečini izgledaše strašno. Lice joj je $orjelo od mržnje, Pružila 
je debele, jake ruke k njemu. Nikoga nije bilo, da mu pomogne i da 
a obrani. — Mati, mati! — molio je on. — Ja nisam ništa kriv... 
Nikada više ne ću slušati, što ti govoriš... Ja ću spavati... 
spavati ,... | 

Ali i ona se brzo snašla i svladala, odmaknula se od njega bez 
riječi i pošla k prozoru. Zavrijelo joj se u glavi i krv joj je navrla 
u: lice, Gorjelo joj je čitavo tijelo. Morala se svući, tako joj je bilo 
vruće, Skrstila je ruke i €ledala u mirnu, prohladnu mjesečnu noć 


. 


dršćući. Smotavši se u krevetu u klupo, sav u znoju, dječak je sa- 


svim: tiho, bolećivo ječao: 


— Ja nisam kriv.., mati... Ja nisam kriv... 

Tu noć su proveli bez sna, ne govoreći ništa, nijemi i upla- 
šeni, kao strani ljudi, koji su se sastali na putu u mraku i pošli 
zajedno dalje, da im brže prođe vrijeme, no još uvijek ne vjeruju 
jedan drugome i boje se, da se najedanput ne otkrije, da je jedan 
od njih zapravo razbojnik, koji samo čeka čas, kad će drugi usnuti, 
da navali na nj. | | oja 

Mati je dugo ostala na prozoru, gotovo gola, hladeći se na 
vjetru, a onda je legla na klupu kod vrata, pokrila se šalom i nije 
se više micala s mjesta. | 

Dječak je slušao njeno teško, neujednačeno disanje i strepio 


od šutnje, koja razapinjaše mrežu straha od nje do njega. Sav je bio 


u grču i napetosti. Očekivao je, da će mati iznenada skočiti s klupe 
i primaknuti se k njemu, da obračuna s njim. On ne će moći ni pisnuti, 
jer će mu mati rukom začepiti usta. Metnut će mu jastuk preko 
glave i zagušiti ga njime, a nitko ne će ništa znati ni čuti, jer je 
noć i jer je on tako slab, da se ne može ni braniti ni uteći. Kad se 
otac vrati, njega više ne će biti, samo će se žalosno crniti na grob-, 
lju njegov pusti grob s drvenim križem bez cvijeća, na koji će 
otac doći i plakati, Ili će ga mati zaklati kuhinjskim nožem, i onda 
obrisati nož u njegovu košulju, jer ona nije žena, kao što su druge 
žene, on to zna. Njemu je otac stavio u dužnost, da pazi, što mati 
radi i s kim se sve sastaje, kad njega nema, pa je on vječno za 
njenim petama. Zna, da se ona voli razgovarati sa žandarima i pi- 
sarima, i da se ništa ne brani, kad je hvataju za prsa i šapću joj 
povjerljivo u uho riječi, od kojih se ona crveni i glasno smije. Zna, da 
mlinarov Luka ne dolazi uzalud u goste k njoj. Toliko je gadna i 
zlobna, da se on stidi, što mu je mati. Samo na to misli, kako bi 
njoj bilo više. Sve, što je bolje u kući, pojede sama, a njega još 
tuče, ako mu nije pravo. Ona se gosti, i gosti i druge, koji dolaze 
k njoj, a njega hrani samo kruhom i mlijekom, i još mu predbacuje, 
da previše jede i da mu nikada nije dosta. Sav novac, koji joj dade 
otac, kad dođe kući, raspline se za dvije, tri nedjelje u njenim ru- 
kama, — kuda i kako, to nitko ne zna, samo mati, a ona o tome 
ne polaže nikome računa, Zna dječak, kako ona često miriše po 
rakiji, kad se vraća iz sela. Tada je dobrija prema njemu i veselija. 
Metne ga na krilo, ljubi ga u oči, miluje ga i tepa mu. Toliko je 
izmijenjena i uzradovana, da je u prvi čas jedva može prepoznati. 
On se nepovjerljivo primiče i odmiče osjećajući se nesigurno u .nje- 
nom zagrljaju. Čuti stran, jedva primjetan miris, koji se zadržao na, 
njoj i već hlapi. Sve čudnija mu je njena veselost i ljubav. Miris. 

zaista prši iz nje, blagi, nepoznati miris, tako različan od mirisa 
znoja i mlijeka, već poznata na materi. Taj mu miris otkriva uzroke 
njenog izbivanja o kome ona šuti, i on trpko steže usnice, jer misli 
na svoga oca, kome to mora reći, kad dođe. 

Zašto baš njegova mati mora biti takva? 

Dječak tužno razmišlja, ali se ne može ničemu domisliti, pa 
radije sluša, kako napolju šumi Una i kaplje rosa s krova. Lijeno 
odlazi mjesečina s prozora. Ljubičasta materina ruka, koja visi 
s klupe, uvija se sve više u mrak, u koji mati postepeno čitava ura- 
nja, Lakše mu je, kad ne gleda više u mjesečinu. Sigurniji je, jer 
je sad mati daleko od njega, — dijeli ih cijeli ponor tame. Ipak ne 
će da zaspi do jutra, kad se nada da će opasnost proći. Boji se: mati 
se sigurno samo pritajila, da se on prevari i zaspi, a ona će onda 


moći učiniti s njim, što hoće. Ali on ima toliko toga reći ocu, Mora | 


mu sve točno ispripovjediti (on ništa i ne sluti?), što se dogodilo 
poslije njegova odlaska, Mora mu reći, da se boji matere i da ne će 
više da bude s njom, Neka ga otac povede sa sobom, ljepše će mu 
biti, makar morao cijeli dan hodati i makar na slami spavao, nego 
s materom, koja mu radi o glavi. | 

Prevrne se na krevetu (mati ostane nepomična), podvuče jastuk 
pod glavu, oprezno ispruži noge ispod jorgana, a onda tiho zovne: 

— Mati! 

Nije bilo odgovora, Nije znao, zašto je zapravo zove i što će 
mu (zar nije bolje, da spava, ako spava?), no usta ga ne slušahu. 
Ponovi malo glasnije: 


— Matil 
Kad i opet nije bilo odgovora, uzbrine se i uspravi u krevetu. 
— Ja tebe zbilja ne kanim tužiti, mati, — produži plaho. — 


Ja nisam prisluškivao i ne ću više nikada prisluškivati. Ja se tebe 
bojim, mati. Meni je otac naložio, da pazim na tebe, no ja ne ću 
paziti na tebe i ne ću mu ništa reći. Zar ti spavaš? Čuješ li ti mene, 
mati? 

Budući da je i to bilo bez uspjeha, skoči na pod i na prstima 
Priđe klupi, na kojoj je ona ležala, pregazivši mjesečinu, koja je već 
sasvim pobijeljela i sve više skretala prema sjeveru. Srce mu tako 
snažno lupaše, da je morao zastati na polovici puta. Korakne još 
korak i sretne se s materinim nepomičnim, hladnim pogledom bez 
mržnje, ali i bez topline. 

— Idi spavati! — zapovjedi ona resko. 

— Mati! — zaplače dječak, Ramena mu se zatresu. — Ja tebi 
nisam ništa kriv. Ja tebe uvijek slušam i činim sve, što ti hoćeš. 
Ja nisam htio, da se ti rasrdiš na mene, Zašto me tako gledaš? 

— Idi u krevet! — ponovi ona još oporije, 

Nije bilo pomirenja. 

Vratio se natrag, potrpao se preko glave, zaustavio dah i po- 
kušao zaspati, no san je bio daleko od njega i nije htio svratiti 
k njemu. Prevrtao se u krevetu iznenada osjetivši, kako ga grizu 
komarci, iako nigdje nije bilo ni jednoga. Prestao se bojati. matere 
isto onako brzo, kao što se prije uplašio, ali se živci ne mogahu 
smiriti tako brzo. Već je i mjeseca nestalo, sve glasnije pjevahu pi- 
jetli, vjesnici zore. Hladan vjetar ulažaše kroz prozor. Rijeka bijaše 
jedina, koja je bdjela s njim, velika, tiha rijeka s nepoznatim dublji- 
nama, nad kojima kruže vodeni pauci, sa strmim obalama, na koji- 
ma noćivaju zmije, sa zvjezdanim odrazima i s ustalasanim mjese- 
čevim likom, koji se u vodi stanjio i pozelenio. Pred jutro svuda 
jačahu bodri glasovi stabala i visokih, vlažnih trava, po čemu dječak 
osjećaše, da nije daleko dan. 

Još jedanput reče u tamu, koja se punila bjeličastim odsjevima: 

— Zašto si ti takva sa mnom, mati? . 

Ali je san već pobjedonosno lijegao na nj. Kao iz daljine ču 
materine riječi: 

— Baš nikako ne ćeš zaspati? 

— Zašto? 

Zatim spavaše potonuvši u zaborav i odmor, koji ga je oslobodio 
straha, Smotao se u klupko, koljena je podvio pod bradu, košulja 
mu se zaplela među noge, blijeda, rijetka kosa ležaše na jastuku u 
sivom svanuću, koje je polako izgonilo mrak iz sobe. Sve je na njemu 
svjedočilo o teškom, neprirodnom umoru, koji lomi cijelo tijelo. 
Hrkao je prigušeno, a iz usta mu se cijedio tanak trak sline po bradi 
i po košulji. 

Jutro ga zapljusne svjetlošću, ali on se nije probudio. Vode utih- 
nuše i protegoše se na suncu. Muhe su oživjele u sobi, uspavane noć- 
nom hladnoćom. Snopovi sunčana zlata obasjaše sobu, no on se snom 
kao oklopom zatvorio od danje jave i spavao dalje, da prespava ono, 
što će se dogoditi. 

Kao što se noć izdužila bez sna, dan je skračao u snu. Već se pri- 
bližilo podne, kad se konačno probudio. Nalazio se u kući sam. Soba 
je bila sjajna i vrela u vrućem danu bez vjetra. Plašljivo se najprije 
ogledao nekoliko puta oko sebe: trudne slike mirovahu po zidovima, 
Majka Božja gledala je za njim, kud god se okrenuo, krotkim, malo 
Porugljivim očima, kao da ga kori. Imala je lijepo, pravilno, dugulja- 
sto lice, koje je privlačilo i ulijevalo povjerenje. Usnice su joj bile 
crvene i tanke, a usnice njegove matere debele i nabrekle. Njena 
koža je bila glatka i svijetla, a njegovoj su majci porasle pahuljaste 


809 


dlačice pod nosom, i crna bradavica pod lijevim okom. Nije osjećao 
nikakvih bolova, samo ga smetahu muhe, što neprestano slijetahu na 
njega. Siđe s kreveta i napravi nekoliko koraka po sobi, da-se uvjeri, 
može li ići. Zakašlje i ispljune gustu, crnu pljuvačku. Pođe do 
prozora, — Majka Božja ga gledaše i odobravaše mu. 

— Što hoće od mene? — pomisli on uplašivši se, — Zašto me 
samo gleda? 

Izađe u hodnik i pretraži cijelu kuću, ali matere nigdje nije bilo. 
U kuhinji na stolu ležaše njena bluza, po čemu zaključi, da je otišla 
u selo. Prođe rukom kroz kosu, da obriše znoj. Popije šalicu mlijeka, 
umije se i obuče hlače i košulju. Radovalo ga je sići u dvorište i sje- 
sti u hladovinu starog, bijelog duda, koju je sunce išaralo zlatnim du- 
katima i medaljama, Tu je zujala nad njim osa, cesta s druge strane 
plota bijaše sasvim tiha, nitko se ne javljaše u ujakovu dvorištu, samo 
je jednoliko blejalo negdje gladno tele, S rijeke je vlažno vonjalo. Nad 
kućom stajahu oblaci i čekahu, da ih tko nagovori. 

— Gdje je mati? — upita glasno. 

Nitko mu ne odgovori. Kroz živicu proviri dobroćudna kravlja 
glava i odmah se izgubi, Jato čvoraka preleti preko kuće lepećući 
krilima, Sve ugodnije bješe u sredini dana, koji zgušćuje sjene, Zatvori 
oči radujući se, što je ostavio memljivu, mrsku sobu, u kojoj ga sve 
sjećaše na bolest i na noćašnji sukob s materom, koji ga je pritiski- 
vao težinom olova, Osjeti želju da pođe do Une (tako jaku, nepo- 
srednu želju, da mu se osušiše usta), no i brzo se svlada, Glasno se 
nasmije: | 

— Da me čuje mati? 

Ona stajaše cijelo vrijeme u središtu njegova mišljenja. S vre- 
menom dobije lik noćne zvjerke, koja vreba na nj iz gustog, mračnog 
šipraga, Ležeći nauznak u travi osjećaše, da ga mati steže pandžama 
svoje pažnje i ne pušta mu ni odahnuti, Krade se za njegovim kora- 
cima, dotiče ga vrelim, bodljikavim pogledima, koji se postepeno 


(dječak strepi od toga) pretvaraju u poglede Majke Božje sa slike na 


zidu, ali bez one lažne blagosti i vedrine, koja se nalazi na slici. 

— Kako je to čudno! — razmišlja on, a najvolio bi kriknuti od 
straha i zaplakati. Majka Božja sad zbilja ima lice njegove matere. 
Čak su joj i usnice odebljale kao materine, s rijetkim, bljedičastim 
brčićima i s bradavicom pod lijevim okom, Kao da je Majka Božja 
nekuda otišla iz njihove kuće, a njegova mati stoji mjesto nje na zidu, 
dok se ona ne vrati, gleda za njim i ruga mu se. Tek svaki čas silazi 
sa slike i slijedi ga u stopu. I niz stube je sišla za njim i sad pažljivo 
čeka, dok on zaspi, da obračuna s njim. 

— Što sam joj ja kriv? — zaplače piskutavo, već u snu. Glavu 

položi na suhi dudov korijen, što stršaše iz zemlje. Pčela mu sjedne 
na oznojeno čelo, dok je spavao, da odmah odleti dalje na žute, sta- 
rinske cvjetove nevena i ivančica, koje je mati posadila pred kućom. 
Zatim zazvoni podne, pa se javiše glasovi djece, što nošahu ručak 
mlinarima, 

Kući se vratiše mati i mačka, jedna za drugom, mačka prva, 
ne otvarajući vrata, a mati za njom, užagrena lica i malo nesigurna 
koraka, gurnuvši vrata nogom. | | 

— Vidiš ga, gdje leži! — razljuti se ona primijetivši dječaka. — 
Kad skapa, onda ću ja biti kriva. Svi će odmah na mene graknuti. A 
mogu li ja biti uvijek uz njega, zar i ja nemam svog posla? 

Štucala je glasno i kiselo vonjala po rakiji. Bluza joj tijesno ste- 
zaše pune grudi, Strese ga žestoko ne osvrćući se na vrapce, što lju- 
tito cvrkutahu na svedenu krovu, Kad je otvorio oči i ugledao njeno 
lice nad sobom, uspravio se uzdrhtavši, 

— Mati! — zamoli spreman na plač. 

— Koga zoveš? 

— Gdje si bila, mati? Nije te bilo, kad sam se probudio. 

— Zašto dršćeš? Još ćeš reći, da se mene bojiš. Ja ću napo- 
sljetku biti kriva, ako ti se što dogodi. Da sam te udaviti htjela, još 
ćeš i to reći, vidim ti u očima. Ima li itko na svijetu tako nesretan 
kao ja? 

Zgrčio je usta, jer mati jako štucaše nad njim i njihaše se nesi- 
gurno na nogama. | 

— Ti si pijana! — uplaši se on, 

— Tužiti me hoćeš, đavole, zar ti da si moja krv? To ti je jedina 
briga, Samo zbog toga živiš na svijetu, da mene uhodiš, Jesam li te to 
ja naučila? Objesiti sam se trebala, a ne roditi tebe, bolje bih 
učinila, | 

Sve se više plašio, jer materino lice opet dobivaše ukočeni, sta- 
kleni izgled, koji nije kazivao ništa dobro. Ponavljao je nesvijesno i 
grozničavo: | 

— Jatene ću tužiti... Nikada te ne ću tužiti... 

— Zar ti da si moja krv? Što tražiš ovdje? Sam vrag te je iz- 
vukao iz sobe. Zar ja ne smijem ni koraka napraviti iz kuće, a da 
se tebi ne javim? Tko je još to doživio? A što će tek biti, kad odra- 
steš? 

Neočekivano zaplače i zalomi rukama. Sva se skrušila i stišala. 
Crvene joj pjege izbiše po licu. Haljine joj bjehu neuredne i izgu- 
žvane, Ridanje joj zatrese cijelo tijelo. Pođe uza stube ne osvrćući se 
i ne gledajući, ide li on za njom. Kroz glasan plač riječi joj postadoše 
prijekorne i bolne: 

“— Kako smiješ sumnjati u svoju mater? Da sam najgora, morala 
bih za tebe biti najbolja i najsavršenija, jer sam tvoja. Što bi ti bez 
mene, što? Mjesto da ruku poljubiš onima, koji se brinu za tebe, kad 
se otac ne će da brine, ti me uhodiš. A samo meni imaš zahvaliti, da 

osi živ i da ćeš danas imati što jesti, samo meni. — Zazvečala je sit- 
nišem u džepu. — Zar misliš, da se to tvoj otac sjetio, da ti pošalje? 
Zar misliš, da je ono nekoliko dinara, što nam on ostavi, dosta za 
nas dvoje? 

Na vrhu stuba stajaše mačka gledajući ih kosim, pažljivim pogle- 
dom i očekujući, što će biti. Crn, tmast mrak rušio se s planine 
preko zlatno-zelene večernje rijeke u dolinu, U vrtu za kućom tresao 
je netko još nezrele zimske kruške, pa se čulo jednoliko padanje tru- 
lih plodova po suhoj ilovači, Pepeljast oblak, nalik unakaženoj, 
Sroteskno uvećanoj konjskoj glavi, njihao se lijeno nad kućnim pro- 
čeljem, Mati obriše suzne oči, prekrsti se i dohvati očev remen sa 
zapećka. Dječak očajno vrisne i pokrije lice rukama, 'Preplašivši se 
odletješe vrapci s praga zaglušno cvrkućući, Mačka se izgubi u hod- 
niku, Pauk, nijemi svjedok u mreži nad prozorom, sisao je mladu 
muhu odobravajući materi, 


HERRMANN STEINHAUSEN: SILA KAO BOŽANSTVO 


 Humanistički klasicizam Goetheova doba oplodio je i oblikovao 
naobraženisvijet XIX stoljeća. Ali stil zbilje, u kojem se živ- 
ljaše realno od jutra do večeri, ne bijahu odredili i preinačili snovi i 
koncepcije uma, klasičnom duhovnom epohom inspirirani humanisti i 
idealisti, umjetnici i filozofi, nego odkrića prirodoslovaca i planovi in- 
ženjera, Dok se humanistički mislilac zanimaše problemom duhovne 
slobode i borbom za neograničenu samoodgovornost pojedinca, pri- 
rodoslovac i inženjer pripremaše oružje za spoznanje i osvajanje 
zemlje, Činjaše se kao da oslobođenje evropskoga čovjeka od crkov- 
noga, državnoga i moralnoga pritiska nije imalo nikakve druge svrhe, 
nego da instinkte vlasti i posjedovanja toga Evropljanina pusti na 
stvarnost svijeta spodobnu za iskorištavanje. Tako se XIX stoljeće 
predstavlja kao stoljeće u kojem se Zapadnjak, oslobađajuć se sviju 
kopča, dokopava zemlje s njezinim zalihama i rezervoarima snaga 
kao kakva po neprijatelju ispražnjena teritorija, koji on prigodice 
i po mogućstvu eksploatira, — ali o kojem on tek nejasno naslućuje 
da će jednoga dana njim morati odgovorno da vlada. 

- Evropljanin XIX stoljeća morade, htjede ili ne, nastupiti ba- 
štinu problema uskovitlanih po francuskoj revoluciji; osim toga bijaše 
prinužden, da na se preuzme praktične posljedice rezultata istraži- 
živanja, posljedice koje je iznašla znanost nasilno se dočepavši pri- 
rode. Time to stoljeće bijaše od početka žigosano kao stoljeće borbe, 
— borbe koja morade poprimiti to strahovitije forme, što manje 
bijaše gdje od godine 1789 kakvoga neospornoga, za sve obvezanoga 
autoriteta i što neizbježnije i neodgodivije, zahvaljujući modernoj 
tehnici prometa i obavještavanja, bijahu u nju zapleteni ljudi sviju 
interesnih skupina i stupnjeva naobrazbe. Bijaše kao da od tada 
kao s kakva visoka brda, u slobodnom vidiku, te mu ne smetaju 
magle starinskih političkih i religioznih predrasuda, Evropljanin može 
pregledati sva carstva svijeta i njegovu divotu, kojih mu zaposjed- 
nuće ništa više ne mogaše spriječiti. S francuskom revolucijom poče 
— da velimo s Jakobom Burckhadtom — »provizorno objašnjenje 
svega i svačega«, »pravo a priori za kojugod hoćeš novost«. Time je 
devetnaestomu stoljeću a isto tako dvadesetom zadan strahovit 
osnovni problem: da postavi novi valjan autoritet pomoću kojega 
bi se mogao zaustaviti proces ishlapljivanja i satiranja sviju instancija 
vrijednosti. I jasno je, kakva strahovita uloga, međutim, između sloma 
staroga i nalaženja novoga autoriteta, nužno zapada sile, 2. sile, 
koja svako ratno stanje prolazno dovršava provizornim rješenjima, 
dok se jednom kao lav pred noge mudraca, uslužno ne prigne pred 
novim autoritetom. Naš naraštaj doživljuje upravo takav, možda 
tragičan, ali za povijest čovječanstva još u izjalovljavanju značajan 
pokušaj, da se u Savezu Naroda uspostavi novi autoritet koji treba 
da bude gospodar nad samom silom. 


U XIX stoljeću je od rasula zapadnjačkog kršćanstva kao vjere 
povučena skrajnja posljedica: Njemačka i Italija nastupaju kao po: 
sljednje centralno ujedinjene velevlasti u Europi. O vanjskoj politici 
sviju tih vlasti od tada ima samo mehanički, po iaktu slučaja odviše 
potresan pojam evropske ravnoteže, Kao najstrahovitiji izraz sile 
moderne evropske velevlasti nastaju stajaće vojske: militarizam, koji 
velevlasti spopada s upravo sudbonosno djelujućom posljedicom, nije 
ništa nego dokazan izraz jednoga cjelokupnoga duhovnoga stanja u 
kojemu je odstranjena posljednja mogućnost kakva autoriteta iznad 
interesa nacionalnoga kolektiva i kao posljednja instancija preostaje 
gola moć pojedinih velevlasti. Militariziranje evropskih: država, nji- 
hovo naoružanje, što raste u nevjerojatnoj progresiji, označava po- 
litičku i duhovnu situaciju evropskoga kontinenta kojemu, , pošto se 
pojam kršćanskoga zapada uslijed reformacije i prosvjećenja raspli- 
nuo, više ne uspijeva da dovrši provizorium i da nad igrom slučaja 

gole sile uspostavi instanciju obvezanu. U svjetskom se ratu zatim 
konačno izvršuje slom one optimističke vjere u napredak, koja u 
osnovi počivaše na lakoumnom shvaćanju kao da je samom sebi pre- 
pušteni život kadar se podmiriti iz svoje vlastite dubine i ukloniti 
katastrofe takoreći automatski djelujućom samoobranom. 

Istom danas živući naraštaj počinje spoznavati nihilistički ka- 
rakter cjelokupne evropske situacije, u kojoj čovjek raspolaže onim 
tehničkim sredstvima sile, pomoću kojih se čitavo animalno i kultur- 
no življenje zemlje može do temelja uništiti. 

Osim međusobnih odnosa između naroda potpuno su se raskli- 
mali također društveni i socijalni odnosi u nacijama. Čovjek XIX 1 XX 
stoljeća stoji prema Kozmosu kao radnik koji bi htio da taj Koz- 
mos svlada, podjarmi, iskoristi, izrabi. Odnosi među ljudima postaju 
radni odnosi. Zapadnjačko čovječanstvo s obzirom na osvajanje i 
izrabljivanje zemlje, za što mu tehnika neprestance nabavlja oruđa, 
počinje svoje međusobne odnose za to golemo djelo nanovo primje- 
ravati: stari patriarhalni odnosi se raspadaju, rad više ne služi uko- 
liko je od potrebe, nego postaje nasilnim dinamičkim principom; 
istom sad postoji radna volja, volja čovjeka da se lati rada — 
zatim se za tu agresivnu radnu volju mora stvoriti konzum; i cijela 
zemlja postaje terenom za tu lakomu težnju za radom, Već se pri 
izmicanju XVIII stoljeća rad od potrebnoga zla počinje preobraža- 
vati u etički princip: »Tko ne radi, ne dobije kruha i brašna i nje- 
govo će ime biti zapisano na tabli s natpisom ,Popis lijenčina'«, tako 
se veli u jednom francuskom revolucionarnom ediktu. Procesu rada, 
koji sad u Evropi počinje vreti, ne mogu se više suprotstaviti tra- 
dicionalne obaveze, naslijeđeni autoriteti; iznad toga procesa nema 
više nikakva vladajućeg duhovnog i moralnog principa; prema tomu 
između sudionika u tom ogromnom zbivanju rada, nema u osnovi 
nikakva drugog pravog odnosa nego neprestanog socialnog rata i 
prolaznih primirja. Gorostasno i grozeći se isprečuje se na obzorju 
lik radnika, taj tip, što je prekrilio zemlju, koji je pomoću indu- 
strije, pomoću siroja, što hoće da bude poslužen, svukuda iz tla iz- 
bijen. Između njega i njegova partnera u nemilosrdnom procesu rada: 
onoga čovjeka gospodara, čija se agresivna egzistencija osniva na 
misli industrialnog izrabljivanja svijeta, nema nikakva drugog odnosa 
više nego samo sila. Upravo to pomanjkanje jedne nadstvarne instan- 

cije daje klasnim borbama modernoga društva njihov strahoviti karak- 
ter: one se odigravaju na otoku u moru Ničega; od sada ima samo 
Opipljivi, momentani život, dotično udio koji je pomoću neobzirnog 
guranja vlastite osobe ili vlastite klase pojedinac kadar sebi u tome 
životu osigurati, | 

Goethe je jednom 1825 Zelteru izrazio osjećanje, da će on i nje- 
mu slični možda biti posljednji jedne epohe koja se tako skoro ne 
povraća... On mišljaše, da počinje »stoljeće za sposobne glave, za 
praktične ljude s lakim shvaćanjem koji, snabdjeveni stanovitom 
spretnošću, osjećaju svoju superiornost nad mnoštvom, premda sami 
nisu obdareni za najviše«, I prije toga piše: »Bogatstvo je i brzina 
čemu se svijet divi i za čim svaki teži, Željeznice, brze pošte, parobro- 
di i svi mogući faciliteti komunikacija jesu u što se naobraženi svijet 
iscrpljuje, da se nadriobrazuje i tako zapane u mediokritestvo«, U 
takvom smislu je u XIX stoljeću skrenuo još danas nezaključeni obrat 
k opipljivoj stvarnosti, kojemu lozinku nije dao Goethe nego Hegel, 
— Hegel, koji je formulirao Credo stoljeća: da naime um vlada svi- 
jetom, da je on do sada odlučivao svjetskom poviješću i da će i dalje 
njom odlučivati. Po tomu, što Hegel u događajima prošle i buduće 
svjetske povijesti ne vidi ništa nego stvarno izoblikovanje »duha svije- 
ta«, on razoružava individuum i uništava mogućnost, da taj individuum 
prosvjeduje protiv elementarnih zbivanja te svjetske povijesti. Sada 
je zbilja izvješena nad indiviđduumom kao fatum: pobjeda i poraz 
nisu od sada više rezultati slučajnih relacija moći, nego verdikti 
svjetske povijesti, takoreći božje osude duha svijeta, kojima se po- 
jedinac ima pokoriti. Time se element puke sile svjetski po- 
vjesno opravdava, onaj element sile, kojemu Goethe nije dopustio 
da uniđe u njegov autonomni duhovni svijet i u kojemu Schopenhauer 
ugleda najspodobniji izraz slijepe i životne volje, dostojne da se pore- 
kne. I ako u doba samog rimskog carstva stoički mudrac raspojasanoj 
tiraniji Cezara mogaše suprotstaviti snagu svoje savjesti, svog uvje- 
renja — ako se čovjek srednjeg vijeka pred krvavim nasilničkim dje- 
lom mogaše pozivati na drugi svijet, u kojemu da bi se mje- 
rilo drugačije, — ako apsolutističkom samovoljom prignječeni čovjek 
novije povijesti mogaše da se povuče u svoj unutrašnji svijet i u 


. njemu nalazaše vječno pravo na otpor sili koja samo računa sa vanj- 


skom jakošću, onda se pomoću Hegela modernom čovjeku izbija iz 
ruku oružje duhovnoga i moralnoga prosvjeda protiv nasilja vanj- 
ske zbilje: »Što po sebi i za sebe postojeća konačna svrha duha zah- 
tijeva i izražava, što providnost čini«, leži visoko i nedostiživo iznad 
svih prava savjesti, nedostiživo iznad svih zahtjeva privatnoga ćudo- 
ređa; protiv izvršitelja svjetsko povjesnih djela, veli Hegel, ne smiju 
se podizati moralna i duhovna prava, kojih su oni takoreći oslobođeni 
po tomu što je na duhu svijeta da izvršuje. I kad Hegel, u toj točci 
pravi praeceptor Germaniae, izričito ustanovljuje: »U državi jedino 
ima čovjek pametnu egzistenciju, svu vrijednost koju čovjek ima, svu 
duhovnu zbilju ima on samo pomoću države«, onda je jasno da je on 

js tom vrsti filozofije o državi postavio temelje zidova onoj duhovnoj 
državnoj tamnici, koja je dovršena tek uspostavom totalne države. 
Sada se više individuum, koji se opire sili, ne može pozvati ni na 
jednu važeću vrijednost; time čovjek počinje ulaziti u onu nihili- 
stičku pustinju, koja ga danas opkoljava neograničeno sa sviju strana. 
Na poziciju pojedinca, suvereno suprotstavljenoga vanjskoj stvar- 
nosti, na tu poziciju, izgrađenu pomoću kršćanstva i epohe klasič- 
noga humanizma, uspješno je, sa strane prirodnih znanosti, udario 
Charles Darwin, On za zakon proglašuje opažanje, da se pojedinih 
bića svake vrsti mnogo više rađa, nego ih konačno može ostati na 
životu i da u toj vječnoj borbi može uzdržati samo najvaljaniji, onaj 
koji se najbolje snašao. Na mjesto Boga, koji upravlja, progurava 
se smioni, ali životnu volju stimulirajući pojam borbe za život; i ako 
za Hegela svaka pa i najnasilnija i najstrahovitija epoha svjetske 
povijesti predstavlja nužno »izoblikovanje« svjetskoga duha, onda 
je za Darwina i za milijune Evropljana, na koje njegova nauka die- 
luje kao otkriće, cijela povijest čovječanstva po formuli o pobjedi 
valjanijega, snažnijega, nasilnijega, razjašnjena i svršena: »Stanov- 
nici zemlje u svakom sukcesivnom periodu svoga postojanja pobije- 
dili su svoje predšasnike u borbi za život«, Samo je dosljedno, ako u 
takvom smislu jedna epoha, koja se odala kultu opipljive stvarnosti, 
Pri svim pokušajima, da u toj stvarnosti naiđe na vodeći princip ili 
na posljednji autoritet, uvijek pristane kod vlasti jačega kao kod 
posljednjeg jasno spoznanog principa. I Nietzsche, koji poriče mo- 
gućnost, da se instinktima moći suprotstavi važeća moralna vri- 
jednost, šta u suštini pokušava drugo, nego da golo nasilje učini 
podnosljivim pomoću interesantne maske na kojoj crte duha i moći 
nejasno prelaze jedne u druge? Pojam ogorčene borbe za život 
akceptira i on; samo moćnik, čije šanse on u toj borbi hoće da pojača, 
ne treba više da bude tek primjer čovjeka sposoban za brutalnu ži- 
votnu borbu, nego tip snabdjeven svim značajkama vladarskim, boga- 
tijega života. Nasilne uspostave toga suverenoga prava na život ne 
smije se i ne treba da odrekne također ni taj Nietzscheov nadčovjek, 
koji sam sebi izričito zabranjuje samilost: samo u njegovu slučaju sila 
treba da služi tomu, da se tip, osposobljen za vladanje, za navje- 
šćivanje novih vrijednosti, ujedno automatski prevede u onu zonu u 
kojoj će se odlučiti o budućoj kobi čovječanstva. Tako se Nietzche 
nadčovjek na vozilu sile dovozi na onaj rub, s kojega pregledava 
Cijelu daljinu uskomešanoga, u vječnom preobličavanju shvaćenog ži- 
ovota, čije konture u daljini neprimjetno prelaze u ništa; sad, u osje- 
ćaju svoje moćnosti, on se smije osjećati uzvišenim nad sve vrijedno- 
sti, po kojima se slabi još uvijek orientiraju. Konačno je razderao 


816 





konope Dobra i Zla, — osvjedočen je, da istom pobjedonosna sila 
životno moćnijega stvara temelj na kojem se mogu zasaditi klice no- 
vih vrijednosti: »Vrijednost je najviša količina moći, koju čo- 
vjek može sebi da pridruži, — čovjek: ne čovječanstvo! ,,. Čovje- 
čanstvo je tek pokusni materijal, golemi pretičak neuspjelih: ruše- 
vina.« 

XIX stoljeće i tri do četiri desetljeća našega stoljeća znače unu- 
tar računanja vremena poslije Krista utoliko nešto potpuno novo, 
što su ne samo znameniti filozofi nego i začetnici velikih političkih 
pokreta ozbiljno pokušali, da iz samoga životnog procesa izvedu naj- 
veću važeću vrijednost, posljednje održive temeljne pojmove; i taj 
životni proces mora se opažaču bez iluzija predstavljati neprestance 
kao do uništenja nemilosrdna borba individuuma međusobom. Pri 
svoj razlici duhovne klime i Nietzscheov ratničko moćni čovjek-go- 
spodar živi u istoj sferi stvarnosti borbe za življenje kao i oni spo- 
sobniji, bolje naoružani, kojima Darwin obećava priliku da će nad- 
živjeti. Također veliki socialistički radnički pokret, koji u Evropi 
nastaje zajedno sa rastućom velikom industrijom, ne nadovezuje na 
nauku kršćanstva o samilosti ili na duhovne principe klasičnoga hu- 
manizma, nego se poziva na životni proces, za čije se zakone misli, 
da se poznaju, i čiji se periodi označuju po klasnoj borbi. »Borba ili 
smrt; krvavi rat ili Ništa, tako je pitanje neumoljivo postavljeno«, tim 
riječima George Sand-ove završava osnivač njemačkoga socializma 
Karl Marx jedan prikaz o bijedi filozofije. Revolta, pokušaja social- 
noga prevrata, borbe siromašnih protiv bogatih bijaše u sva vremena 
svjetske povijesti. Neprispodobivo novo u pokretu modernoga so- 
cializma je upravo što on cijelu svjetsku povijest shvaća kao proces 
neprestane neumoljive klasne borbe, — što se za nj bit života iscrp- 
ljuje u samom pojmu klasne borbe i što očito nastojanje, da se gra- 
danski društveni poredak sruši silom, hoće takoreći i da se sruše sve 
dosadašnje povjesno ovjerovljene životne forme: tim borbenim socia- 
lističkim prevratom građanskoga društvenoga poretka život gubi 
najedamput, kao mutacijom, dosadanji sebi svojstveni karakter sile, 
— od tada više nema nikakve klasne suprotnosti i stoga nikakva 
dovoljna razloga za vanjske i unutarnje ratove, neklasna nena- 
silna epoha čovječanstva može početi. Tu, u modernom socializmu, 
izričito nastupa sila u službi jednog pacifističkog konačnog cilja: »sila 
je primalja epohe svakoga staroga društva, koja, trudna, ide s jednim 
novim« (Karl Marx). | 

Značajno je, kako se ratničko-nasilni karakter života pojačava, 
što se više čovječanstvo počinje posvećivati zadaći konačnog smišlje- 
nog preuzimanja vlasti na zemlji. Moderno evropsko čovječanstvo, 

za koje više ne postoji nikakva Civitas Dei, nikakvo zajedničko shva- 
ćanje Boga, priklanja se sve neumoljivije zakonu sile, štogod više 
ćuti, da stvari potiskuju konačnom stanju potpunom preuređenju 
zemlje. Iznad svih tih strahovitih opremanja modernoga čovječanstva 
za dolazeće ratničko raspravljanje ne lebdi istom od danas apokalip- 
tični san o jednom neopozivo posljednjem ratu počinjućega mira, 
jednoga svjetskoga imperiuma, u kojemu je za nedogledno vrijeme 
odlučeno, tko treba da vrši vlast u Evropi i na zemlji i koji politički, 
religiozni i socialni principi treba da vladaju. Već 1870 ustanovljuje 
Georg Brandes da od zemlje do zemlje odzvanja refrain te će taj 
rat biti posljednji. Na svjetski rat, tu najveću kolektivnu krvnu žrtvu 
novijega doba, čovječanstvo je još jednom pozivano s parolom da 
rat valja konačno završiti baš tako da se rat vodi. Kada sveti Augu- 
stin svoje nevjerovanje u mogućnost trajnog mira na svijetu opire 
upravo na spoznaju, da protiv vazda spremnog nasilja zločestih i 
razdornika i mudrac i miroljubivi mora upotrebiti silu, onda se 
moderni čovjek, koji je dosad uzalud nastojao, da se popne na sje- 
dalo kola, odakle bi mogao upravljati elementarnim silama života, 
pomaže paradoksnim vjerovanjem da od preobilja eksplozivne sile 
mora konačno poteći nesilje. Nije samo čisto licemjerstvo, kada da- 
nas oni silnici, koji u svojim narodima odgajaju ratnički duh kakav 
o odgovara stupnju civilizacije primitivnih crnačkih plemena, nepre- 
stance govore o miru, za čije održanje i oni rade i oni mu hoće da 
služe. Danas, kada je svjedodžba punoljetnosti od svakog božanskog 
svjetovnog i duhovnog autoriteta dovela modernog čovjeka postepe- 
ono do toga, da producira lucifersku ideju totalnoga rata, on u posljed- 
nji momenat, budući da se lavina koju je konstruirao hoće s brijega 
da odrone, ćuti jezu od vlastite odgovornosti. I tako današnje živuće 
čovječanstvo očekuje totalni rat budućnosti, koji će kao soldati pre- 
rušeni tehničari za uništavanje voditi plinovima i smrtnim zrakama 
i koji će uvući u se »dijete u kolijevci, dapače u materinoj utrobi 
isto tako sigurno kao monaha u ćeliji«, u istom apokaliptičkom na- 
strojenju kao srednjevjekovno čovječanstvo oko godine 1000 smak 
svijeta; samo ovaj put uništenje evropskoga života ne dolazi od Boga 
nego isključivo od čovjeka, Glas humanosti ne može se za vrijeme 
 Sromkog urlanja adepata totalnog rata već stoga čuti, jer se on uvijek 
može nadvikati argumentom, da će svako nasilje, koje sam ne izvršiš, 
smjesta upotrebiti protivnik, tako da se mirne savjesti svaka nasil- 
nička akcija može ispričati kao represalija, Ali da humanost ne mogne 
biti samo mamac za vječno zaluđene iluzioniste, nego djelotvorna sna- 
ga, morala bi se dakako pozivati na jednu nadstvarnu instanciju. 1 
Primjeri humanosti i viteštva, koji su ostali iz ranijih ratova, smiju 


818 








se možda objasniti još uvijek kao djelovanja zaostataka kršćanskih 
osjećanja, — koja su danas postepeno istrošena, budući da se moder- 
na država sama deklarirala kao hladni Bog modernoga čovjeka. Na- 
ma, koji smo doživjeli minuciozno tehničko uništenje čitavih krajeva 
u svjetskom ratu, koji smo doživjeli upravo rat do istrebljenja u 
španjolskom bratskom ratu, kako nevjerojatno, dapače zagonetno 
zvuči upravo prije 70 godina u Hebbelovu dnevniku zabilježena vi- 
jest o ponašanju jednoga ruskoga pukovnika imenom Korff; tomu 
pukovniku, koji je u Poljskoj vodio jednu rusku kolonu, bude najedam- 
put zapovjeđeno, kako je to u okviru modernoga totalnoga rata posve 
obično, bude mu zapovijed, da sve spali i sa zemljom sravni, na što 
god naiđe pri svom pohodu. Nato pukovnik Korff sazove časnike svoga 
puka, saopći im da je primio s višega mjesta zapovjesti, koje da on 
zbog osobitih razloga ne može potpuno izvršiti, i zatim se u svom 
šatoru ubije prije nego se njegov štab razišao. Takav će časnik bli- 
zoj budućnosti, u kojoj je znanost o obrani poprimila karakter mo- 
derne teologije ovoga svijeta, izgledati kao nerazumljivo biće koje je 
živjelo prije načina na koji mi računamo vrijeme.*) 


Tragičnom ponosu modernoga čovjeka spada, što on, nasuprot 
Svojim predšasnicima za koje su ratovi bili poslani s neba kao po- 
šasti i glad, neće više apelirati na nikakvu nadsvjetovnu moć; i nema 
lako riječi što bi izrazila nesnalažljivost modernoga čovjeka, koji bi 
usred sile, kakvu je sam razuzdao, ipak svoj život htio nadovezati 
na jednu takvu nadsvjetovnu instanciju, kao ona u biti bezpomoćna 
riječ velikoga vojskovođe Moltkea, koji je rat proglasio naprosto za 
»dio u božjem uređaju svijeta.« I kad se moderni čovjek danas una- 
toč svoj grozoti ne podaje nerado ekstremnim predodžbama nasilja, 
kao totalnomu ratu nacionalizma, ili onom »Grand Soir« krvavog. 
konačnog obračuna militantnoga socializma, — šta to znači drugo 
nego da on danas, posredstvom eksplozivne snage sile nastoji izbiti 
iz života kakav opažljiv smisao, — iz života, koji se čovjeku do sada 
dao raniti i uništiti ali ni pod koju cijenu definirati? 


Preveo S. Š. 





*) To je već danas! Pripovijedah o tom pukovniku dvojici intelektualaca, — 
zaključiše da je budala, (Primjedba prevodioca). 

IVO FILIPOVIĆ: DVIJE PJESME | 
MLADIĆI SE ŠETAJU ULICAMA 


Danas su mladići prignutih glava išli išli, 
puni slutnje. 

. Slomljeni od jeseni, bolesni od tuge, 

puni šutnje. 


Danas su mladići ginuli od sunčanih čežnja, 
ginuli od boli. 
Praćeni kišom, besciljno su lutali 


gori — doli, 


Danas su mladići nosili u sebi teške rime, 
pune tame. 

I mislili na djevojke što u toplim sobama 
oimeno čame. 


Danas su mladići izgubili na kiši, u blatu 
sve svoje sanje... 

Prokisli kasno išli su kućama, prazni 
kao ogoljelo granje. 


ŠTETA ZA MENE 


Šteta za moje oči, mogle su biti čiste i sretne, 
a sad su tužne i od suza mutne. 

- Mogle su gledati samo pejsaže cvjetne, 

a sad ih pune prašljive stvari pitne. 

Šteta za moje ruke — ljiljani bijeli 

tako bi skladno stajali u njima. 

S dragošću bi one grlile svijet cijeli, 

kao što ga gdjekad zagrle u snima. 


Šteta za moje srce, ono i sad gori 

od silne, beskrajne ljubavi i zanosa. 
Moglo se utopit u vječno sunčanoj zori 
daleko od blata i njegovih nanosa. 


Šteta, ah šteta za sve, za cijeloga mene, 

za moje srce, za moje ruke i moje oči! 
,.Srce,je jadno, ruke su prazne, plačne su zjene, -. 
i sav sam čaman i sam u ovoj noći, 

VLADO VLAISAVLJEVIĆ: RUKE 


Tiho nedjeljno popodne lagano se leluja nad selom, kao modri- 
kasti talas izgarajućeg u suncu tamnjana, 

Pod gustim krošnjama voćnjaka odmaraju se ljudi utonuli u san. 
Dani teškog ljetnog rada savijaju njihove jake kosti od ranog jutra 
pa sve do kasnog sutona, pa im sad godi to tiho pirovanje sa snom 
na mladoj travi, Pogdjekoje dijete u dugoj lanenoj košuljici također 
je prileglo, pa to izgleda kao da se mali plavi grozdić ovjesio za velik, 
pun krupnog zrnja grozd, 

Na drugoj strani potoka, što protiče selom, bijeli se crkva poput 
starog, duge srebrne kose zaštitnika koji žmirkajući kroz zlatni trepet 
sunca neprestano blagosliva te kućice, rasute po brežuljcima, i ta 
duboka disanja usnulih grudiju po kojima padaju sjenke zrijućih 
plodova. 

Sve je bila i ljudi, i kuće, i tiho čekanje mjeseca nad šumom, i 
staračke bijele priče mlinova: velika marljiva obitelj združena u 
patnji za koricu kruha, 

S trava, lišća, ljudskih dlanova, blaga i zvijezda kaplju (često 
cure) kapi znoja, i poniru u proljetnim brazdama tim dubokim i crnim, 
ali kao život dragim mučilištima, | 

Nedjelja je došla s bijelom mirisnom pogačom na dlanu, i 
prštećom kao padajući slap pjesmom u srcu, da uveče kad suton 
baci zadnju ružu na uzglavlje suncu, gonssa kolo pm opanke 
zgrade. 

Tada selo izgleda kao velika svatovska poverkka koja skičeka 
vrpcima i cvijećem nestrpljivo čeka kad će zabrujiti prva tambura? 

Onda na zatalasalu svilu duša, koje se poput mirisnog opojnog 
vina prelijevaju jedna u drugu, padne zaborav, i mjesto motika, kosa i 
sjekira, mjesto mučnog naprezanja u borbi s zemljom, mjesto tvrdog 
komada kukuružnjaka, zahuji plameni vihor radosti, koji ljude baca 
iz zagrljaja u zagrljaj, iz slasti u slast, tako da pred zoru kad se 
vraćaju kućama jedva vrata pogađaju. 

Na utapkalom komadu ledine, gdje su se nekada uzdizali jabla- 
novi, primajući na svoje grudi smrtne udarce nebeskih strijela, saču- 
vavši tako mnoge kuće od požara, bukne radost. neobuzdana radost 
od koje i same zvijezde prodrhtavaju. 

Kao da se sva ona duboka u njima pritajena muka i bol, skup- 
ljana još u vremenima kad nije bilo sela ni crkava, kad mije bilo 
motike i plugova, kad su im pređi polugoli i poludivlji uz urlik jurili 
kroz šume za plijenom; sada pretvorila u divlju, zamamnu plesačicu. 

»Pomahnitali su tako mi Bogal« govorili bi stariji ljudi, kojima se 
gledajući tu divnu, spletenu u živ, ognjen i šarolik vijenac snagu, i 
samima zamutilo u glavi. 

To je kao da gledaš u jureću zapjenjenu rijeku koja sve većom, 
dubljom i šumnijom biva. Pijetli već pjevaju, a ponedeljak grbav 
oštrog kao mač jezika zakupnik, već koluta zakrvavljenim očima. 
Još je mrak, i on ne smije da mahne rutavim repom po ustalasaloj 
mladosti s koje cure crvene zvijezde milovanih srdaca, a ruke kao 
zlatom zalivene grivne ne dadu se otkinuti s bijelih vratova i nabu- 
brelih grudiju. 

»Kada, kada ćeš me odvesti, tugo, oh, tugo moja!?« »Zar mi te 
nije žaol?« reci, reci nemilovala te ničija ruka osim moje. I drhtav 
zagrcnuli jecaj zvoni uz lagani korak rastajanja po orošenoj stazi, 
koja kao da u susret vodi. O stazo, stazo prokleta! U granju bude 
se prve ptice, a negdje zvrnda točak na bunaru. Mutno oko svitanja 
polagano, ali sve jače svjetluca brišući divne, tajanstvene boje 
ljubavi s trava, lišća, izgriženih usana, slavujeva perja i svake stvar- 
čice koja je te noći budna bila. Vjetrić, rasčupani pastir, tiho, sasvim 
tihano svira u frulu, i ta svirka kao da je nježna, nježna budnica 
nekom dragom, samo njemu poznatom i vidljivom biću. 

Sjenke promiču jedna pokraj druge, sukobljuju se, i bez riječi 
produžuju dalje. Selo briše slijepljene od dubokog sna oči, i kad ih 
sasvim otvori, one se sukobljuju s krvavim oštrim kopljima dana. 
I posvuda krv! Krv su šume na proplancima, krv je crkva na drugoj 
strani potoka, krv su voćnjaci s otežalim od plodova $ranama, krv je 
i beskrajna poljana nebeskih ljubičica, i ispod toga grimiznog požara 
koji je istodobno čudesno lijep i sablasan, još kao da se čuje pitajući 

glas: »Kada?, kada ćeš me odvesti tugo, oh tugo moja!?« 


I tada zagrmi selo potmulo, hvatajući za plugove, motike, kose 
i sjekire, da opet životinjski prione svak uz svoj posao. 


lI 


Podne je kao konjanik jurilo na vatrenom bijelcu brežuljcima, 
livadama i dolinama zvoneći dugo i jako zlatnim zvoncem, Zvukovi 
su se rasprskavali na sve strane poput zlaćanih varnica, a ljudi koji 
su radili po poljima moleći se u sebi priželjkivali su da im što prije 
donesu ručak. | 

Daljina je titrala kao lagani srebrni veo nad oplođenom zemljom, 
koja je također započela dojiti nebrojenu djecu. 

Po dalekim vijugavim stazama, koje su se pojavljivale sad iza 
guste i tamnozelene kukuruze, sad opet iza crne kuštrave ivice šume, 
pomicale su se visoke bijele spodobe s omašnim košarama ma gla- 
vama, Na pognutim vrbama, što su izgledale kao pijane snaše kad 
se vraćaju s proštenja, graktale su gladne vrane kao da ih draži miris 
iz košara napunjenih jelom? | 

Bijele spodobe brzo, sve brže odmiču s maramom u jednoj, a 
zemljanim vrčem za vodu u drugoj ruci. Zemlja je gotovo vrela pa 
kroz gole zaprašene tabane, ulazi u krv žar njezin, koji umiva raz- 
buktalo tijelo grizućim znojem, Cijede se tako kapljice znoja s čela 
od sunca pocrnjelog vlažeći žedna usta, zvrndaju zajedljive muhe, 
a palci bosih nogu svaki čas udare o kakovu suhu grudu zemlje kao 
o oštru kost, Zaboli malo, tren samo, kao da je netko jače uštinuo, 
i onda je opet sve dobro! 

Pod granatim hrastom, koji je u toj božjoj žari bio malo, okru- 
ženo sunčanom ogradom jezero, stišću se čovjek i dva volića baš kao 
da im ta uzdahtala usijana bjelina podneva prijeti nečim strašnim. 

»Prokleta! gdje je samo tako dugo danas?« mrmljao je visok 
čovjek razgaljene i znojem natopljene košulje, udarajući žestoko 
bičem po lišću hrasta, 

»Ta dal ja kao da se i ne sjećam sinoćnjega kola pred općinom!? 
Gle, vidiš, vidiš, a onda je čak i igrala nekoliko puta, dok su ostale 
stojeći po strani samo gledalel? I to baš svaki puta uz Mirka Srnića! 
I kako ga je samo pogledavala kuja jedna!? Kao da mu je htjela reći: 
Na, tu sam, pa me vodi, vodi me od onog mog vukodlaka koji će me 
napokon još i ubiti!« 

»Eh sunce, sunce, zašto li je ogrijevaš,« uzdahnuo je čovjek 
isprsivši se poput žive prijetnje, koja je strijeljajući užagrenim očima 
po krajini obesvješćenoj od vrućine tražila žrtvu, 

Volovi su zamoreni dahtali od vrućine i žeđi i trebalo ih je od- 
vesti do potoka kraj šume da se napiju. 

Čovjek je bio gladan i slina izmješana ljutinom natjera mu srce 
u proklinjajuće nestrpljenje. | 

Pod gdjekojim hrastom vidjelo se kako se skupine uokrug posje- 
dalih ljudi neprestano polagano naginju i opet ispravljuju kao da 
klanjaju. To su težaci, kojima je ručak već donesen, kusali iz zajed- 
ničke zdjele hranu. | | | di 

Onda jedan od volova otegnuto zamuče snažnim mukom, cije- 
deći slinu niz gubicu punu muha, Sunce, koje kao da se ukočilo na 
sredinu neba, sipalo je pregršti. zlatnih do rumenila usijanih listića 
na izmučenu zemlju 

Napokon čovjek ipak potjera volove do potoka, Crne otrovne 
zmije nemoćnog bijesa smotaše se u koštac na rubu krvožednog srca. 

»E, doći ćeš ti već, neboj sel« i stisnuta šaka kao gruda željeza 
potvrdi čovjekovu srdžbu i zlonamjeru, | | 

Potok je, sakriven među gustim vrbama i velikim listovima 
lopoči, odmjereno žuborio. To se žuborenje činilo, kao da dijete samo 
sa sobom poluglasno razgovara. Tu i tamo kroz gustu krošnju vrba 
probijala se po koja sunčana zraka kao duga tanka i zlatna igla. 
Tjeskobnu tišinu katkad je prekinuo cvrčak iz pšeničnog strništa, 

Onda se začu otegnut zov iz daljine: »Marko - 00 - 0,0 - 
Marko-o00-«, dozivala je mlada žena, zajapurena od žege. Zvonak 
joj mlad glas probudi čvorke u granju, i oni u dugom kružećem luku, 
kao rulja nestašne cigančadi, odletješe u šumu. Žena je obučena u 
bijelo, s crvenom maramom na glavi, stajala pod hrastom gledajući 
za njima. Do nogu bila joj je otkrita košara s ručkom. Pas, ispruženog 
jezika, gledao je čas u ženu čas u košaru. Onda žena čučnu da povadi 
hranu, Izgledala je kao kakav velik makov cvijet po kojem puze 
blistavi zlatni leptiri. Vlažna joj nabubrela usta rastvorio je smiješak 
pri pogledu na dahćućeg psa. U velikim joj crnim očima mazila se je 
prozirna sjenka drage, duboke u duši skrivene misli. Ta sjenka u 
očima žene izgledala je kao srebrnasti mjesečev prah, na velikim 
orošenim cvjetovima. Dašak vjetra poigravao se je s nekoliko joj 
iz marame virećih pramenova crne svijetle kose. Ona ih poravna i 
bljesnu očima u pravcu potoka od kud su se vraćali napojeni volovi. 
Iza njih vidjela se visoka krupna figura njezina muža, On je požu- 
rivao kod volova gurajući ih surovo bičalicom u debele butove. Ali 
kad volovi nisu htjeli da požure, poče ih udarati bičem da je sve 
zujilo zrakom. Lu 

»Nemoj ih po očimal« doviknu mu žena, »Možeš kome i oko 
izbiti, pa što će nam slijepo? Ne mogu jadni ni oni po toj vrućini, 
ko što ni sama nisam mogla da se žurim s ručkom. Četiri sam se 
puta morala odmarati«, | i 

Čovjek je nešto ružno prokleo, | 

Bič presta zviždati kao zasićena zmija, | 

Volovi, možda zbog tuge spuštenih glava, mirno koračahu dalje. 
Po gubicama i ostalim dijelovima tijela iskočiše im debele masnice. 
Žena, koja je nepomično sjedila pod hrastom, kao da je bivala sve 
manjom. Lijepo joj svježe lice otegnu se i posivi, | 

Nagli vreli vjetar zaleti se u krošnje hrasta i stade ih grubo 
drmati kao stražar skitnicu zaspalog na nedozvoljenom mjestu. 

Onda čovjek skoči poput vuka zaustavivši se pred ženom. 

Lončić napunjen grahom i prekrižen žlicom prevrnu se i prosu 
bjelinom ženine suknje, | 

»A, tu si! riknu čovjek, tu si gadurol? tul77« 

»Nemoj ih po očima! Oslijepit će!« 

»Tebi je ko tobože žaol? Jeli? A jal? A dijetel? A suncell! 
Tebi ću živo srce isčupati.« I udarci kao gomila s brda odronjenog 
kamenja počeše padati na zgrčeno tijelo koje se nije branilo, 

»Na, na pa igraj, igraj, veseli se strožo svačija«, derao se čovjek 
uzmahujući dlakavom ručetinom kao da ruši planinu. 

Onda iz žene, koja od velikog bola zagriznu u suhu grudu zemlje, 
ciknu strah pred smrću, | | 

Čovjekova ruka zastade u zraku kao ubica kome su iznenada 
presjekli put k zločinu, 

Žena oblivena krvlju skoči i izgubi se u gustu kukuruzu, 

Pas cvileći potrča za njom. | | | < 

Čovjek obrisa travom okrvavljene ruke i, potjeravši volove pred 
sobom, zaputi se sa sjekirom pod rukom na krčevinu. : | 

Pod hrastom osta proliven ručak i suha krvava trava s čovje- 
kovih ruku, da 


NI 


Noć. Selo je golemi crni pauk koji spava u gustoj srebrnoj mreži 
mjeseca. | | 

Žena se je pridigla s ležaja u kukuruzu i opipavši skorjelu krv 
na ranjenom licu i glavi, zaputila se lagana koraka kući, 

U sebi je molila, | 

Za njom je išao pas. id 

Kad su stigli do prvih kuća sat je izbijao jedanaestu. | 

Stali su, Pas je podigao glavu, žena je gledala pred sebe. ' 

Tišina se je pomaknula kao ruke malog djeteta u snu. 

Nad selom je padala zvijezda, 

»Da li je kod kuće ili je ostao spavati u polju?! Da li je večerao? 
Da li je stvari ponio ispod hrasta? Vatru da li je na ognjištu 
zapretao?« 

»Hajdmo garonja!« 

Otškrinula je vrata!? 

Tu je!! Spava! 

Hrkanje, koje je toliko puta slušala u besanim noćima, živilo je i 
sada u sobi zalivenoj mjesečinom, 

Sjela je na prag podbočivši rukama glavu. 

Dobri duh zemlje uljuljao je u san. 

Tako ju je u zoru našao ispavani čovjek i podigavši je na ruke, 
koje su je jučer zakrvavljenu oborile na zemlju položio ju je na po- 
stelju, a da se nije budila. 

»Hoćeš li i danas na krčevinu?« zapitala ga je ona kod doručka. 
»Nemoj! Odmori sel« 

Ženino je lice, dok je to govorila, onako modro od udaraca izgle- 
dalo kao živa svetačka medalja obrubljena krvlju, 

Isti vjetar, koji je jučer onako surovo drmao usnulu krošnju 
hrasta, drmao je sada srce čovjekovo, 

Nemoj! Odmori se! zvonilo je dušom. 

Tako mu je još jedino u mučnom životu govorila pokojna mati! 

»Pa i ne ću ići, ženol« | 

A u sebi je mislio: »Tako dugo ne ću, dok bude one krvi na 
suhim čupercima trave pod hrastom!« 

Toga je dana bila godišnjica materine mu smrti, i žena je još u 
jutro pred starom slikom Majke Božje zapalila svijeću. 

On se nije sjetio toga. | 

Tek pred mrak, vraćajući se iz voćnjaka, privuklo ga je svjetlo 
kandila što je titralo na oknima komorice, 

Ušao je otkrivene glave i prostojao je u molitvi sve do noći. 
Kad je izlazio mislio je: »Hoće li se ono ispod hrasta opet ponoviti? « 

Te su večeri rano legli. 

U mraku žena mu je govorila: »A vjeruješ li da je ono u prošlu 
nedelju bila moja zadnja igranka?« 

Bila, i nema je! | 

Onda je zarivši glavu u njegova rutava prsa zašutila. 

A on je do u kasnu noć ne bez strepnje neprestano razmišljao: 
»Hoće li se ono pod hrastom opet, opet ponoviti!?7« 

KONSTANTIN STANISLAVSKIJ: GLUMAC 


Slavni ruski režiser i glumac, stvoritelj 
moskovskoga  Hudožestvenoga kazališta, 
koji je umro prošloga mjeseca, napisao je 
ovaj članak 17. siječnja 1938., prigodom 
svoga sedamesetpetoga rođendana. (Ur.) 


Bijaše jedno vrijeme, kada je naša umjetnost bila pristupna 
samo jednom malom broju dokonih ljudi, koji u tome gledahu svoju 
razonodu. 1 umjetnost nastojaše da se približi zahtjevima gleda- 
laca. Što se više razvijaše i zamrsivaše život pojedinca i čovječanstva, 
to više morade umjetnik prodirati u zamršene događaje toga života. 
Zato se morade povećati životni obzor. 


Nu nije dosta, da se proširi obzor, nije dosta, da se opaža; mora 
se razumjeti smisao opaženih pojava. Da se stvori umjetnost i da se 
na pozornici proizvede život ljudskoga duha, taj se život ne mora 
samo proučavati nego se mora neposredno doći u doticaj s njim, gdje 
i kakogod je to moguće. Bez toga će se naša umjetnost izvrgnuti u 
šablonu. | 

Umjetnik, koji život, što ga okružuje, opaža sa strane, a ne pro- 
dire u njegove prave osnove, takav umjetnik za pravu umjetnost umre. 
Da za umjetnost živi, on mora dalje učiti, dalje se razvijati. 


Ako umjetnik neće da uništi svoju umjetnost, ne smije život pro- 
matrati kao malograđanin. Malograđanin ne može biti umjetnik, koji 
je dostojan toga naziva. 


Da može igrati sve, što se od njega zahtijeva, glumac mora pro- 
voditi obilat, zanimljiv, lijep, mnogostran, uzbudljiv i uzvisujući život. 
On ne mora znati samo šta se događa u velegradovima, nego on mora 
također znati šta se zbiva u pokrajini, u selima, u tvornicama, u kul- 
turnomu središtu svijeta. On mora proučavati psihologiju ne samo 
svoje vlastite nego i tuđih zemalja. Jer on mora da zna predstavljati 
život ljudi u svim dijelovima svijeta. 


To još nije dovoljno. Umjetnik stvara na pozornici ne samo život 
svoga doba nego i život prošlosti i budućnosti. Zadaće se zamršuju. 
Pri stvaranju sadašnjosti umjetnik može opažati život oko- sebe, no 
za stvaranje prošlosti ili budućnosti on: mora restaurirati ili ponovno 


u fantaziji stvarati, a to je tegoban rad. Umjetnik uzima iz zbiljskoga 


ili fantaziranoga života sve što taj čovjeku može dati. Ali svi utisci, 
Strasti, užici, sve, čime drugi živi za sebe, u njega postaje materija- 
lom za stvaranje. 

Ima ljudi koji od prirode imaju talent za opažanje. Sve da i neće, 
primijete sve što se oko njih događa. Pri tomu znaju oni da u 


opaženom iznađu ono što je najvažnije, najzanimljivije, najtipičnije. 


Kad čovjek takve ljude vidi i čuje, istom tada razumije, šta drugima 
izmakne. 

Nažalost svi glumci dugo nemaju taj tako važni dar. Kako da se 
onaj, koji je manje obdaren, nauči vidjeti ono što mu pružaju priroda 
i život? Najprije mu se mora razjasniti kako treba da gleda i vidi, 
sluša i čuje. Ne samo ono što je loše, nego i ono što je lijepo. Ono, 
što je lijepo, uzvisuje dušu, izaziva najbolje osjećaje, koji u pameti 
ostavljaju duboke tragove. Najljepša je priroda sama po sebi. 

Cvijet, paučina, slike mraza na prozoru. Sve su to umjetnička 
djela najveće umjetnice — prirode. Mora čovjek pokušati, da rije- 
čima proizvede ono što mu se u tomu sviđa. Po tome je prisiljen da 
sve pogleda točnije. Ne smiju se prezirati turobne strane prirode. Ne 
smije se zaboraviti da su u negativnim pojavama sakrivene pozitivne, 
točno tako kao u najružnijemu ono što je lijepo i u lijepomu ono što 
je ružno. Ali ono, što je zaista lijepo, ne boji se onoga što je odurno. 
Često odurnost samo još više ističe ono što je lijepo. 

Obadvoje se mora tražiti i razumjeti da se vidi. Bez toga je pre- 
dodžba o lijepomu jednostrana, slađunjava, umilna, sentimentalna, a 
to je opasno po umjetnost. 

Točno se tako mora čovjek obraćati prema umjetničkim djelima: 
književnosti, muzici, muzejima, lijepim predmetima, sve to razvija li- 
jep ukus i ljubav prema lijepome. 


Jednoga dana ugledah na ulici neku gorostasnu debelu staricu 
koja u dječjim kolicima vozaše kanarinca. Vrlo vjerojatno, da ga bi- 
jaše metnula u kolica, kako ga ne bi morala nositi. Ali ja stvarnost 
htjedoh vidjeti drugačije, i zaključim da starica bijaše pokopala svu 
svoju djecu i unučad, da joj na svijetu ništa više ne bijaše preostalo 
do taj kanarinac i da ga ona sada točno tako vozi na šetnju kao prije 
svoje drago malo unuče. Takvo je razlaganje oštroumnije, scenskije 
i održi se u pameti. | 

Pošto je čovjek naučio promatrati život i u tom pronalaziti ma- 
terijal za stvaranje, mora se obratiti drugom materijalu, najnužnijem. 
Mislim emocijama, koje dobivamo u općenju s ljudima. 

Da se dobro mogu proizvesti osjećaji uloge, oni se moraju poz- 
navati, i zato se moraju doživjeti. Ali »zanatlije« ne mogu svoju ulogu 
doživjeti. Šta da rade? Kako da vanjski oblik nađu bez pravoga 
osjećaja? Ne preostaje ništa drugo nego uteći k jednostavnoj rutini. 

To je skrajnje primitivno, formalno predočavanje tuđih osjećaja uloge. 
To je oponašanje. 

Postoji naročita zanatlijska manira za igranje uloge, to jest za 
glas, za dikciju. Ima pravila za hod (glumci-zanatlije nikada ne idu 
po pozornici, oni koračaju), za pokrete, akcije, plastiku (tada su oso- 
bito oštro bazirani, ne na ljepotu, nego na to da nešto lijepo čine). Ima 
trikova kako se pokazuju najrazličitiji ljudski osjećaji (kešenje zubiju 
i prevrćanje očiju za ljubomoru, pokrivanje lica rukama za plač, ču- 
panje kose za očaj). Ima pravila za oponašanje cijelih slika i tipova 
različitih društvenih slojeva i vremena. Svim time umjetnici-zanatlije 
hoće da oponašaju prave unutarnje doživljaje stvaranja. Ali ništa se 
ne može prispodobiti s pravim osjećajem, i on se ne može proizvesti 
mehaničkim majstorijama. Mnoge su od tih majstorija još negdje efek- 
tne, nu većinom vrijeđaju svojom neukusnošću, svojom glupošću. Zlo 
je također, što se takva šablona prilijepi za artista, prožimlje sva 
prazna mjesta uloge i pokvari je. Kakogod takve šablone mogu biti 
dobre, one ne mogu zanijeti gledaoca. Tome spada još više. A k tomu, 
što jeviše, spada tako zvana »glumačka emocija«. To nije prava 
emocija, nego umjetno uzbuđenje periferije tijela. Ako se na pr. diše 
spazmatično, stišću šake i t. d., može se dotjerati da kakva velika 
fizičkoga naprezanja, koje se gledaocu često prikazuje kao pravi tem- 
perameni. Može se bez razloga po pozornici trčati. Nervozni artisti 
pobuđuju takvu emociju uzbuđenjem svojih živaca. U ta oba slučaja 
nema nikakve umjetnosti, nego oponašanja; nema pravih osjećaja 
čovjeka-umjetnika, nego »umjetne emocije«. 


LAV MEDANIĆ: O JOSEPH-U CONRAD-U 


Njegovih dvadeset i nekoliko svezaka beleiristike, 
pisanih u jeziku, koji mu nije bio materinji, s kvalite- 
tama stila tako bogatim i tako raznovrsnim, označavaju 
jedinstveni uspjeh u povijesti književnosti. 

(J. Galsworthy: Castles in Spain) 


Postoji izvjesno razdoblje u životu čovjeka, kad on proživljava 
neizbježivo i, manje više, intenzivno jednu vrst nomadsko-aventu- 
rističke faze razvoja ljudskog roda. To je vrijeme u kojem je svaki 


od nas Marco Polo ili David Livingstone, odnosno — da se suvre- 
meno izrazim, jezikom razumljivim pokoljenjima filmske civiliza- 
cije — Frank Buck i Martin Johnson. Većina nas preživljava tu 

lazu tek u duhu, Joseph Conrad nije pripadao toj većini, njega je 
čežnja za egzotičnim krajevima i neodoljivi nagon za pustolovinama 
odveo iz nesretne, rastrgane i zarobljene mu domovine Poljske na 
»velike vode koje obuhvaćaju kontinente ovoga globusa«. 

Kako mladenačke želje mogu da imaju presudne ,kadšto i fa- 
talne, posljedice po daljnji razvoj čovjeka pokazuje jedno mjesto 
u Srcu Tmine (Heart of Darkness) u kojem Conrad na usta 
jednog od svojih imaginarnih dvojnika Marlowa priča: 

»Kad sam bio dječak imao sam strast za zemljopisne karte. Po 
čitave bih satove gledao na Južnu Ameriku, Afriku ili Australiju i 
zanosio se slavom istraživanja. U to je vrijeme bilo mnogo bijelih 
mjesta na zemlji, i kadgod bih ugledao koje naročito privlačivo (a 
sva izgledaju tako), postavio bih na nj prst i rekao: Kad odrastem 
otići ću onamo, Jedno je međutim bilo — da tako kažem, najveće 
i najbjelje — za kojim sam čeznuo, 

No u njem je bila naročito jedna rijeka, silna rijeka, koja se 
vidjela na karti i izgledala poput goleme otegnute zmije, kojoj je 
glava bila u moru a tijelo počivalo u zavojima daleko na beskrajnoj 
zemlji, dok. joj se rep gubio u dubinama kopna. I dok sam je gledao 
na karti u izlogu ona me je fascinirala kao zmija pticu — ludu malu 
pticu.« 

Odrasli je Conrad doista kao kapetan malog brodića u službi 
jednog društva za trgovinu slonovom košću plovio Congom, sabrao 
materijal za svoju jezivu, morbidnu i majstorsku novelu Heart 
oi Darkness, ali i stekao tropsku groznicu od koje je patio 
do konca života i koja je utjecala na čitavu njegovu psihu, pa do- 
sljedno i na njegovo umjetničko stvaranje, 

Sličnu romantičnu crtu Conradova mentaliteta odaje želja, koju 
je kao kapetan jednoga od njihovih brodova pismeno upravio na 
svoje poslodavce, da mu dopuste, umjesto uobičajenim putem iz 
Sydneya na Mauritius, proći kroz opasna Torresova vrata. Izuzev 
jake oluje ovaj se puta nije ništa dogodilo. Upton Sinclair u Ma m- 
monartu, zlobno doduše, spominje da su brodovlasnici pristali 
na ovu opasnu promjenu pravca nadajući se da će, u slučaju kata- 
strofe, dobiti visoku osigurninu za stari brod, ali pri tom zaboravlja 
— vjerojatno namjerice — da je prolaz kroz tjesnac u ovom slučaju 
bio djelo hira, da je to bilo uneseno u brodske knjige, pa da bi 
prema tome nada, da će se dobiti osigurnina, bila problematična. 
Za razumijevanje Conradove ličnosti to inače nema nikakve važnosti, 

Kako su trajan i dubok trag ostavljali u Conradovu duhu lju- 
bimci njegove mladosti Fenimore Cooper i Marryat može se raza- 
brati ne samo iz pasusa kao što je ovaj iz Chance: To je kao u 

onim pričama o crvenokošcima, gdje otmjeni divljaci otimaju dje- 
vojku, a valjani šumski prebivalac slijedi trag... nego o tom svje- 
doči sam autor izričito spominjući njihov utjecaj na njegov život. 
Conradova mašta u djetinjstvu upravo je patološki — ako se može 
upotrebiti taj izraz — živa, bujna, pamćenje oštro i retentivno. Samo 
se time daju objasniti aluzije na pojedine momente i elemente iz 
njegove dječačke lektire, aluzije koje nalazimo razasute po svim 
Conradovim djelima, Mali je Conrad razočaran što Prince Ro- 
man tako malo liči na prinčeve iz vilinjih priča, no zar se mizan- 
tropija slavnog anglosaskog pisca Conrada ne bi dala svesti na 
bitno isti razlog: opreku ružičastog ideala i krute stvarnosti. Ne- 
sumnjivo je simptomatična činjenica da nijedan od Conradovih su- 
vremenika nema u svojim djelima toliko reminescencija na imagi- 
narne drugove njihove mladosti kao Conrad. Razlog je jasan: te 
reminiscencije nijesu ništa drugo doli odraz jedne podsvjesne ten- 
dencije vraćanja u ono vrijeme kad je život desiluzioniranom Con- 
radu još bio zastrt ružičastim velom priča, Zato je Conradovo pro- 
bijanje u Srcu Tmine k tragičnom protagonisti u džungli »spo- 
jeno s tolikim opasnostima kao da je dotični začarana princeza koja 
sniva u bajnu dvoru«; zato autorov dvojnik Heyst, Začarani Heyst, 
u Pobjedi, ironički primjećuje da njegovo »blago nije dovoljno 


— veliko da bi za nj bila potrebna špilja«. Sličnih bi se primjera dalo 


mnogo nabrojiti, 

Među dogođajima koji su bili od presudnog značenja u izgra- 
divanju Conradove ličnosti čini se kao da prvo mjesto zauzima smrt 
pjesnikova oca, jer gotovo pola stoljeća kasnije on o tome ovako 
piše: | 

»Ono, što se je imalo dogoditi, očekivao sam s nevjerovanjem 
i užasom (incredulous terror), Kadšto sam s uspjehom odvraćao od 
toga oči, a ipak sam čitavo vrijeme imao strašan osjećaj neizbježi- 
voga, Na časove osjetio bih revolt, koji me je lišio nešto od moje 
jednostavne vjere u upravu svemira.« 

(Noteson Life and Letters) 


I malo dalje on u drugom povodu opet spominje »taj užasni 
osjećaj neumoljive sudbine, tangibilne, opipljive, koja dolazi nakon 
tako mnogih okrutnih godina, pojava strave, mrmljajući željeznim 
usnicama posljednje riječi; Propast — i Ništavilo«, 

Takav dogođaj, koji bi u prosječnog dvanaestgodišnjeg dječaka 
nakon izvjesnog vremena postajao sve bljeđa 1 maglovitija uspo- 
mena, zaderala je u Conradovoj hipersenzitivnoj duši ranu koja ni- 
kada nije prestala krvariti, a pobožna i rezignirana sredina, u kojoj 

je pjesnik provodio svoju mladost, u njega je samo raspirivala pla- 
men »revolta koji ga je lišio jednostavne vjere u upravu svemira«. 
Dakako da je tome pogodovala njegova priroda, sklona već u naj- 
ranijim danima onome što Nijemac označava sa »griibeln«, kako to 
svjedoči jedno pismo njegova ujaka, u kojem mu taj savjetuje da 
»izbjegava svako razmišljanje koje dovodi do pesimističkih zaklju- 
čaka«, i spominje njegovu »naviku da mozga«, za koju navodi da je 
naslijeđena. Sve bismo mi to dakako znali i da ne postoje ovi po- 
daci, jer sve je to i te kako vidljivo na Conradovim karakterima: 
Marlowu, Heystu... Ne smije se naime pustiti iz vida da čitav 
umjetnički rad Josepha Conrada ima upravo izuzetno jaku auto- 
biografsku notu. Što je ta nota u pojedinim njegovim djelima jača, 
tim su ona na umjetnički većoj visini, | 

»Ja znam da pisac živi u svojim djelima. On je u njima, jedina 
realnost u izmišljenom svijetu, među imaginarnim stvarima, dogo- 
đajima i ljudima. Pišući o njima, on jedino piše o sebi«,y — veli 
Conrad u predgovoru svojih Ličnih Bilježaka (Personal Re- 
cord). A. drugačije — bar za Conrada — i ne može biti. Sposobnost 
identifikacije s licima iz knjiga sačuvao je on iz mladosti, samo sada 
je proces obratan: autor stvara svoje karaktere prema sebi. Svaka 
faza njegova života, sve, što je u ikakvoj vezi s njime, nalazi odjeka 
u njegovu književnom stvaranju, pa će zbog toga biti možda važno 
iznijeti neke biogralske podatke, 

Conradovi preci pripadaju poljskom plemstvu. Neki su se od 
njih istaknuli u borbi za oslobođenje Poljske ispod ruskog jarma. 
Jedan sudjeluje u napoleonskim ratovima. Djed pjesnikov također 
je časnik, Otac Conradov piše drame, pjesme, bavi se književnom 
kritikom i prevodi Heinea i Victora Hugo-a. Općenito bi se za Con- 
radove pretke moglo reći da se nikako ne ističu smislom za prak- 
tično, loši su gospodari, žive mašte, poduzetna i nemirna duha, ne 
mogu da se snađu na jednom mjestu, Drugačija je Conradova loza 
s materine strane. U njoj nema ni pjesnika, ni vitezova-skitnica. 
Sve, što je na Conradu donkihotsko, avanturističko i utopističko, 
nasljeđe je s očeve strane. Još kao dijete odlazi pjesnik s ocem u 
progonstvo i gotovo umire od upale mozga. Poslije toga slijedi po- 
vratak u domovinu, očeva smrt, kad je Conradu bilo 12 godina. Na- 
kon uporne borbe s porodicom odlazi pjesnik u Marseilles, da se 
posveti svom budućem pozivu ili, točnije, da dade maha svojoj ne- 
odoljivoj želji za dalekim stranama, težnji koja mu je postala naro- 
čito intenzivna poslije puta s njećovim skrbnikom po Austriji, Nje- 
mačkoj, Švicarskoj i Italiji. Zatim odlazi on u Centralnu Afriku i 
bavi se kriomčarenjem. Vraća se u Francusku i opet kriomčari 

oružje u Španjolsku, doživljava brodolom i bori se u dvoboju. Ko- 
načno odlazi u svoju novu domovinu Englesku, a odanle na Istok. 
Na ekspediciji u Congo teško oboli. Kad mu god. 1894 izlazi prvi 
njegov roman, Almayer'sFolly, Conrad se već pomalo pribli- 
žava četvrtom deceniju svoga života, no tek Chance (Slučaj) do- 
nosi mu, dvadeset godina kasnije, i velik materijalni uspjeh. Doba 
materijalnog prosperiteta počinje za Conrada onda kad njegova 
umjetnička zvijezda pomalo blijedi. 


Koliko se mali Conrad mogao uživiti u vojničke karijere svojih 
predaka, u život, koji je davao toliko hrane njegovu pustolovina 
željnu duhu, to nam najbolje pokazuju njegove novele, kao što su 
Gaspar Ruizi Duel, u kojima narativni dar autorov dolazi 
do punog izražaja. Što se tiče Napoleonova vremena, Conrad je, 
prema riječima svojega prijatelja i kritika Richarda Curle-a, pro- 
učavao čitav svoj život »povijest, memoare i ratne pothvate te pe- 
riode s golemim marom i s nesmanjenim interesom i salio u Sus- 
pense sve bogatstvo stečenog znanja i snagu svoje konstruktivne 
mašte«, Razlog ovom naročitom interesu Conradovu valja također 
tražiti u činjenici, da se je jedan od njegovih praujaka naročito odli- 
kovao u Napoleonovoj službi i postao Marmontov pobočnik, Conrad 
je sve podhvate toga svoga romantinčnog pretka znao napamet, I 
Rover (Gusar) nesumnjivo dobrim dijelom zahvaljuje svoj posta- 
nak interesu svoga stvaraoca za ovu eru. Fanatični »patriot«, krvo- 
žedni Citoyen Scevola Bron, i sam gusar Peyrol, unatoč svojoj bizar- 
nosti, uvjerljiva su i živa lica, dokaz autorove kreativne mašte i — 
pomnog studija. | 

Nemirni duh pjesnikov — jedna. od njegovih hereditarnih crta 
— pokazuje dovoljno već i sama činjenica, da je on u dvadesetak 
godina, što ih je proveo kao pomorac, služio na više od dvadeset 


brodova. I on sam i gotovo sva njegova lica ekspatriirani su lutaoci, 


od kojih se tek po koji — Morrison i Peyrol — vraća u domovinu 
da tamo umre, I Conrad je, po riječima svoje žene, pod kraj života 


imao istu želju. Nije mu se ispunila. 


Poljski ustanci protiv nasilničkog jarma, ruski teror, herojski 
prezir smrti i patnja progonstva njegovih suplemenika, sve je to 
ostavilo neizbrisivi pečat u osjetljivoj duši dječakovoj — i sve je to 
Conrad prekalio u suho zlato svoje umjetnosti, Čitav Nostromo 
i borba za oslobođenje imaginarne centralno-američke republike iz- 
$rađen je na autorovim mladosnim impresijama. Glavni junak De- 
coud, »adoptirano dijete Zapadne Evrope«,y ima toliko auto- 


rovih autobiografskih crta, da i ne može biti ništa drugo doli 

njegov dvojnik. Za Antoniju Avellanos, junakinju romana, i sam 
Conrad navodi da je »modelirana prema njegovoj prvoj ljubavi«. Da 
je Conrad u ovom svom djelu zapravo imao na umu borbu Poljaka 
za oslobođenje, bit će nam još jasnije, ako se sjetimo da je kao šes- 
naestgodišnji dječak, zbog svoje želje, da definitivno napusti domo- 
vinu, »optuživan s nedostatka patriotizma i nedostatka srca« i da 
on u »časovima osame i razmišljanja sluša prekore i optužbe izne- 
šene prije trideset i pet godina od glasova sada zauvijek zamuklih«, 
— kad se sjetimo, što je riječ patriotizam značila u Poljskoj onoga 
vremena, i kad pomislimo na Conradovo rigidno shvaćanje dužnosti. 
»Vi ste u službi. Vi nemate prava da budete bolesni«, veli Peyrol 
Realu — i Conrad je bolno osjećao čitavog života da nije imao pravo 
oboliti od želje za dalekim krajevima u vrijeme agonije Poljske. Zbog 
toga se Conrad-Decoud, »adoptirano dijete Zapadne Evrope« vraća 
u domovinu i stavlja na čelo oslobodilačkog pokreta — u duhu! 
Nostromo je djelo ili — bolje rečeno — sredstvo podsvjesne 
kompenzacije, okajavanje mladićskoga odmetništva, 

Da je osjećaj dužnosti povratka u domovinu morao periodički 
jače iskrsavati u Conrada, svjedoči činjenica, što on počinje raditi 
na svojem romanu Rover upravo kad Poljaci svoju tek stečenu 
samostalnost oružjem u ruci brane ne od carske, nego sad od bolj- 
ševičke Rusije. Conrad je u to doba već odavna primio englesko 
državljanstvo, dobrano odmakao u godinama i slaba je zdravlja. On 
se ne pridružuje svojim rođacima, od kojih se četvorica bore u polj- 
skim redovima, Umjesto njega vraća se u domovinu jedan od Con- 
radovih imaginarnih dvojnika; sijedi »lutalac mora« nalazi smrt uz 
kormilo svoje tartane, da lukavom varkom razbije blokadu Nelso- 
nove flote na francuskim obalama, Ako mjesto blokade francuskih 
obala zamislimo ruski obruč oko poljskih granica, onda smo ispravno 
shvatili Conradove motive kod stvaranja Rovera — oni su ana- 
logni onima Nostroma. 1 jedan i drugi tvorevine su autorove spo- 
sobnosti personalne identifikacije s djecom svojega duha; i jeđan i 
drugi imaju duboko simboličko značenje. 

lu Roveruiu Nostromu Conrad prikazuje jedno revo- 
lucionarno doba. Ali među njima postoji bitna razlika: u prvom se 
slučaju radi o socijalnoj, a u drugom o nacionalnoj revoluciji. Dok 
je potonja simbolizirana u liku autorova dvojnika Decouda, pred- 
stavnik je prve sanscullotte Scevola. Što za Decouda Conrad može 
osjećati samo najveće simpatije, razumljivo je već zbog toga što u 
njemu gleda utjelovljenje svih onih, koji su đali svoje živote za oslo- 
bođenje Poljske. Drugačije i ne može biti; stare porodične tradicije, 
ratničke karijere već spomenutih njegovih rođaka i sama roman- 

tična narav maloga Conrada faktori su, koji su u najranijoj mladosti 
formirali njegove; nazore u tom pogledu. Za socijalne revolucionarce 
Conrad je imao tek riječi najoštrije osude i mržnje, iako je on sam 
jedan od najrebelioznijih, najikonoklastičnijih duhova što ih je čo- 
vječanstvo ikad dalo. Taj Conrad, koji je na »vjeru svojih otaca« 
sasuo svu žuč svojeg sarkastičnog genija, taj »razarač sistema, nada 
i vjerovanja« s užasom i, možda još više, gađenjem diže ruke na 
samu riječ »revolucionarac«. Ovaj je prividni paradoks — prividan, 
velim zato, jer nam je neshvatljiv vjerojatno radi nepotpunog po- 
znavanja načina Conradovog rezoniranja — naročito zbunjivao Con- 
radove kritičare, Kako da ga ipak objasnimo. 

Prije svega spomenut ću mišljenje patriarhalnog socijalista 
Shawa — mislim iz Androclesandthe Lion — da revolu- 
cionarni pokreti privlače one, koji su previše dobri za postojeći 
poredak, i one, koji su i za nj premalo dobri. Ono, što je Shaw za- 
boravio dodati, jest: da su oni prvi u neznatnoj manjini, a oni drugi 
u golemoj većini; s jednostavnog razloga jer im je to opći omjer u 
ljudskom društvu, Ovaj omjer vlada u velikoj galeriji socijalnih re- 
volucionaraca Josepha Conrada u Secret Agent,Informer, 
Under Western Eyes. Tvrdnja Uptona Sinclaira, da »Conrad 
daje sliku revolucionarnih socijalista kakvih se možda može naći 
na čajankama dobrog društva, gdje žene diplomata sliježu bijelim 
ramenima i snobovski brbljaju«,y (u Mammonartu) možda je 
s njegova propagandističkog gledišta oportuna — ne valja zabora- 
viti da je on u tom pogledu utilitarist Machiavellijeva tipa —; ali 
sa stanovišta objektivne istine isto toliko netočna, osim ako je svojom 
izjavom htio kazati da žene diplomata imaju začudno potpunu i 
točnu sliku socijalnih revolucionaraca, odnosno još i više, živu i pla- 
stičnu, kako ih može da dade samo pero jednog od najvećih maj- 
stora engleske proze i najsuptilnijeg psihoanalitika, Nije vjerojatno 
da Sinclair ne zna ,da su izvjesni američki anarhisti prepoznali sebe 
u licima Secret Agenta,ida je Conrad sa zadovoljstvom primio 
to prepoznavanje. Tko je uostalom samo jednom zavirio u Conra- 
dovu galeriju revolucionaraca, taj zna da baš oni spadaju u najsu- 
gestivnije likove, psihološki najuvjerljivije tipove ovog Anglo- Po- 
lona, Ta galerija obuhvata najraznovrsnije primjerke društvenih re- 
bela od kristovski blagog utopista Michaelisa, preko egoistične ništa- 
rije Druga Ossipona, do hladnog fanatika »Profesora«, koji gladuje 
samo da bi mogao u svom improviziranom laboratoriju nastaviti 
pokuse na savršenom detonatoru, Ovima suprotstavlja Conrad uli- 
zanu, sofisticiranu i neskrupuloznu pojavu diplomata »Mr Vladimi- 
ra«, koji, da bi uvjerio englesku vladu o potrebi radikalnih mjera 

ća 


protiv anarhista, mefistofelskom prepredenošću sili svog inertnog 
tajnog agenta, koji je dakako član jedne revolucionarne organizacije, 
na provokatorski atentat. Pošto je potonji ispao sasvim suprotno, 
neso što se očekivalo, i pošto je policija unišla u trag pravom poči- 


nitelju, postavlja inspektor Heath tajnom agentu — koji mu je i 
prije često znao dati po koji povjerljivi i za policiju korisni mig — 
pitanje: | 


»A što vam je moglo toliko smutiti glavu. 

Hiperborejska svinja, prosikće ovaj žestoko, ono što biste mogli 
nazvati... gentlemanom.« 

Ako se sjetimo analognih primjera u romanima Lord Jimi 
Victory, gdje u oba slučaja Conrad daje atribut gentlemana 
upravo najodioznijim tipovima, Gentlemanu Brownu (ovoga stalno 
tako naziva) i drugom moralnom propalici Jonesu, onda nam po- 
staje jasno, da odgovor nije prosiktao tajni agent Verloc nego sam 
Conrad, koji je jednako mrzio nasilje odozdo kao i brutalnost 
odozgo. To je uostalom moral u Under Western Eyes, gdje 
je najbestijalniji krvolok u isti mah predstavnik jednog i drugog na- 
silja. Conrada, vrsnog poznavaoca francuske revolucije, slika tou- 
lonskih ulica, u kojima »patrioti« tipa Scevole Brona, pijani od pro- 
livene krvi, nose na motkama nataknute glave aristokrata, ispunja 
jezom i gađenjem, kojemu nema traga u njegovu stavu prema gu- 
saru Peyrolu, jer »kad je on otimao i ubijao, to nije bilo u ime 
svetih principa revolucije ili iz ljubavi prema čovječanstvu« (R o- 
ver). Conrad je uostalom doživio vrijeme ruskog prevrata i on 
vjerojatno ima na umu grozote klanja u toj zemlji, kadu Roveru 
veli za Reala, da je analogno stanje u prednapoleonskoj Francuskoj 
»ojačalo u njem onaj prezir i bijesnu mržnju prema revoluciji, koju 
je osjećao kao dječak i potajno uvijek odonda gajio. 

No nesumnjivo najjače razloge Conradove mržnje na revolucio- 
narce valja tražiti u njegovoj osnovnoj orijentaciji prema svijetu i 
životu, On je u prvom redu mizantrop, lišen ne samo vjere u čo- 
vjeka, nego i negator smisla ljudskih napora, Njegov skepticizam je 
tolik, da on sumnja i u najdublje ljudske osjećaje. »Uzgajaj onu vrst 
prezira koja se zove sažaljenje«, (Victory) savjetuje umirući otac 
Heystu-Conradu; zbog toga on nužno vjeruje da u svakog od nas 
postoji talog »prikrivene zloradosti koja vreba na dnu naših simpa- 
tija« (II Conde); zbog toga je on »čovjek sveopćeg prezira i nevje- 
rovanja« (Victory). Eto odatle, iz toga krajnjeg skepticizma, iz Con- 
radova nevjerovanja u smisao ljudskih napora, dade se izvesti njegov 
antagonizam prema svima koji imaju iluzija o vrijednosti života, od- 
bijaju njegovu teoriju o beskorisnosti svakog ljudskog stremljenja, 

nada i vjerovanja. Ako se radi o romantičkim fantastima, neopas- 
nim i donkihotski patetičkim, onda Conrad u njima vidi sebe iz vre- 


 mena, koje je ocrtao u Youth (Mladost); sebe iz vremena prije 


ekspedicija u Congo, i na usnicama mu zatitra slabi osmijeh ironije 
i sažaljenja, ali ako se ovi pretvore u fanatike akcije, s teškim pri- 
jetnjama na jeziku i bombama u rukama, tada ni Conrad ne štedi 
svojim jetkim sarkazmom, Njega jedva što može da tako duboko re- 
voltira kao plitki, jeftini optimizam, koji pokreće »tok struje života, 
$dje ljudi i žene promiču, gusti poput prašine, vrteći se i gurajući 
jedno drugo kao figure izrezane iz pluta i upravo dovoljno optere- 
ćeni olovom, da bi se mogli održati u svom oholo uspravnom polo- 
žaju« (Victory). Mjesta, kao što je ovo, nipošto nijesu odraz 


neke prazne logomanije. Nasuprot, ona su dokaz duboke i bolne 


mizantropije, koja je u doba, kad su ti reci napisani, već potpuno 


ovladala Conradom; no ta mjesta mogu poslužiti za razumijevanje 


Conradova prezira prema socijalnim rebelima — zar za »figure iz 
pluta« vrijedi išta žrtvovati; zar to išta koristi? | 

»Ono, što je govorio, nije bilo namijenjeno gomili; nije moglo 
da bude«, veli Heyst o filozofijskim djelima svoga oca. A zar se 
to isto ne bi moglo reći za Conradovu filozotiju očaja, njegovu 
mastery of despair tako sažeto sadržanu — primjerice — 
u sceni gdje njegov najpotpuniji imaginarni dvojnik Heyst priča 
djevojci, s kojom na osamljenom otoku živi u naravnom braku, o 
svojoj prvoj »tragičnoj krivnji«, čovjeku koga je, potaknut sažalje- | 
njem, na neki način spasio od propasti: 

»Vidio sam da on vjeruje u drugi svijet, jer je, našavši se u 
škripcu, kako sam ti rekao, pao na koljena i molio se, Što veliš 
na to, | 

— Ti nijesi zbog toga s njime zbijao šalu, reče, 

— Drago moje djevojče, ja nijesam surovnjak, poviče on, a onda 
nastavi svojim običnim tonom: Nije mi čak bilo ni potrebno da pri- 
krijem osmijeh. Tu nekako kao da nije bilo mjesta veselju. Ne, stvar 
nije bila smiješna; bila je prije tragična; on je bio tako vanredan 
predstavnik svih prijašnjih žrtava Velike Šale, No kako jedino ludost 
pokreće svijet, to je ona na koncu konca vrijedna, da se uvaži. Osim 
toga, on je bio ono, što bi se moglo nazvati dobrim čovjekom. Bio 
je on doista valjan čovjek, bio je sasvim neprikladan za ovaj svijet, 
bio je nesposoban, dobar čovjek u škripcu — prizor za bogo- 


ove; jernema pristojna smrtnika koji bi mario da 


pogleda na neštotakvo.« 
Za Conrada je »Akcija — prva misao, ili možda prvi nagon na 
zemlji. Kukasta udica, na koju je nataknuta meka iluzije progresa, 

da bi iz mračne praznine izvela jata bezbrojnih pokoljenja.« Kršćan- 
stvo je za njega Velika Šala (Great Joke); utjeha ljubavi jedan od 
najokrutnijih strategama života... Moglo bi se reći da jedva postoji 
koja opće prihvaćena vrednota, jedva koja opće priznata vrlina ili 
istina, a da je Conrad nije podvrgao pod neumoljivu lupu svoje ko- 
rozivne analize; i čovjek se mora složiti s njegovim zemljakom Na- 
pierskim da »nije lako predstaviti kako na zračnim palubama, ispru- 
ženi u svoje naslonjače, u bjelinu odjevena gospoda listaju po tim 
knjigama bez i najmanjih znakova nelagodnosti. Kako li su one samo 
u biti izazovne! Ta čini se da, ako su ikada ičija djela sadržavala 
maksimum nepopularnih elemenata, onda to vrijedi za Conrada. 
Kako kultivirani i profinjeni — ili kako površni — mora da su nje- 
govi anglosaski čitaoci, te su mogli prihvatiti tog fascinantnog i de- 
struktivnog umjetnika! Zar oni ne osjećaju kako očaj vreba iza tih 
doista nihilističkih knjiga! Tek mali broj velikih pisaca ovoga vre- 
mena je tako slobodan i tako protivan svemu revolucionarnom, u 
prihvaćenom »buržoaskom« smislu riječi, a ipak Conrad registrira 
najmanje geste i neprimjetljive stanke i rastavljajući jedne od dru- 
gih okrutnom pomnjom (kao u kakvom morbidnom filmu), stvara 
iluziju toka vremena, daje sam kemizam života, sam proces nasta- 
janja, analizira i rastvara, dok konvencionalna stvarnost, stvarnost 
ljudi naviklih na duhovnu i tjelesnu lagodnost i izvjesnost, ne po- 
stane sasvim apsurdna, Kakva li veza može postojati između odu- 
ševljene publike i revolucionarnog vizionara kao što je on?« 


Kao što je sam Conrad — unatoč svijesti o pripadnosti poljskom 
ogranku slavenskog debla — nemirni lutalac i kozmopolit, tako su 
i njegovi junaci članovi raznih naroda. Svi oni žive, zbog različitih 
razloga, daleko od mjesta gdje su ugledali svijetlo svijeta: Kurtz sa- 
bire bjelokost u afričkom »Srcu Tmine«, Almayer je u Sambiru 
okružen Malajcima, Arapima i mješancima, Heyst samotuje na »Okru- 
glom Otoku«, a Lord Jim caruje u Patusanu. Sva Conradova lica 
počinjaju kakvu pogrešku, koja je tako neznatna da je krivac ne 
mora u početku ni biti svijestan. Najčešće ona je kakva iluzija, a u 
Heystovu slučaju ona se sastoji od samilosti zbog koje on počinja 
dva dobra djela. Splet okolnosti daje toj njihovoj krivnji monstru- 
ozni oblik; i kad se oni u kritičnom času nađu s njome licem u lice 
osjećaju se moralno razoružani i podliježu svojoj Sudbini. Conra- 
dova katarza je kao u antiknoj tragediji, ali njegov fatum leži za- 
pravo u ljudskoj prirodi, koja — kako on to veli — ima u sebi »glupu 
i podlu stranu«, Ako pomno analiziramo Conradov fatum, vidjet ćemo 
da se iza njega zapravo krije ljudska ograničenost, gramzljivost, 

bezdušnost, neuviđavnost — premda to i sam Conrad možda ne 
vidi. Fatalno je samo to, što se čini, da su to neizbježive kompo- 
nente ljudskog karaktera — a to je Conrad na svojim lutanjima 


meeđu bijelim i crnim, smeđim i žutim stanovnicima našega planeta 
vidio kao malo tko prije ili poslije. Conradovi kritici su naprosto 
ponavljali riječ: fatum, fatum..., upravo kao što su sve ono, što 
im je na njemu bilo neshvatljivo, jednostavno pripisivali njegovu 
»orijentalnom podrijetlu«. Da pokažemo točnost ovog »revolucionar- 
nog« mišljenja o fatumu Conradovih djela dovoljno je istaknuti da, 


recimo Heyst, ma koliko zaražen očevim moralnim nihilizmom, ne 


umir& radi toga, nego se osjeća razoružan podlom klevetom, i zbog 
toga pada žrtvom razbojnika, koje mu je na vrat poslala povređena 
taština i osvetljivost Shomberga. Razbojnici su opet žrtve svoje 
gramzljivosti, brutalnosti i pohote i t. d, Slično bi se dalo pokazati 
na Willemsu, Lordu Jimu, Yanku, etc. Jedino bi se na ovakvo rezo- 
niranje moglo primijetiti da sva ova lica agiraju kako ih Conrad 
prikazuje zato, jer jedino tako i mogu agirati, jer su tako biološki 
predeterminirani, no niti egzaktna nauka niti naš common sen- 
se ne pozna tako apsolutni determinizam. Istina, pozna ga Huxley | 
— ali u svojem utopističkom romanu 623 god. poslije Forda. 


Conrada često označavaju kao pisca mora, pa se nadaje pitanje 
da li je to točno, odnosno ukoliko je to točno... Prije svega Conrad 
sigurno nije pjesnik mora kao što je to recimo Kellermann. Pan- 
teističko obožavanje mora ateističkom je Conradu, razumije se, 
strano. Kellermann je veliki svećenik, koji pjeva himne _ moru u 
hramu Prirode — Conradu je more tek varavi element, na kojem 
se ljuljaju krhke lađe ljudskih sudbina. Čak ni djela kao Typhoon 
iNiggerofthe Narcissus nisu nikakve eulogije moru, nego 
psihoanalitičke studije projicirane kroz pirzmu Conradove umjet- 
nosti. On govori o »ciničkoj ravnodušnosti mora prema zaslugama 
ljudske patnje i hrabrosti« i spreman je »da se gorko osmjehne nje- 
govoj čarobnoj draži« (Mirror of the Sea). 


Pitanje koje se često postavljalo, da li je Conrad romantik ili 
ne, jedva da zaslužuje kakvu pažnju, iako je ono možda od emi- 
nentnog značeneja za literarne historike, te shematizere i pomalo 
S&robare umjetnosti. Romantik je Hugo u svojim Patnicima mo- 
ra sa svojim naivno neuvjerljivim glavnim junakom i njegovim 


apsurdno nadljudskim podhvatima. No što ima s time zajedničko ne- 


umoljivi analitik, jetki sarkastik i minuciozni opservator kao što je 
Conrad, »Stvarno je on bio — kako veli Sinclair — toliko realisti- 
čan koliko je to moguće. On pobuđuje romantički utisak, jer nam 

se karakteri i mjesta radnje u njegovim romanima čine kaskok No 
Conradu oni to nijesu nipošto bili: on je plovio tim istočnim mo- 
rima i poznavao te ljude.« Odatle u njegovim djelima »egzotična 
atmosfera«, 

»Nijedan od engleskih pisaca nije ga nadmašavao u apsolutnoj 

snazi slikanja riječima«, — veli Galsworthy. Pustimo Conrada da to 
pokaže! 
»Otoci su veoma tihi, Mogu se vidjeti gdje leže naokolo odje- 
veni u svoje tamno ruho lišća, u dubokom muku srebra i azura, gdje 
se more bez mrmora sastaje s nebom u krugu magične tišine, Neka 
nasmiješena snenost prostire se nad njima; i sami glasovi njihovih 
prebivalaca meki su i prigušeni kao da se boje da ne bi slomili 
kakav zaštitni čar.« | 


No treba čuti zvuk originala: ».., The islands are very quiet, 
One sees them lying about clothed in their dark garments of leaves, 
in a great hush of silver and azure, Where the sea without murmurs 
meets the sky in a ring of magic stillness..,«, da čovjek podlegne 
hipnotičkom ritmu Conradove suptilne poezije, eterično delikatne, 
sumorne i očaravajuće, kao što je bio duh Josepha Conrada Korze- 
niowskog, | | 


IVAN SOFTA: BRAK BEZ LJUBAVI 


Nikad Iva nije osjećala tako veliku tugu za neiživljenom mla- 
došću i strah od usidjelosti kao u oči kojeg velikog sveca, kad se 
na dernecima mlađarija sastaje, oživotvoruje svoje mnogo očekivane 
želje 1 snuje: nove planove. Iva je od svoje desete godine živjela s 
marvom na staji, sa svojim malim brigama i radostima, Staja je bila 
daleko od sela, oko pet sati pješačenja, i osamljena. Tako je Iva 
zbog te udaljenosti i osamljenosti živjela van seoskog života, u ko- 
jem je seoska mlađarija uza svu njegovu tegobnost, nalazila dosta 
vremena za veselje i radost, Iva bi svakog tjedna jedanput sašla u 
selo po hranu, Ali umorna od puta morala je rano leći, da se odmori, 
da opet može ujutro uraniti, na vrijeme stići na staju i koze pustiti. 
Zbog toga i ono veče, koje .bi prenoćila u selu, ne bi mogla provesti 
u zabavi sa svojim drugaricama. Kada bi nekad i otišla s njima na si- 
jelo, osjećala bi se pustom, Jedanput mjesečno kogod bi je zamijenio 
da ode k misi ili na ispovijed, pa ako bi se koji momčić tom prilikom 
s njom našalio, ona je cijeli mjesec mislila na njega, ali kad bi drugi 

put došao na nju red, da ide k misi, ili ga ne bi srela ili bi on na nju 
već zaboravio, i Iva bi se, umjesto s veseljem, vraćala svojim kozama 
s tugom, Često je puta Iva proplakala nad svojom sudbinom i tad 
bi se kroz plač pitala: 

— Bože moj, bože, zašto sam ja nesretna? Nisam ružnija ni ne- 
valjalija od svojih druga. Moje su koze prije drugih u brdu a po- 
sljednje u jagnjilu. Pletem lijepo i predem brzo. Vreteno mi se vrti 
kao zvrk a pet igala neumorno zabada kao pet mravi..,Šta je to? 
Ili sam ti, Bože moj, nešto teško zgriješila? .,, Ma nisam... 

Tad bi u mislima ispitivala svu svoju prošlost, sva dobra djela i 
sve sitnice nazivane grijesima. Ali svojim razumom nije našla nika- 
kva nedjela zbog kojega bi je Bog zapostavio njezinim drugaricama. 
Onda 'bi opet bolno uzdahnula: 

— Ma velim ti, Bože, da nisam... 

Zatim bi se sama pred sobom opravdavala, da ublaži svoju tugu, 
a na časove bi i glasno vikala kao nevino osuđeni, da iskali svoj 
jad; ' 

— U čemu?! E, u čemu je moj grijeh?! Majku i ćaću slušam, 
ispovijedam se svaki drugi mjesec, k misi idem kad god me puste. 
Ne mrzim nikoga... A tad bi u mislima dozivala sva poznata lica i 
razmišljala o svojim odnosima i raspoloženjima prema njima. I prema 
nikom nije osjećala ni trunka mržnje, jedino, kad bi se sjetila na 
svoju mlađu sestru, bocnuo bi je u srce žalac zavisti i ljutito bi uz- 
viknula: 

— Eto! A kako ne bi? Mlađa je od mene i već je imala pet pro- 
saca a ja nijednoga! ... | | | 

Tako je Iva i te tople kolovoske večeri, spraćajući koze -u jag- 
njilo, osjećala i govorila žaleći što ne može na gospojinski dernek 
širokobriškoj crkvi. Kad je val bijesa prošao i poslije njega nadošla 
tužna sjeta i osjećaj osamljenosti, koji nagoni suze na oči, dovršava- 
jući u sumraku posljednje poslove, zapjevala je čeznutljivo: 

Drag ti si mi moj dragane mili 

što ja tebi jadna ti sam nisam. 
Dovršavajući popjevku trgnula se je od klafkanja kamenja iza kuće, 
i malo zatim čula je veseli smijeh svoje sestre. Nakon toga čuo se 
zov, | 

— Ive! Gdje si? “ | 

Iva je od iznenađenja zašutila. Tek, kad ju je sestra drugi put 
zovnula, ozvala se je: | | 

— Ma evo me! Šta si se uzvikala? 

— Kad je mrak pa se ne vidi. I u kući ti je mrak. Vatra žmirka 


kao da umire, \ 
— Za vratima ima fafoljaka. Naloži pa će odmah planuti. Suhi 


= si 


——> 


su 

Tad je ugledala da s njezinom sestrom Klarom dolaze dva mu- 
škarca, To je Ivu uzbudilo i prošaptala je u sebi: je li koji od njih 
k meni došao? Ili obojica prate Klaru? Ali... Zašto je uopće Klara 
došla? Kakav li ono zavežljaj nosi? Sutra je dernek... Zar ona ne 
Ććeići?,.. | 

Požurila je svršiti posao. Zagužvala je vratnice na jagnjilu i 
pustila psa, koji je otrčao niz ogradu _ževkajući. A Iva je pohitila 
u kuću uzbuđena kao da prvi put ide na neko nepoznato veselje. 
Kad je došla pred vrata zastala je promatrajući. Klara je poticala 
vatru a ona dvojica, Ivi nepoznata, muškarca stajala su uz ognjište 
naslonjeni na debele, neotesane štapine. Klara im je nešto govorila 
a oni su se smijali. Iva je napeto osluškivala da nešto čuje. Razu- 
mjela je tek jednu rečenicu: 

...Iva je dobra, samo je nemoj naljutiti, jer... 

To je Ivu još više uzbudilo i nesvjesno je ponavljala: 

— Je, je. Jedan je k meni došao! Jest, je... Ali koji? Možda 
obadva... Tko zna... 

Vatra se rasplamsala i trepereće svjetlo padalo je na njih, a Iva 
ih je promatrala koji je kršniji. 

—Da...onaj, što stoji kraj kuta, ćustiji je. Sve je na njemu novo. 
Sigurno je sin kakvog gazde. Kika mu s lijeve strane ispala ispod 
kape i spustila se niz čelo do oka. Ali on netremice gleda u Klaru! ... 
Bit će da on... Da, da. On sigurno nije k meni došao... A onaj 
drugi? On se ogleda kao da nekog očekuje. A kakav je?! Majka me 
božja sačuvala, kako je ružan! O ne daj mi ga majko božja!... 

Iva se još ne bi makla smjesta da onaj ružni nije rekao: 

— Kad nema domaćice da nam ponudi stolac, ja ću sam sjesti. 

Iva je pošla naprijed pozdravljajući ih. 

— Evo i mene. Hvaljen Isus. Zgotovila sam posao. A vi ste se 
snašli i bez mene. | 

— Evo. Vatru sam naložila a ti, stopanjice, napravi večeru. Rekla 
je Klara smijući se, 

— E, borami ja ne znam kako ću. Došli mi strani ljudi a ja ni- 
sam ništa pripremila, ne znam čime bi ih počastila. Ali ja nisam 
kriva. Došli ste iznenada a osim toga ja sam čobanica i stopanjica, 
sve, 

— Oni ne će zamjeriti. Nisu oni tako strani kako ti misliš. 
Odgovorila je Klara. 

— Dakle, bit će da je ono što sam ja mislila — pomislila je Iva 
u sebi a zatim rekla: Pa ja ne znam... 

Klara je primijetila Ivinu zbunjenost i znala je da je to naj- 
zgodniji čas da joj kaže istinu. 

— Da, zbilja. Ti ih ne poznaš... 

— Ne. 

— To su naši momci... 

Iva se je zacrvenila pognuvši glavu i rekla: 

— Kako ti to?... 

— E, naši momci. 

— Klaral.., | 

— Pa da. Naši. Momci iz našeg sela. Kako bi ti drugačije rekla. 
A možda i onako, kako si ti pomislila, naši. Zar Ikeša nije lijep. 

Završila je Klara pogledavajući čas Ivu a čas Ikešu. Iva se je još 
više zacivenila i viknula: 

— Klara! 

Klara se nasmijala nastavljajući. 

— Uh! Cura se stidi. Zar nije Ikeša kršan? Već dvije godine, 
kad god dođeš k misi, zagleda te ali se je stidio reći ti. Da nije bilo | 
mene i Bariše, ni sad ne bi došao. 

Iva je opet viknula: 

— Klara! 

Klara se je smijala gledajući u Barišu, Ikeša je oborio glavu pred 
sebe i tuckao štapom po ognjištu i stidljivo pogledavao Ivu, 

— Oh, Bože moj, kakva si ti cural Nastavila je opet Klara. — 
Ta, de, nasmij se! Šta si skupila usta kao da si izjela zelenu oskorušu! 

Uhvatila je Ivu i povukla je u dno kuće, gdje ne dopire svjetlo s 
ognjišta i odkud ne dopire šapat do Bariše i Ikeše. 

— Klara! Zar si pomahnitala? Šta ti je? 

— Bome si ti mahnita, Momak ti došao a ti... 

— A ti? Kako se ponašaš? Mašeš jezičinom kao... 

— De, nemoj se svađati nego čuj što ti je majka poručila, 

— Šta? 

— Ti ćeš sutra k misi. Donijela sam ti misne haljine. 

— Ati? 

— Ja ću ostati kod koza. 

— Čudim se da si ti pristala na tu odluku, 

— Pa ti moraš da ideš zbog udaje. 

— Šta? | 

— Šta se čudiš?. | 

— Kakve udaje, Bog s tobom ? 

— Zahboga miloga, pa znaš kakva je udaja? 

— Znam, ali za koga? 

— Za Ikešu. 

— Onaj ružni? 

Priupitala je Iva iznenađeno i bolno. 

— Šta ružni? On nije ružan. Valjal je kao zemlja a miran kao 
janje, Šta više hoćeš? Siromašan nije, Njegov ćaća govorio je našoj 
majki i ona je obećala, ' | 

— Kako?! 

— Tako. 

— Šta je obećala? 

— Tebe. 

— Mene?l,,, 

— E, I njegovi roditelji i naši su zadovoljni , 

Ivi je od bola i uzbuđenja krv navrla u glavu i ona se teško 
držala na nogama, Pred očima su joj se miješale dvije slike. Veselo, 
nasmijano lice, kako je zamišljala svoga momka, i rastegnuto, ne- 
zgrapno lice Ikešino koje joj nude, Malo se pribrala i priupitala: 

— Obećala?l.., 

— EI 

— A ja? 

— Ti?... Sigurno ćeš ga zavoliti, Priviknuti na njega. Velim ti: 
dobar je kao duša, | | AL 

Poslije očaja obuzeo je Ivu bijes: 

— A ti, Zašto tebe njemu ne dadu! Uzmi ga ti kad je dobar, 
Zašto ti biraš i prosce odbijaš? 

— Ja imam koga volim i radi njega odbijam. 

— Ija ćuimatil.., 

-— Koga? 

Ivi su suze navrle na oči. 

— Dvadeset i četiri su ti godine i Ikeša ti je prvi. Vrijeme je 
da se udaš. Ja neeću zbog tebe više čekati. 

— Ne čekaj! Udaj sel 

— Ti si starija. Majka mi ne da preko tebe. 

Iva je zaplakala i istrčala pred kuću. Klara se je nasmijala go- 
voreći Ikeši: | 

— Pobježe ti Iva! skih s 

Ikeša je ustao i pošao za Ivom govoreći; 

— Ja ću je već stići. 

Iva nije vidjela kad joj se Ikeša primakao i uhvatio je za ruku. 

Osjetivši njegov stisak uzdrhtala je od jeze, Pokušala je oteti ruku 
vičući kroz plač: 

— Jok, jokl.,. 

Ali Ikešina snažna šaka držala je čvrsto kao stegnuta kliješta. 

Ujutro je Iva otišla k misi i, kad su je zaprosili, ona zbog straha 
od usidjelosti i obesnažena razočaranošću nije imala snage reći 
— jok. 

* 

I od toga dana do dana vjenčanja Iva se nije nasmijala. Ono 
nekoliko puta, kad su je drugarice dovele u priliku, da se smije, 
otvorila bi usta i pokazala zube. Na usnama bi se pokazao namje- 
šten smješak a srce bi joj drhtalo od tuge. Tako je bilo i na dan 
vjenčanja. Tmurni i kišni jesenski dan, pod čijom su mokrinom sve 
stvari izgledale kao nagnjile, samo je uvećavao Ivinu tugu i bol. 
Svatovi su se veselili a Iva je, dušeći u sebi jecanje bola, pokušala 
ostati mirna. I uvečer, kad se je sve svršilo, dala je oduška bolu 
i zaplakala kao na svršetku sprovoda, Tužan i bez veselja bio je i 
početak zajedničkog života Ivinog i Ikešinog. Kad bi se Ikeša k njoj 
primakao uzdrhtala bi i zatvorila oči kao da je htjela sve svoje osje- 
ćaje zatvoriti u se, ostavljajući mu samo materiju, Ikeša joj nikad 
ništa nije prigovorio. Ne zato, što bi on nju razumio, već zato što 
je on bio zadovoljan s onim što mu je ona dala. Izmoren dnevnim 
teškim poslom, nije mogao uvečer zavirivati u oči ženine i u njima 
tražiti bljesak ljubavi, 

I tako je prošlo nekoliko mjeseci prisilnog zajedničkog života 
protiv kojeg se Iva nije znala ni mogla boriti, i Iva se je na nj počela 
navikavati, dok se nije dogodio jedan slučaj koji je sve izmijenio. 
Vraćali su se u predvečerje iz planine noseći drva. Iva je, noseći 
jedno breme u utrobi a drugo na leđima, zaostajala i teško kora- 
cala po slabo izgaženoj prtini, teško izdržavajući udarce bure. Na 


jednoj nizbrdici noga joj se je oskliznula i posrnula je, Ikeša je po- 


trčao k njoj. Prerezao uže i oslobodio je tereta. I tog časa, kad ju 
je podizao svojim snažnim rukama, vraćajući se svijesti i rješavajući - 
opasnosti u kojoj je bila, njezini su se osjećaji preobrazili. Prvi put 
je zaželila da je što jače stisne da pod njegovom snagom osjeti si- 
gurnost. I ona se je iznenadila kad je čula njegov, inače surovi glas, 
kako tiho i zabrinuto pita. 

— Ive! Je si li se jako udarila? Ive! 

— Ne, dragi Ikeša, Samo malo. 

Odgovorila je ona a zatim u sebi prošaptala: 

—: Možda je ovo ljubav, što sad osjećam spram njega. . 

KEV TI E 


ROMAN O HENRY FORDU 
(Upton Sinclair: The Flivver King*) 


Poslije »Močvare«, koja je prevedena 
na trideset jezika i s kojom je Upton 
Sinclair stekao svjetski glas, nijedna nje- 
gova knjiga nije u Americi doživjela to- 
iiki uspjeh kao posljednje djelo o Henry 
Fordu, Knjiga se pojavila u pravo vri- 
jeme. Ove godine proslavio je Henry Ford 
15-godišnjicu svoga života, Čitava svjet- 
ska, a naročito američka štampa, upotrije- 
bila je ovu prigodu da u bezbroj članaka 
Prikaže i ocijeni, bilo u pozitivnom bilo 
u negativnom pravcu, životnu karijeru i 
fantastične poslovne uspjehe kralja auto- 
mobila. 

U velikoj borbi, koja se posljednjih g0- 
dina vodi u Americi između rada i ka- 
Fitala, Henry Ford se tvrdoglavije od 
svih drugih industrijalaca opirao sindi- 
kalnom pokretu, ističući se ujedno kao 
glavni i najveći protivnik Rooseveltove 
Politike new deala. Američke sindikalne 
organizacije raspačale su među svojim 
članstvom 200.000 primjeraka Sinclairove 
knjige, 

Upton Sinclair iznio je psihološki por- 
trait Henry Forda u njegovom razvoju od 
mladog i talentiranog inžinjera, tipičnog 
američkog demokrate, do starog reakcio- 
narca i neprijatelja svega onoga što da- 
nas znači napredak u Americi. Između 
mladog i slarog Henry Forda nije jedina 
razlika u one tri decenije, koje su u 
međuvremenu prohujale. Glavna je raz- 
lika ležala u onoj milijardi dolara, koju 
je u tom razdoblju stekao Henry Ford. 

Henry Ford nije izumio gutomobil. I 
Prije njega i u isto vrijeme kao i on 
izradjivali su i drugi tehničari automo- 
bile. U to doba smatrao se auto jednom 
neobičnom i dosta skupom igračkom. 
Bilo je u Americi dosta bogatih ljudi, 
mm 

* flivver: jeftini automobil, napravljen 
od slabog materijala. 


kojima je pričinjalo zadovoljstvo nabaviti 
ovakova kola, u kojima se može voziti 
bez konja. 

Henry Ford imao je od početka sasvim 
drugu ideju, Ne radi se o igračci, nego 
o jednom korisnom predmetu. Treba kon- 
Strvirati jeftini automobil, koji će se 
moći proizvoditi u ogromnoj množini, 
tako da će ga moći kupovati i ljudi 
osrednjeg imovinskog stanja. Ova ideja 
donijela je Fordu u 37 godina milijardu 
dolara. U njoj leži glavna tajna Fordovog 
uspjeha. U svojoj 28 godini, Ford je vla- 
stitim rukama počeo graditi svoj prvi 
automobil, Danas, 26 miliona automobila 
nose Fordovo ime. Od bogataške igračke 
postao je auto simbol suvremene civili- 
zacije, glavno i najbrojnije prometno 
sredstvo u ratu i miru, 


Na socijalnoj ljestvici posjednik. auto- 
mobila nalazi se na jednoj višoj stepe- 
nici iznad običnog pješaka. Auto pove- 
ćava ugled malograđanina i stvara oko 
njega iluziju blagostanja i otmjenosti. 
Iskustvo je pokazalo da i u najširim slo- 
jevima najveći interes vlada za one na- 
gradne natječaje, u kojima je prva na- 
grada auto. Priređivači tih natječaja to 
odavno dobro znadu, 

Nije lagan posao napisati biografiju 
živog čovjeka, Biografija je uopće jedan 
od najtežih literarnih radova. Biograf 
nije samo književnik. On mora ujedno 
biti i historičar, Za njegov rad nije do- 
voljna samo imaginacija. On se mora 
znati kritički poslužiti knjigama, pismi- 
ma i raznim dokumentima. Iz knjiga i 
Spisa mora znati izvaditi ličnost i napra- 
viti od nje živog čovjeka od krvi i mesa. 
Za sve to potrebna je svestranost, kako- 
vom samo mali broj pisaca raspolaže. 
Zato su i rijetke dobre biografije kao 
što su, recimo, Churchillov »Marlborough« 
ili prof. Nealea »Queen Elisabeth«, Zbog 
toga pisci mnogih biografija sve više vole 
upotrebljavati formu romana. U romanu 

je lakše oživjeti ličnost, tu je sloboda 
fantazije veća, a kritičnosti nisu postav- 
ljene tako stroge granice. Takove su 
uzorne biografije Zweigov »Fouche«, Arm- 
strongov »Grey  Woolf« (Kemal paša), 
Neumannov »Bazil Zaharov«, a u tu ka- 
tegoriju djela spada i Sinclairov »Henry 
Ford«, 

Sinclair nije napisao samo običan ro- 
man života Henry iForda. Kroz prizmu 
njegove ličnosti zahvatio je Sinclair do- 
bar dio ekonomske povijesti Amerike u 
posljednja tri decenija. Ono što on iznosi 
za automobilsku industriju, s malim izu- 
zecima vrijedi i za ostale grane indu- 
strijske proizvodnje. 

Da prikaže razvoj Forda i njegovog 
pothvata Sinclair je uzeo za glavne ju- 
nake svoga romana dva lica, jedno real- 
no: Henry Ford, i jedno imaginarno: 
Abner Shutt, čovjek, koji je u najranijoj 
svojoj mladosti stupio kao radnik u For- 
dovo poduzeće. Abner Shutt je lice iz- 
mišljeno, ali nije nerealno. TI životopisu 
Abnera Shutta i njegove porodice zrcali 
se sudbina stotina hiljada Fordovih rad- 
nika, To je druga strana medalje, na ko- 
joj je s jedne strane ispisana milijarda 
dolara. Upton Sinclair se čuvao da ne 
upadne u pogrešku tendencioznog opisi- 
vanja odnosa između poslodavca i radni- 
ka po shemi: crno — bijelo. I Henry Ford 
i Abner Shutt prikazani su jednako čo- 
vječanski sa svim svojim manama i vrli- 
nama, dobrim i lošim svojstvima. 

Henry Ford ulazi u radnju romana kao 
28 godišnji ambiciozni inžinjer, namje- 
štenik električnog poduzeća u Detroitu, 
sa mjesečnom plaćom od 45 dolara, Na- 
lazimo se u godini 1892. Ford i njegova 
žena stanuju u maloj kućici u Bagley 
Streetu. U dvorištu iza kućice smještena 
je u jednoj štali Fordova radionica. Svo 
svoje slobodno vrijeme i sav svoj raspo- 
loživi novac ulaže Ford u oživotvorenje 
svoje »fixe« ideje: napraviti kola, koja će 
Voziti bez konja. Oko štale, u kojoj on 
uz halabuku motora obavlja svoje poku- 
se, sakupljaju se djeca iz čitavog susjed- 
stva. Matere opominju djecu neka ne 


odilaze tom ludjaku. A Henry Ford se 
rado zabavlja s djecom, jer za razliku od 
većine odraslih, djeca nisu a priori uvje- 
rena u nemogućnost njegovog pothvata. 

Henry Ford je sin prilično imućnog 
farmera. Odrastao je na farmi svoga oca 
te je već od svoje najranije mladosti po- 
kazivao mnogo smisla za praktične teh- 
ničke probleme, Još kao dječak napravio 
je od odbačenih komada raznog poljo- 
privrednog oruđa parni stroj, koji je imao 
vući plug. Teorija nije bila nikađ nje- 
gova jaka strana. 

Godinama se tako smrzavao mladi Ford 
u svojoj štali i kisnuo po cestama gura- 
jući svoj auto, kada je ovaj zatajio, što 
se vrlo često događalo. Konačno, jednog 
je dana sav uzbuđen dotrčeo u kuhinju 
svojoj ženi. Imao je kola, koja voze bez 
konja! Nitko nije tada još ni slutio šta 
će se od tih kola razviti u buđućnosti! 
Da li će ostati samo jedan uspjeli »vic« 
ili će značiti napredak civilizacije? 

Smiješno je izgledao taj prvi Fordov 
automobil. Najviše je sličio dječjim koli- 
cima, u kakovima se voze dvojci. Deset 
je godina bez prestanka Ford u samoći 
dotjeravao i usavršavao svoja kola. Onda 
se tek pojavio pred javnošću, 

Bicikl je u to vrijeme bio u Americi 
velika moda. U zemlji je bilo deset mi- 
liona biciklista, Biciklističke utrke, koje 
su priređivale pojedine tvornice da po- 
kažu vrsnoću svojih proizvoda, bile su 
velika športska atrakcija. U toj psihozi 
Henry Ford izaziva na utrku nekog Win- 
tona, koji je u Clevelandu konstruirao 
auto sličan Fordovom i pravio sebi veli- 
ku reklamu, Prva automobilska utrka u 
Svijetu održana je 1902. u okolic: Detroita. 
To je bio veliki događaj, o kojem su se 
raspisale sve američke novine. Winton je 
dao svojim kolima zvučno ime »Projek- 
til«. Ford je svoja kola okrstio jednosta- 
vno: »Ford«, Ford je pobijedio. Bilo je to 
ravno deset godina otkako je Ford zapo- 
čeo svoje prve pokuse u Bagley Streetu. 
Za Henry Forda se sada znalo u Americi. 

Ford radi dalje, Uskoro njegova kola 
postizavaju rekordnu brzinu cd 48 km na 

sat. Za slijedeću utrku godine 1903. Ford 
je konstruirao posebna »đčavolska kola« za 
veliku brzinu. Zbog velike opasnosti ko- 
lima nije upravljao sam Ford, nego je 
iznajmio nekog neobično smionog čovje- 
ka. Fordova kola, koja su imala naziv 
»999« opet pobjeđuju. Očevidci vele da 
je ova vožnja sličila rušenju niz Niagara 
slap. 

Oduševljeni Ford traži financijere za 
svoj izum: Tko želi samnom zaraditi ime- 
tak? Ni jedan od američkih financijskih 
i industrijskih magnata na javlja se na 
ovu zamamljivu ponudu. Odazvao se je- 
dino neki trgovac ugljena  Malcolmson, 
koji u zajednici sa iFordom osniva Ford 
Motor Comp. U društvo su još ušla dva 
Malcolmsonova namještenika, jedan sto- 
lar, mehaničari braća Dodge i dva mlada 
odvjetnika. Čitavo je društvo skupilo 
svega 28.000 dolara. Za tri godine Ford 
će isplatiti Malcolmsona i dabiti većinu 
dionica u svoje ruke. Godine 1916 dobit 
će drugi ortak za svoje dionice 37 mili- 
ona dolara i dat će se tim novcem iza- 
brati za senatora. Malo kasnije povući će 
se i braća Dodge i za svaki uloženi dolar 
dobiti od Forda više od hiljadu dolara. 
Svojim bivšim ortacima isplatio je Ford 
ukupno 105 miliona dolara. 

U prvoj godini Ford Motor Comp pro- 
izvodi 1708 automobila, U automobilskoj 
industriji do tada nečuvena cifra, Utržak 
iznosi 1.5 mil. dolara, od toga je jedna 
Četvrtina čista dobit. Ford je sada imao 
novaca da počne oživotvoravati svoju 
ideju. 

Slijedi deset godina vratolomnog uspo- 
na. Uz male iznimke Ford izrađuje kola 
samo jednog tipa. Njegova je glavna ten- 
dencija, iz godine u godinu obarati cije- 
Du i povećavati proizvodnju. Ford bez 
prestanka povećava poduzeće, kupuje no- 
vo zemljište, gradi nova postrojenja, a 
zatim prelazi na usavršavanje metode 
rada, Tu leži druga tajna velikog For- 
dovog uspjeha: 

U početku se automobil izradjivao na 
jednom mjestu, kao što se gradi kuća. 
Radnici su prilazili i montirali svjetilj- 


ke, točkove, osovinu, trubu i obavljali 
svaki svoj posao. Na ovakav način je 1907 
godine 2000 radnika izradilo 6181 automo- 
bil. Ford je postupak preokrenuo: umje- 
sto da se radnici šeću po tvornici od auta 
do auta i time gube uzalud vrijeme, u 
buduće će pojedini dijelovi automobila 
dolaziti radnicima, koji će sjediti na 
jednom mjestu, Tako je u Fordovu tvor- 
nicu uvedena t. zv. pomična vrpca (Lauf- 
band). Uspjeh je bio neočekivan. Produk- 
tivnost se znatno povećala. Iduće godine 
6000 radnika proizvelo je 35.900 automobi- 
la. Cijena je spuštena od 750 na . do- 
lara. tom 

Konkurencija je silila Forda na sve 
veću racionalizaciju.  Fordovi inžinjeri 
raščlanili su izradu automobila u 29 raz- 
nih operacija. Fordova tvornica postaje 
čarobno mjesto, u kojem se od pet hi- 
ljada različitih djelova i djelića u tili 


čas sastavlja jedna divna cjelina: auto. 


Po staroj metodi trebalo je 12 sati i 28 
minuta da se montira chassis. Pomoću 
pomične vrpce taj je posao obavljen za 1 
sat i 33 minute, 

Čim je pomična vrpca jedamput stav- 
ljena u pogon nastala je neodoljiva čež- 
nja da se njezino kretanje ubrza. Inže- 
njeri su izračunali: ako se vrpca ubrza 
samo za jednu minutu na sat, tvornica 
proizvodi 16 automobila više dnevno, Is- 
kušenje je bilo prejako, a da se brzina 
ne bi neprestano povećavala, Radnici nisu 
bili u stanju ništa poduzeti protiv ovog 
svog nevidljivog neprijatelja, koji ih je 
svakodnevno do iznemoglosti iserpljivao. 
Omamljeni i klonuli od umora išli su na 
večer svojim kućama, Sve je to vidio 
Henry iFord i ne može se reći da _ nije 
imao osjećaja za svoje radnike. Ali dru- 
gog puta nije bilo. I konkurencija se sa- 
da služila istim metodama. Pobjedu će 
odnijeti onaj industrijalac, koji bude znao 
više radne snage iscijediti iz svojih rad- 
nika.., U godini 1913 Fordova je tvor- 
nisa proizvodila dnevno hiljađu automo- 
bila. Cijena je bila oborena na 550 do- 
lara. 

Sa nekoliko dogadjaja iz vremena svjet- 

skog rata ilustrirao je Sinclair dobro psi- 
hologiju Henry Forda. Ford je uvjereni 
pacifist. U početku rata svečano objav- 
ljuje svoju odluku: nijednoj zaraćenoj 
strani ne će njegova tvornica ništa pro- 
davati, Dolaze kupci britanske vlade. Na 
opće čudjenje Ford im ne prodaje ništa, 
iako plaćaju u gotovom, Ali Ford ne mo- 
že spriječiti da njegovi automobili ne 
odilaze u susjednu Kanadu. A odavde do 
Velike Britanije nije bio težak put, 

Zaprijetila je opasnost  američko-mek- 
sičkog rata. Henry Ford javno  oglašuje 
da će otpustiti svakog svog radnika, koji 
stupi u nacionalnu gardu. Zato ga je 
»Chicago  Tribuna« nazvala anarhistom. 
Ford je tužio sudu i nakon nekoliko sati 
vrlo neugodnoga preslušavanja dobio Dpar- 
nicu t. j. sud je donid odluku da Henry 
Ford nije anarhist, 

Godine 1915 jedna grupa pacifista us- 
Dpjela je nagovoriti Henry Forda da po- 
krene posredovnu akciju za izmirenje 
zaraćenih država. Sa velikim društvom 
na posebnom parobrodu kreće Ford u 
Evropu, Ali još prije nego što su se iskr- 
cali na evropskom tlu, izbila je teška sva- 


đa medju Fordovim pacifistima, Ford 


ubrzo uviđa iluzornost čitavog pothvata 
i prvim se brodom vraća u Ameriku. Na 
prvom koraku izjavljuje ipak da je sada 
još osvjedočeniji pacifist nego što je pri- 
je bio. Stotine američkih listova objavlju- 
ju njegove napadaje na američku indu- 


Striju oružja. Trgovci oružja napadaju 


Forda zbog pomanjkanja vpatriotizma. U 
to vrijeme države entente prave s Ameri- 


4 kom ogromne poslove. U zemlji sada ima 
17.000 novih milijunaša. Američka je pri- 


vreda uslijed rata procvjetala kao nika- 
da do sada, Takova atmosfera nije bila 
Pogodna za pacifističke akcije, 

Još godine 1916 Ford je uvjeren da je 
Tat najveće ludilo. Ali godine 1917 sve 
Veću važnost dobivaju izrazi kao što su 
»sloboda _mora«, »nacionalna čast«, »po- 
Sljednji rat« i sl. Američki financijeri za- 
Dleli su se toliko u ratne dobave, da bi 
Pobjeda centralnih vlasti dovela do sloma 
čitave američke industrije. Kad se Wil- 


son odlučio za intervenciju i Henry Ford 
vrši svoju dužnost: proizvodi vojničke ka- 
mione, municijska kola, sanitetsko auto- 
mobile, motore za aeroplane, čelične plo- 
če i drugi ratni materijal. Iz Fordovih 
tvornica svakih 25 sekunda izlazi jedan 
auto, Rat je po službenoj procjeni donio 
Fordu 92 milijuna dolara. U godinama 
1924—1926 njegova zarada iznosi po 100 
mil, dolara godišnje. 

Ford se bolje od ijednog drugog indu- 
strijalca obranio od potresa svjeiske eko- 
nomske krize, Godine 1930 uspjeva mu | 
pojačanom racionalizacijom i redukcijom 
radnika sve terete krize prevaliti na le- 
dja radništva i unatoč krizi zaraditi 60 
mil. dolara. Ali već slijedeće godine i 
Ford je nemoćan. Poslovni gubitak iz go- 
dine u godinu raste, Ford smanjuje pro- 
izvodnju, otpušta radnike, snizuje nadni- 
ce... U tim godinama 175.000 nezaposle- 
nih radnika obilaze po ulicama Detroita. 
Ford zaposluje samo 25.000 radnika, a 
ovi rade takovim tempom da po tvornici 
kruže glasine da od prebrzog rada dnevno 
stradava po jedan ljudski život. Radi se 
samo dva dana u tjednu, a nadnica je 
prepolovljena. Desetci hiljada Fordovih 
radnika nemaju ni krova nad glavom i 
spavaju po klupama u parkovima  De- 


, troita. 


Odnosi u samoj tvornici počinju se za- 
oštravati. Ford uzima u službu čitave 
čete gangstera, koji sa revolverima u ru- 


zxama čuvaju Fordovu imovinu od neza- 


dovoljstva očajnih radnika. Dne 7 ožujka 
1932, nezaposleni Fordovi radnici organi- 
ziraju  protestnu demonstraciju ispred 
tvornice. »Tvorničko redarstvo« puca na 
demonstrante. Ispred tvornice ostaje le-. 
žati 4 mrtva i 50 ranjenih radnika. 
Henry Ford od uvijek je bio životni 
cilj svih vrsta socijalista-utopista i raznih 
drugih čudaka, kojih je uvijek puna Ame- 
rika, (Ford je imao ambiciju da bude ne 
samo veliki industrijalac nego i veliki po- 
litički i socijalni reformator svoga vreme- 
na, Henry Ford plaća najviše  nadnice!, 
Henry Ford je riješio problem siroma-| 
štva! Henry Ford je pokazao svijetu ka- 

ko se može organizirati proizvodnja, da 
svaki radnik zaslužuje minimum od 5.5 
dolara na dan! Tako se ponavljalo neu- 
morno iz godine u godinu. 

Svjetska ekonomska kriza dokrajčila je 
sccijalno reformatorsku aktivnost Henry 
Forda. Nema više premija, koje je Ford 
svojedobno uveo za posebno odabrane 
radnike, nema više »socijalnog  odjelje- 
nja«. Vremena su i suviše ozbiljna. Nema 
više šale, sada se radi o ozbiljnim poslo- 
vima. Uštede koje su radnici sakupljali 
kroz nekoliko decenija otišle su za neko- 
liko godina. Što dalje Ford se sve manje 
brine za svoje radnike. Njegova je glav- 
na briga kako da očuva svoju milijardu. 

Henry Ford živi danas životom neokru- 
njenog kralja, apsolutnog vladara. On je 
sve manje čovjek, a sve više personifika- 
cija milijarde dolara. Njegov život i nje- 
gov rad pokazuju kolika se ogromna pro- 
duktivna snaga nalazi u modernoj orga- 
nizaciji rada, Ford je nekada možda i 
sam vjerovao da je pronašao metodu, ko- 
jom će riješiti problem siromaštva i bi- 
jede u svijetu. Danas više nema ni on te 
iluzije. | 

Fordove tehničke i poslovne metode do- 
nijele su mu veliki uspjeh i veliki ime- 
tak, njegovo socijalno-reformatorske akci- 
je žalosno su propale. Takova je, ukrat- 
ko, životna bilanca prigodom 75 obljet- 
nice kralja automobila, | 

Branko Kojić 


MEYERHOLD I STANISLAVSKIJ 


Šta  Stanislavskij znači za kazalište 
uopće, posebice za rusko, o tome su već 
desetljeća, od vremena do vremena, tela- 
lile svjetske novine. Smrt toga velikoga 
režisera i glumca posljednji je događaj 
u povodu kojega su isticana svojstva i 
smisao njegova kazališnoga djela. Nu 
nekrolozi, kao nekrolozi, obavijestili su 
o njegovu dokončanju; premda su mogli 
biti izvještaji o neke vrsti njegovu prepo- 
rodu. Stanislavskij je, građanski realist, 
nešto prije svoje smrti, prigodom  pro- 
Siave 20-godišnjice Sovjetske Unije, pro- 


siavljen u Moskvi kao najveći umjetnički 
ugled socialističkoga realizma. 

Dogodilo se da je sovjetski režim, u isto 
vrijeme kad je Stanislavskija slavio, 
drugoga velikoga režisera, Meyerholda, 
smijenio s njegova mjesta — zabranio mu 
kazališni rad. (Nedavno mu je ponovo 
dcpušten, ali njegovo posebno kazalište 
ostalo je i dalje zatvoreno.) O ta dva do- 
gadđaja Bela. Balasz piše (u »Das 
Wort«, svezak 65.) da su »značajna i da 
imaju kulturno = historijsko značenje 
prvoga reda. Oni dublje rasvijetljuju 
razvitak socialističke kulture nego kakva 
gomila statistika«. 

Da objasni tu značajnost i to, zašto se 
tako zlo događa s jednim revolucionar- 
cem umjetnosti i članom stranke, Meyer- 
holdom, dok se toliko uzvisuje Stanislav- 
skij, koji nikada ne bijaše član stranke 
i koji je svoj stil od prije revolucije tek 
malo preinačio (i to pod utjecajem samoga 
Meyerholda) Balasz najprije ističe kako 
ta dva velika režisera znače dva razli- 
čita stila u glumačkoj umjetnosti. 
Više: dva oprečna principa umjei- 
nosti uopće. Još više: dva principa kul- 
ture koji su u revolucionarnom razvitku 
Sovjetske Unije igrali bitnu ulogu. 

Dotični je razvitak doveo do likvidacije 
smjera koji je na pozornici zastupao 
Meyerhold. Meyerholdova kriza trajaše 
već odavna, postade skandalom prigcdom 
spomenutoga jubileja: boljševik Meyer- 
hold nije ga slavio svojom umjetnošću 
Od 800 ruskih kazališta jedino njegovo 
nije iznijelo za tu svečanost nikakvu 
aktuelnu — premijeru: dočekalo je sa 
svojom starom inscenacijom — »Gospođe 
s kamelijama«. 

Meyerholdova kriza »nije bila puki 
estetski problem, nego simptom vrlo zna- 
čajnoga političkoga i  socialnoga  Taz- 
vitka«. 

Kakav je taj razvitak, koji je doveo do 
krize u kazališnom djelovanju Meyer- 
holda, jednoga od najslavnijih režisera 
na svijetu i po čijem se imenu do ne- 
davna nazivalo jedno državno sovjet- 
sko kazalište? Na to se odgovara ovako: 


850 





»Nek se pokuša predočiti kakva kapit- 
talističkoga vlasnika kazališta 
koji godinama gleda, kako se njegov na- 
mješteni režiser uporno dovezao jednoga 
stila kakav se ne sviđa ni njemu ni pu- 
blici. Pa ne ni publici. I to je na koncu 
konca zapečatilo sudbinu Meyerholdova 
kazališta. Jer mišljenje je publike ovdje 
(u Rusiji) mjerodavna granica slobode 
umjetnosti. I, poznato je, svako je kaza- 
lište svaku večer puno izuzev Meyer- 
holdovo kazalište već nekoliko godina«. 

Prema ukusu publike i materialnim in- 
teresima dakle vlast — kao i kapitalist — 
odlučuje, hoće li jednom umjetniku do- 
kustiti da radi i odjelotvori svoje zamisli, 
ili ne. Da je radi takvih i sličnih razloga 
Meyerholdu rad zasmetan prije, kako bi 
mogao doći do rezultata po kojima je ko- 
risno utjecao na Stanislavskija, na  so- 
cislistički realizam? 

Takvo se pitanje izbjegava a ujedno i 
oiklanja sumnja da se Meyerhold možda 
promijenio ili da je »izgubio talent«. 

»On se nije promijenio, ali to više nje- 
govo značenje. jer se bitno preobrazila 
okolica oko njega. Njegov talent nije 
postao manji — to više značenje toga ta- 
lenta. On više nema nikakve funkcije u 
novoj stvarnosti. Uspjeh Meyerholdov 
bijuše u svoje vrijeme isto tako histo- 
rijski dosljedan kao što je danas činje- 
nica da ga sovjetska publika otklanja«. 

Značenje jednoga talenta može u jedno 
vrijeme biti više, u drugo manje aktuelno 


= —u socialnom smislu. Već sama moguć- 


nost, da ono na taj način može biti raz- 
ličito, dokaz je da se talentom ne može 
upravljati prema tomu kakvo mu je so- 
cialno značenje u nekom danom času u 
stanovitoj stvarnosti. Manje mu značenje 
može postati veće, pusti li mu se sloboda. 
Neće, samo ako mu se ona otme. Onemo- 
gućuje li se talent samo zato jer da »više 
nema funkcije u novoj stvarnosti«, znači 
da se hoće da ta stvarnost bude ovjeko- 
Viečena. A je li to moguće i na koji 
način? Nije li to svijesno prisi- 
liavanje. da kultura mora ro- 
bovati socialnoj stvarnosti, 


samo oponašanje jednog — da tako velim 
— do brutalnosti osviještenog kapitalizma: 
vulgarno materialističkoga totalitarizma. 
Nastojanje, da se zbilja učini prema 
shvaćanju kulturnomu — a samo po ta- 
kovomu je nastojanju netko politički i 
kulturno napredan —, izlišno je čim su 
tendencije kulturnoga shvaćanja  isto- 
vetne s onima socialne zbilje. Savršena 
socialna stvarnost ne postoji, pa da bi se 
mogla poistovetovati s socialnim idealom 
za kojim teži kultura. | 

» Revolucionarnu kulturu, ,revolucio- 
narnu umjetnost" onih početnih godina 
(Sovjetske Unije) zastupali su uglavnom 
oni slojevi građanske inteligencije koji se 
bijahu pridružili borbi proletarijata; oni 
su predstavljali također publiku koja je 
kazalištu davala ton i mjerilo. Oni su 
Meyerholda napravili velikim«. — — — 


Ruska inteligencija, »njezin revolucio- 
narni dio osobito je naglašavao radikalnu 
opoziciju svima navodno građanskim 
umjetnosnim formama. Ona je u tom 
vidjela izraz revolucionarne volje. Htjela 
je nakon oktobra od danas do sutra 
stvoriti i formalno potpuno novu, revolu- 
Cicnarnu umjetnost. Ta dobra namjera 
ne mogaše još imati nikakav pozitivni 
sadržaj. Jer za novu umjetnost neklas- 
ncga društva jedva da bijahu stvoreni 
prvi preduvjeti. Tako je ona imala prije 
svega negativan sadržaj, naime raza- 
ranje starih oblika: pod svaku cijenu 
nešto drugo! Zaista to bijaše najgrađan- 
skije u onoj revolucionarnoj umjetnosti. 
Jer time je novo bilo skopčano za staro 
kao ne za da, kao napadač za napadnu- 
toga. Ali ipak bijaše historijska nužda 
što ta umjetnost puke opozicije ispunjaše 
prostor između provale kapitalističke 
umjetnosti i socialističke koja je jedva 
klijala«. — — —————-—- ooo: iš 

»Tu revolucionarnu, protiv same sebe 
okrenutu, građansku umjetnost dotične 
prelazne generacije zastupao je Meyer- 
hold u sovjetskom kazalištu: ona je danas 
u sovjetskoj stvarnosti postala praznom i 

nepredmetnom, ali stvorila je vrt- 
jednostikoje će živjetii dalje 
u onomu što živi dalje«. — — — 


Meyerhold je »obogatio usput nesum- 
njivo pozorišnu umjetnost ritmičkim in- 
tenzitetom, formalnom zatvorenošću, bo- 
gatstvom igre pokreta koja je puna fan- 
tazije, igre do tada nepoznate. Nijedan 
glumac nijedan režiser Sovjetske Unije 
mije se mogao oteti tome utjecaju. Zaista 
je bio kriv princip, da se mimika 
i pokreti  pretjeraju do iznad granice 
naravno tjelesnoga, do maske, do gro- 
teske — u svakom slučaju to je pretjera- 
vanje dovelo dotle da se do skrajnjih 
granica potjera naprijed i da se razbiju 
gunđave i pospane manire građanske ko- 
morne kazališne igre i deklamacije dvor- 
skoga kazališta. Sami Meyerhold se na- 
žalost upropastio apstraktnom dogmati- 


kom svoga principa, a drugi su se od 


njega naučili smionosti da pojačavaju i 
povećaju. Štaviše Stanislavskij, njegov 
antipod, — kada je inscenirao. Mrtve du- 
še', čiji se likovi, stilizirani u monumen- 
talno, doimlju kao nadprirodno velike, 
predpotopne nemani, — pustio je da na 
njega utječe njegov buntovni učenik. 

Još jednu zabludu toga umjetničkoga 
pravca, koji je zastupao Meyerhold, treba 
prikazati: bilo je to neprijateljstvo prema 
naglašavanju i oblikovanju ličnosti. I to 
je posljedica odviše radikalne opozicije 
protiv privatno - psihološkog čeprkanja, 
protiv alkovenske . intimnosti građanske 
komorne glume. Ta opozicija dosade otje- 
rala je jedan dio revolucionarne inteli- 
gencije  pseudo-marrističkim vulgarno- 
socialističkim idejama: da ličnost nije 


ništa, masa, kolektiv da je sve. U umjet- 


mosti je ta zabluda, nastala od mehaničke 
opozicije, nastupila kao tendencija, da se 
pusti kako bi kompozicija cjelokupne 


slike bila iznad karakteristike pojedinih. 


likova: konture individuuma morale su u 
sastavnim linijama kompozicije nestati 
kao figure kakva orijentalnoga ćilima u 
zajedničkem ornamentu. 


Šovjetska varianta ekspresionizma, 
»Prolet-kult«, naročito se revolucionarno 
ponašala s tom devizom. Međutim se do- 
kazalo i u praksi sovjetske umjetnosti, da 
organska opreka između ličnosti i mase, 
između individualnoga i sveopćega može 


postojati samo na tlu klasnoga društva. 


Veliko značenje ličnosti u socialističkom 
društvu sovjetskim je masama svaki dan 
sve usvjesnije i prema tomu u umjetnosti 
igra sve veću ulogu. Meyerholdovska 
ideja oblikovanja »nadličnoga« kolektiva 
je mrtva. No i ona je štošta dovela u 
život, što živi dalje. Tako je ona izoštrila 
ćutila sovjetskih umjetnika za »lice 
klase«, za psihologiju mase, za oblikova- 
nje masovnih pokreta; ona je potakla 
veliku umjetnost kompozicije ritmičkog 
oblikovanja skupine i time scenskoga 
inenziteta«. — — — ——-—---- 

Sovjetska inteligencija »predstavlja novi 
tip inteligencije, kakav u kulturnoj po- 
vijesti do sada nije bio. To nisu nikakvi 
intelektualci po zvanju, oni ne žive ap- 
straktnim, posebnim, u se zatvorenim, »iz 
sebe samog crpećim« duhovnim životom; 
to nisu nikakvi »mislioci«, koji kao specia- 


listi jedne duhovne struke samo ćutilna 


promatraju stvarni život. Zato oni nisu 
nikakvi draguljari riječi, rezbari oblika... 
To je inteligencija s dubokom potrebom 
nacbrazbe, koja se u osnovi svojoj razli- 
kuje i u tome od građanske inteligencije, 
što ona nije nikakav posebni sloj: to je 
narod sam. 


Ta nova inteligencija naprosto ne Ta- 
zumije Meyerholdovu kazališnu umjetnost. 
Cna razumije Shakespearea i Goethea, 
Puškina i Tolstoja. Ona razumije i volt 
kazališnu umjetnost Stanislavskija i Vah- 
tangova premda — kako je peć rečeno — 
zabezeknjujući scenski intenzitet Meyer- 
holda na te pozornice nije ostao posve bez 
utjecaja; ali zanimljive i uvijek origi- 
nalne doumice Meyerholda ne prave na 

Ni Lion Feuchtwanger, među svojim 

neobičnim pohvalama Sovjetske Unije, ne 
mogaše prešutjeti kako u njoj nema slo- 
bode za kulturni rad. Nu Balaszu (inače 
đobru piscu) ne izgleda protivurječje kađa 
odobrava kulturno pojednačenje 
publike i u isti mah ističe »veliko zna- 
čenje ličnosti« koja »u umjetnosti igra 
veliku ulogu«. Navodi da je građanska 
inteligencija razumjela Meyerhoida; a da 
ga ne razumije današnja sovjetska, »narod 
sam«, jer nije »intelektualac po zvanju«. 
Drugim riječima: jer mu je kulturni 
niveau niži. Što netko razumije Shake- 
speare-a, to nije sposobnost da bi mogao 
razumjeti i Meyerholda, pa ako ga ne ra- 
zumije, da se dotični mora zabaciti. Nu i 
razumijevanje Shakespeare-a može biti 
bolje i gore. Shakespeare bi razumio 
Meyerholda, kao što je to mogao i Stani- 
slavskij. Ako se priznaje »veliko značenje 
ličnosti«, kako to da joj se ne vjeruje da 
je Meyerhold ipak razumljiv? Ako se, 
izuzevši  »formalističke  zablude«, hvali 
Meyerholdov veliki utjecaj na sovjetsko 
kazalište, kako to da mu se sprečava dalji 
slobodan rad kojim bi, osim »forma- 
lističkim zabludama«, sigurno i dalje ko- 
ristio razvitku sovjetske kazališne umjet- 
nosti? Zar i sami Stanislavskij u svoje 
vrijeme ne bijaše naišao na veliki otpor 
publike i vlađajućega mišljenja o kaza- 
lištu? »Ako hoćeš da uživaš umjetnost, 
moraš biti umjetnički naobražen  čo- 
vjek ...« (Karl Marx u »Ekonomsko filo- 
zofski spisi« od god. 1844.) 


. »Stanislavskij ne bijaše nikada ko- 
munist, on dapače mi svoje osnovne prin- 
cipe nije promijenio poslije revolucije. 
Stanislavskij je cijenjen i voljen, jer je 
ostao ono što bijaše: najveći majstor 
svoga zanata, umjetnik koji fanatično 
traži stvarnost, najveći realist pozornice; 
on je cijenjen i voljen, jer najčišće vri- 
jednosti građanske kulture nepokvareno 
prenese u socialističku kulturu — gdje se 
takvo nasljedstvo vrlo cijeni. Ipak bi 
moglo izgledati značajno, što taj starac, 
koji je postao velik u građanskoj kulturi, 
još i danas može predstavljati živu djelo- 


tvornu snagu u mladom sovjetskom ži- 
votu. 

Rješenje te »zagoneitke« je u tom, što 
je već u građansko doba Stanislavskij na 
svomu  najsvojstvenijemu području bio 
revolucionaran: on bijaše najdosljedniji 
predstavnik psihološkoga realizma u ka- 
zalištu. Nezabludivi realizam u umjet- 
mosti imaše i ima uvijek revolucionarnu 
funkciju, Stanislavskij ne bijaše slučajno 
režiser Čehova i Gorkoga. (On je — tako- 
đer nikakav slučaj — prvi iznio na po- 
zornicu »Na dnu«.) 


Opozicija Stanislavskij-a protiv umjet- 
nosti svoga doba bijaše opozicija Trea- 
lizma i zato ne po sadržaju prazna kao 
ona ekspresionizma. Njegova opozicija 
bijaše manje glasna. manje strastvena ali 
jer ona ne bijaše puko n e, ne izgubi svoje 
značenje, kada je predmet poricanja ko- 
načno nestao. Čestitomu građanskom rea- 
listu, kojemu je vazda bilo do toga, da 
rasvijetli društvene pozadine, nije trebalo 
da se u novoj socialističkoj stvarnosti 
mijenja — u procesu rada svoga umjet- 
ničkog stvaranja on se od nje, tako reći 
»sam od sebe«, preobrazio: od građan- 
skoga u socialističkoga realista. 


Stanislavskijeva umjetnost živi i dje- 
luje stoga iz dana u dan dublje. I ona 
nije samo općenito živa, nego ona ima 
danas posebnu aktualnost. Radi se o 
predstavljanju ljudi. O savjesno točnom 
crtanju ličnosti. O unutrašnjosti, o psiho- 
logiji koja uranja do podsvijesne intim- 
nosti, psihologiji u proučavanju glasa i 
geste. Ali to je sve već otprije bila ve- 


lika Stanislavskijeva umjetnost, i upravo 


je to što je u današnjoj sovjetskoj umjet- 
nosti postalo strujom koja prevlađuje — 
devizom«. 


Nu isticanje realizma kao dogme je 
nekritičko već stoga što je dogmatično. 
Nekritičnost i dogmatičnost nisu revolu- 
cionarnost. »Psihološki realizam« — to 
nije nešto tako određeno, da se pod 
njim ne bi moglo razumjeti štošta eks- 
presionističko,  naturalističko, impresio- 
stičko i, štaviše, — nadrealističko; do- 

tično da u njemu ne bi moglo biti štošta 
od toga svega. Ti izmi, koji nisu realizam 
i koje pobornici »socialističkoga realizma« 
pokušavaju omalovažiti pa i poništiti 
tako, što ih nazivaju formalizmom, vri- 
dili su i vrijedit će za razvoj kulture kao 
oblici njezinih —umjetnosnih revolucija, 
oblici kojih će tekovine u njoj i u bu- 
duće biti životvorne, u bilo kakvu so- 
cialnomu sistemu. 


šk * * 


Književno naučno teoretiziranje po- 
bornika  socialističkoga realizma Georga 
Lukacsa o realizmu, zabacujući sociolo- 
gizam i šematičnost, kolikogod je velikim 
dijelom ispravno, oslabljuje se navlastito 
svojom tvrdnjom, da je revolucionaran 
jedino realizam; zapostavlja poeziju dru- 
gačijih književnih smjerova i poeziju 
samu po sebi. Priličnije je da se u umjet- 
nosti prije svega traži umjetnost, u čo- 
vjeku čovjek, jer se tako može naći re- 
volucionarnost. Umjetnost prije svega. U 
svesku »Savremenika«, za srpanj i kolo- 
voz 1937, ja sam objavio svoj prijevod 
jednoga dijela Lukacsove opširne . ras- 
prave  — »Pripovijedanje ili —opisivanje« 
upravo protiv onoga domaćega terorizi- 
ranja nesmislicama o »socialnoj književ- 
nosti«, koje je vladalo posljednjih  go- 
dina. Pogleda li se u moj »Dalekozor 
duha«, vidjet će se kako je moja Kritika 
protiv toga terorizma, pisana prije neko- 
liko godina, takva, da uglavnom može 
biti potvrđena Lukacsovim zaključcima u 
toj mu spomenutoj lanjskoj raspravi. Baš 
iz te rasprave, objelodanjene u »Savreme- 
niku, citirano je nešto u prikazu neke 
knjige, koji je objavio jedan beogradski 
časopis »za književnost, nauku, umetnost 
i sva društvena i kulturna pitanja«, a da 
nije spomenuto odakle se citira; čini se, 
po nekim okolnostima, da je pisac spo- 
menuo, ali uredništvo brisalo tako zama- 
šito, te je nestalo i ime samoga Lukacsa. 


Trebalo bi, dakako, kritički podrobno 
raspraviti neke Lukacsove tvrdnje, koje on 
iznese u posljednje vrijeme, pa bi se vi- 


djelo, kako aktivistički smisao u njima 
ipak smeta smislu kritičkomu, pjesnič- 
komu. Ustanovilo bi se i to, da je »Die 
Theorie des Romans«, to prijašnje, 
malo poznato, ali znamenito njegovo 
djelo, koje on danas drži za reakcio- 
narno, temeljitije za književno kritički 
smisao, nego, tu i tamo, jedna od po- 
sljednjih njegovih rasprava »Es geht 
um den Realismus«, ta nesumnjivo 
najjača teoretsko kritička tvrđava socia- 
lističkoga realizma protiv literarnih smje- 
rova: naturalizma, impresionizma, ekspre- 
sionizma i nadrealizma. 


Nu sve to razložiti nije mali posao. 


Stanislav Šimić 


O KNJIŽEVNOSTI I O KNJIŽEVNICIMA 


Postoji taj naš svijet, koji je nastao 
borbom i u njemu se formiraju mirijade 
svijetova i u svima njima je vječno 
budna čežnja za savršenstvom, Postoje u 
tom svijetu države, klase, borbe među 
klasama i borbe među državama, postoje 
tvornice, rudnici, šefovi i raja i postoji 


i književnost i književnici, koji poput" 


liječnika pipaju bilo bolesnika: čovječan- 
stva i o groznicama toga nezahvalnog pa- 
cijenta pišu u svojim pjesmama, roma- 
nima i ostalim književnim vrstama, Pa 
ako je atmosfera u književnim djelima 
najčešće teška i sumorna i to ne samo u 
ovom vijeku, već i prije, to je najbolji 
znak da se liječnik: književnik kreće u 
svijetu bolesnika bilo duševnih, bilo tje- 
lesnih i da je svijet ogromna bolnica 
puna bolesnika i sad ima raznih diagnoza, 
jer jedni kažu da je bolesnik: čovječan- 
stvo izlječiv, dok drugi tvrde, da je ne- 
izlječiv i da su beskorisni svi napori i 
nade, da bi on mogao ozdraviti. Mi ćemo 


se priključiti onim diagnostičarima, koji 


vjeruju, da bi taj bolesnik mogao ozdra- 
viti i ispitujemo sve mogućnosti, koje bi 
ga mogle privesti ozdravljenju. Mi smo 
isto tako neizlječivi optimisti kao što su 
drugi neizlječivi pesimisti i vjerujemo u 
te bolje dane čovječanstva, kada će ono 
zakoračati ozdravljeno novim putevima i 

u riječima, muzici i bojama zaboraviti 
svu svoju gadnu i mračnu prošlost, 
še 

I književnost je jedna od umjetnosti, 
koja suviše konkretne stvari načini 
apstraktnima, a preveliku  apstraktnost 
stavlja u konkretne oblike. Književnik 
stvarač razbija ljuske stvari i traži u 
njima jezgru, i iz nje stvara svoja djela. 

* 

Jedno književno djelo je ogledalo svoga 
autora i vremena u kojemu on živi. Jedan 
roman, esej, pa dapače i jedna pjesma 
mogu nam vjernije ocrtati jednu epohu 
od jednog dugo i mučno rađenog historij- 
skog djela. 

Fa 


Možda nitko nije tako žrtva svoga zva- 
nja kao što je to književnik. Živeći u 
svom vlastitom svijetu gubi on prečesto 
kontakt sa svijetom, koji ga okružuje i 
svi su njegovi napori upereni na to, da 
ne izgubi kontakt sa svojom okolinom, 
koja mu je potrebna kao kisik ili kao 
kiša kraju, koji umire od žege, Jer knji- 
ževnik je kao i svaki drugi čovjek ovisan 
od svoje okoline, pa ma sagradio on sebi 
i svoju kulu bjelokosnu, ipak su u naj- 
većoj blizini te kule tvornice, uredi, ope- 
racione dvorane i tužni predjeli u kojima 
stanuju siromasi, i ne može se ta kula 
bjelokosna postaviti tako visoko nad zem- 
lju, da krikovi i jauci nesretnika ne bi 
Aopirali do nje. Kule bjelokosne prave 
dandanas još samo slastičari i to iz še- 
.ćera a ne pjesnici ovog strahovito ozbilj- 
nog vijeka u kojemu jedna krivo rečena 
liječ može prouzročiti katastrofu čitavog 
čovječanstva, 

# 

Teško se je snaći u ovome ludom dobu 
u kojemu dani lete brže od slika na film- 
skom platnu, a ljudi su samo jadni sta- 
tisti kao u plitkim američkim filmovima 
.Sa Sjajnom, ali ispraznom opremom. A 
kako će se tek snaći književnik, koji tek 
onda može stvoriti valjano djelo ako mu 
«uspije uspostaviti ravnotežu između sebe 
di svijeta. A teško je uspostaviti ravnotežu 


sa svijetom, koji se ruši, posrće i ide u 
cik caku kao pijanac, pa svaki čas pri- 
jeti opasnost, da se ne sruši preko ruba, 
po kojemu pleše, u ponor. Da, teško je 
književniku uspostaviti ravnotežu s ovim 
pijanim vijekom. 


*& 


Ne može se zamjeriti književniku ako 
se kadkada udalji od sve te glupe buke, 
koja ga okružuje i ako iz bučne ulice 
ovog vijeka zakrene u tihe ulice prošlo- 
sti. Pred kakvom starom kućom zastane 
književnik i sanja i osluškuje davnim 
harmonijama, dok oni, koji su ih stvarali 
nestaše već davno i samo im  izlizana 
slova na nadgrobnom spomeniku ili ime 
kakove ulice spominje ime. Nisu ti prošli 
vijekovi, kako znamo, bili idealni i još 
sada nam se čini da čujemo stenjanje i 
uzdahe tih davno mrtvih boraca za lje- 
potu i smisao na zemlji, ali u mukama 
ostavili su za sobom vrednote, koje su 


ih preživjele kao što se na dnu presu- 


šenih rijeka često nalaze zrnca zlata, Za 
ta zrnca zlata živjeli su oni, patili i stra- 
davali, i priznajući im ono što su stvorili, 
odajemo im poštovanje, kako će i nama 
odati poštovanje oni, koji će iza nas doći, 
ako nas i naša djela već prije ne smlavi 
surova i teška šaka ovog stoljeća, 


Teško je živjeti u vijeku u kojemu smo 
Svi mi popisani na listi kandidata smrti, 
pa nije čudo, da često pobjegnemo pred 
samim sobom i pred svojim stoljećem, te 
u kakvoj tihoj ulici slušamo gukanje go- 
lubova i — sanjamo. A kroz otvoreni 
prozor kakove stare kuće plešu u modri 
jesenji zrak zvuci sjetnog menuetta i 
nama se nenadano učini, da u susjednoj 
ulici štropoće stara kočija za čijim sta- 
klima se smiješi dama sa visokom, bije- 


lom perikom i lepezom hladi lice. No po-- 


lako se ta zlatna kočija pretvara u našoj 
mašti u sivi i teški tank, koji svojim za- 
glušnim štropotom rastjera zvukove me- 
nuetta i mi na ulici ostajemo opet sami 
i izgubljeni i u krvi večernjeg neba gle- 
damo svoju zastrašujuću i nesigurnu bu- 
dućnost, 

Može li se zamjeriti književniku ako 
| se kadkada udalji iz sveg tog užasa u 
kojemu živi i ako iz bučne ulice ovog 
vijeka zakrene u tihe ulice prošlosti? 

* 


Nisu li romani današnjice zapravo ratni 
izvještaji o borbama ljudi u svojim so- 
bama, uredima, radionicama, o njihovim 
teškim borbama za samoodržanje. Svjet- 
ski rat još uvijek traje, samo su se stre- 
ljački jarci pomaknuli sa fronte u gra- 
dove, sela te svagdje gdje obitavaju ljudi 
i dan i noć traje oštra paljba. Ideje se 
bore s idejama, obespravljeni s onima 
koji imadu svega u izobilju, siti sa glad- 
nima i značajevi sa beznačajnicima. Svjet- 
ski rat jcš uvijek traje i poprima sve 
veće dimenzije. 

* 

Stoje u ormarima zaprašene knjige, 
koje su već izašle davno, davno kad su 
ulicama mirno  kasali  fijakeri, dame 
s ogromnim šeširima, okićenima isto tako 
ogromnim perjem, podizali diskretno po- 
vlake Svojih haljina i prelazili preko ce- 
ste, a gigerli se hvatali za svoje strašno 
zašiljene brkove i vrteći svoj štapić gle- 
dali za damama, koje su sa svojim povla- 
kama mčle prašinu na cesti. Davno 
gu već izašle te knjige i kao da mirišu 
nekom finom, finom tugom i mi tiho 
uzdahnemo i polagano zatvaramo ormar 
kao teška vrata na grobnici. Neka dalje 
mirno spavaju knjige u mraku, a mi po- 
lazimo na ulicu u život u kojemu nema 
više tako kićenih gigerla i dama s du- 
gim povlakama, ali imade sve više gang- 
sterskih tipova i sve više žena na pro- 
daju. A svuda oko njih vise šarene re- 
klame i marljivo vabe kupce. Sve se već 
danas može kupiti, cio svijet je postao 
jedna ogromna trgovačka kuća i kad bi 
ljudima bilo moguće oni bi i mjesec iz- 
najmili za reklamsku tablu. No on se 
smiješi visoko, visoko nad ovim svijetom 
i Po njegovom smirenom i zadovoljnom 
smiješku možemo vidjeti, da je sretan 
što sa svima nama ne treba imati posla. 

Vjekoslav Majer 


SUVREMENICI O GORKOMU 


Povodom sedamdesete godišnjice rođe- 


nja (1868.-1938.) i druge godišnjice smrti 


Maksima Gorkoga, mnoštvo je pisaca opb- 
javilo svoje uspomene i sjećanja o njemu. 

Među najzanimljivije zapise spadaju us- 
pomene mladih nepoznatih pisaca, počet» 
nika. Govore ti zapisi o golemoj ulozi ko- 
ju je Gorki imao u podizanju tih ljudi, o 
poticajima, savjetima i potporama svake 
vrste, koje im je davao. 

Od godina provedenih u Italiji pa 
do konca života, a naročito posljednjih 
osam godina, provedenih u domovini, 
Gorki bijaše u doticaju sa stotinama pi- 
saca. Najbolja imena današnje ruske knji- 
ževnosti :Lidin, Vsevolod Ivanov, Babelj, 
Fedin, Tinjanov, Jurij German, Nikolaj 
Ostrovskij, A. Čapigin i ostali mnogo du- 
guju Gorkomu. Nikada se Gorki nije od- 
vajao u kulu bjelokosnu. Vrata njegova 


“ doma bijahu uvijek otvorena za sve rad- 


nike perom, znane i neznane. 

Osvijetijuju te uspomene i mnoga na- 
ziranja Gorkoga: o pisanju, o klasicima, 
o jeziku, o realizmu i drugom. 

Mi iznosimo mali dio objavljenog mate- 
rijala. 

D. Hait govori o svom dopisivanju s 
Gorkim ,koji je u to vrijeme živio u Sor- 
rentu: »S Gorkim sam se počeo dopisivati 
godine 1927., kad su izašle moje prve knji- 
ge. Bio sam odmah zadivljen točnošću i 
strogom akuratnošću Alekseja Maksimo- 
vića kao korespondenta. Pismo iz Sorrenta 
dolazilo je neizostavno nakon izlaska 
svake moje kmjige. To bijaše podrobna 
analiza odlika ili nedostataka mojih ra- 
dova, sve do karakterističnih sitnica, po- 
jedinih fraza, slova, fonetskih lapsusa. 1 


svaki put, vadeći iz omota pismo, napisa- 


no na papiru s krupnim kockama, čitlji- 
vim ravnim rukopisom, starim pravopi- 
som, divio sam se: kad je taj čovjel, 
svjetski pisac, dospio da pročita knjigu 1 
da se izjasni o njoj? 

29. studenoga 1927. pisao mi je: »... U 


Vas — po mom mišljenju — nedostaje 
nešto vrlo važno: znanje jezika, njegova 

točnost, plastičnost i — ljepota. To je ne- 
dostatak koji će Vam neizbježno smetati 
u radu pretvaranja Vašeg iskustva u žive, 
za čitatelja uvjerljive likove i slike. 


Naginjanje Vaše naturalizmu također je, 
razumije se, nedostatak.  Naturalizam to 
je — pokornost činjenicama, podvrgava- 
nje Vaše stvaralačke volje pritisku stvar- 
nosti. A Vi ste, zar ne, čovjek koji nije 
suglasan sa stvarnošću? Zašto se onda Vi, 
umjetnik umjetnosti riječi  podvrgavate 
njezinu nasilju nad Vama? Umjetnik tre- 
ba da živi ne u stvamosti i, naravno, ne 
po strani od nje, nego nadnjom. Jedi- 
no će tada naći u njoj ono bitno, što će 
mu dati neosporno dragocjeni materijal 
za istinsku umjetnost.« 

A u drugom jednom pismu Gorki kaže: 
»Vi štampate mnogo. Potrebno je mnogo 
pisati, ali štampati — pomanje.« 

Dm. Semenovskij poslao je u svo- 
joj 19. godini Gorkomu nekoliko pjesama. 
»Stihovi Vaše ne čine mi se lošima — od- 
govorio mu je on nedugo zatim sa Capria 
-- poslao sam ih u»Prosvećenije«, gdje će 
ih, zacijelo, štampati. Pošaljite mi još... .« 

U dopisivanju, koje se zatim razvilo, 
Gorki piše: »Čitajte počešće Puškina, t9 
je temelj poezije naše i svima nama uči- 
telj zauvijek. Onima, što viču da je Pu- 
škin zastario, — me vjerujte — stari oblik, 
no duh poezije Puškinove ne gnjije. I u 
poeziji treba biti pomalo historikom, t. j. 
čovjekom koji se časno i svijesno odnosi 
prema svojoj historijskoj  jučerašnjosti.« 

Jedne večeri, nekoliko godina poslije, u 
Moskvi, armenski pjesnik Terjan zapitao 
je Gorkoga: 

— Zašto vi, Alekseje  Maksimoviću ne 
pišete stihove? 

— Pišem ih ja, samo nikom ne čitam — 
odvratio on, smiješeći se tako te bijaše 
teško razumjeti: zbija li to on šalu, ili go- 
vori ozbiljno. 

»Znao sam — piše Semenovskij — da 
Gorki radi i kako još radi. Nesumnjivo, 
taj rad činio mu je golemo zadovolj- 
stvo. No u Gorkoga se nikako nije osjeća- 
lo egoistočno stremljenje da ogradi svoj 


stvaralački svijet od stranih nemira i bri- 
ga. Ne, on ih je sam tražio, sam im išao 
ususret. Kao i uvijek on je čitao tuđe ru- 
kopise, odgovarao na pisma mladih pisa- 
ca, mislio njima. Tu duboku, ozbiljnu že- 
lju, da mi pomogne, osjećao sam nepre- 
stano, svaki dan. Jednom poslije večer- 
mjeg čaja Gorki mi je dao neveliku knji- 
žicu u plavim koricama pod njegovom re- 
dakcijom: »Proleterski zbornik.« 

— Ima tu neloših stihova — govorio je 
i pročitavao. Govorio je biografije nekojih 
suradnika zbornika. Jedan od njih, rad- 
nik, pisao je talentirano, no tko zna zašto 
jedino jambom. 

— Vjerojatno ne zna o postojanju dru- 
gih razmjera. Trebat će ga upoznati s te- 
orijom poezije, poslati mu takovu knjigu. 


Svijetlile su se oči Gorkoga, niski glas 
zvučio je toplo, u riječima osjećala se 
gordost za radničke pjesnike, sposobne 
da pišu dobro.« 

U jednom pismu izvinjava se: »Prozu 
još nisam dospio pročitati; ovog mjeseca 
poslali su mi 47 rukopisa.« 


Nove književne generacije zasipale su 
ga radovima. Ponekad su to bili poludje- 
tinjasti stihovi koji su više govorili o mla- 
dosti autora, nego li o njihovim dostignu- 
ćima. Ali on se znao odnositi ozbiljno i 
pažljivo prema svakome. 


»Govoreći otvoreno — piše on g. 1928. 


jednom takvom mladiću, Mih. Markovu 


— stišići Vaši su »jeđva jedvice« t. j. nisu 
dobri. Slike kao »uronjen znoj« — loše su. 
Ali još je gore to što Jesenjina stavljate 
nad Puškina i Ljermontova — to je već 
sasvim skandalozno. No zar ima malo be- 
smislica koje može reći čovjek kad mu je 


18 godina! I ja sam također, vjerojatno, u 


Vašim godinama bio takav. U tim godina- 
ma ne valja štampati, nego treba učiti, 
punom snagom, eto što je, gospodine moj! 
A takovih stihova, kao što su Vaši, štam- 
paju sada čitave kilometre. Ipak, »U gu- 
štari« nije tako loše, ako se izbaci.. .« 


P. Žž eleznovu na pitanje što da ra- 
di da bi postao dobrim piscem, Gorki od- 

govara, da je zato potrebno prije svega 
biti dobrim čitateljem. 

Od poznatih pisaca zanimljive su uspo- 
mene i pisma koje od  Gorkoga imaju 
Konstantin Fedin, Lidija  Sejfulina, Zo- 
ščenko, Ilja Gruzdjov, A. S. Novikov-Pri- 
boj, Mihail Koljcov, H. G. Wells, Romain 
Rolland. Citirat ćemo neke. 

Konstatin Fedin (od koga je kod 
nas prevedena samo klasična novela 
»Vrt«) objavljuje nekoliko pisama koje 
mu je pisao Gorki između 1923. i 26. 


».. No glavnom temom dopisivanja na- 
šeg bila je uvijek literatura. O piscu, nje- 
govu radu, njegovu pozivu, Aleksej Mak- 
simović pisao je s ljubavlju i velikom 
strašću. Njegova pisma žive kao oganj: 
doticaj s njima zaustavlja disanje. On je 
smatrao književnu stvar svetom i umio je 
uliti isto takav odnošaj mladim piscima 
koji su imali sreću da dođu u doticaj s 
njime, svojim učenicima i prijateljima. 
Pisao mi je: »Pitanje koje Vas lično uz- 
buđuje: kako pisati? rješava se vreme- 
nom i ljubavlju k djelu pisanja. Tolstoj? 
Njegova »jednostavnost« uspijevala mu je 
— Vi to znate — teškim i napornim ra- 
dom, Plastičnost,  skulpturnost njegovog 
pisanja vrlo je »jednostavna«. Još je više 
»jednostavan« drugi velikomučenik riječi 
— Flaubert.« 

»Pisati je vrlo teško« — to je izvrsno 1 
mudro pravilo. Ne odstupajte od njega i 
sve će biti dobro. S tim pravilom jedan 
je i siguran put — savršenstvu. 

I u jednom kasnijem pismu: »Vi kažete: 
muči Vas pitanje »kako pisati?« 25 godina 
promatram ja kako to pitanje muči ljude 
i kako ih — u većini slučajeva — iznaka- 
zuje. Da, da, to je ozbiljno pitanje, ja sam 
se također mučio, mučim se i mučit ću se 
do konca dana, No za mene se to pitanje 
formulira ovako: kako treba pisati da bi 
čovjek, ma kakav on bio, ustajao sa stra- 
nica pripovijetke o njem s onom snagom 
fizičke opipljivosti njegova bića, s onom 
uvjerljivošću njegove polufantasti- 
čne realnosti, kakovim ga ja vidim i 
osjećam. Eto, u čemu je stvar za mene, 


eto u čemu je tajna stvari. Do đavola svi 
poroci čovjekovi zajedno sa svim krepo- 
stima — nije time on značajan i drag me- 
ni — drag mi je on svojom voljom za ži- 
vot, svojom  čudovišnom upornošću da 
bude nečim višim od sebe samoga, da se 
iskopa iz petalja ukočene  stupice histo- 
rijske prošlosti, da iskoči više svoje glave, 
da se istrgne iz lukavština razuma, koji, 
tobože, stremi punoj harmoniji, a _ u 
stvari stremi stvaranju mirne krletke za 
čovjeka.« 

Lidija Sejfulina piše: »Kretati se 
s Maksimom Gorkim u sferi književnosti 
bilo je teško. Odviše opširna bijahu nje- 
gova znanja, ne samo u literaturi, nego i 
u životu. Ja sam govorila ili odviše s vi- 
soka ili tako da me je Gorki prekidao: 
»Ja nisam arhijerej, ni vi crkvenjak.« Na 
govor  svisoka on uopće nije odgovarao. 
Gledao je ravno u lice svojim čudesno 
mladim, plavim očima, micao ustima pod 
tvrdim brkovima, udarao prstima po sto- 
lu. Više od svega mrzio je u životu ne- 
urednost i lijenost. On sam, u vrijeme kad 
je već bio slavan pisac, radio je po 12, po 
14 sati samo za pisaćim stolom. Poražava, 
kako je dospijevao da pri tako stahanov- 
skom načinu rada, ne samo voli ljude, no 
i da razlikuje svakog pojedinačno.« 

Mihail Zoščenko piše: »Biti na- 
rodnim piscem — to je velika čast za pis- 
ca, za čovjeka koji je postavio sam sebi 
cilj — sazdanje takove literature koja bi 
bila razumljiva, dostupna i bliska narodu. 
Nema sumnje da je sazdanje takove lite- 
rature — djelo _ vrlo nelako. I povijest 
književnosti ne zna mnogo pisaca, koji se 
mogu nazvati narodnima. Od pisaca XIX. 
stoljeća mogu se spomenuti samo tri ime- 
na: Puškin, Nekrasov i Gogolj. Ti su pisci 
vladali najvećim majstorstvom, odličnim 
znanjem jezika, poznavanjem naroda i 
shvatanjem njegove psihe. Ti su se pisci 
koristili, da tako kažem, »narodnim melo- 
dijama«, koristili se narodnim jezikom i 
temom uzetom iz života naroda. I tim sa- 
mim oni su izvanredno obogaćivali svoju 
umjetnost i činili ju razumljivom i blis- 

kom narodu. L. N. Tolstoj, s moga gledi- 
šta, nije bio narodnim piscem. Doduše, on 
je specijalno pisao za narod pripovijetke, 
Skaske i pouke, no tema tih djela bijaše 
spuštena. Veliki je pisac  »razgovarao« s 
narodom, kao što odrasli razgovara s dje- 
com. I u traženju tog specijalnog žanra, 
meni se čini, bila je nepravilnost. Samo 
»punim glasom«, ne spuštajući temu, mo- 
že se sazdati književnost za narod. Tako 
je radio Gorki. Gorki je bio u punoj mje- 
ri narodni pisac. Njegova filozofija bijaše 
bliska narodu i razumljiva širokoj čita- 
teljskoj masi. Biti narodnim piscem, to ne 
znači samo znati razgovarati s narodom. 
Treba još vladati svim svojstvima koja 
su draga i bliska narodu. Ne odricanje 
svijeta, nego priznavanje Pozitivnosti ži- 
Vota, ne melanholija i raspadanje, nego 
najveći optimizam — eto što uporedo s 
majstorstvom može učiniti suvremenog 
pisca narodnim. 


A Aleksej Maksimović je u punoj mjeri 
imao ta svojstva. On je usredotočio u se- 
bi sve plemenito, što ima narod. Njegov 
veliki optimizam bio je narodni optimi- 
zam. 

Kako je divno čitati njegove muške 
retke, napisane dva mjeseca prije njegove 
smrti. Već kao težak bolesnik, komu su 


. počešće davali kisik, već namijenjen smr- 


ti rukama zločinaca, on piše (25. ožujka 
1936.): Patnja je sramota svijeta i treba 
ju mrziti, da bismo je iskorijenili... Ni- 
kada i nitko nije se još usudio da ismije 
patnju, koja je za mnoštvo ljudi bila i 
ostala njihovim  omiljelim zanimanjem. 
Nikada još i ni u koga patnja nije pobu- 
đivala osjećaj odvratnosti. Posvećena re- 
ligijom »stradđajućeg boga«, ona je igrala 
u povijesti ulogu »prve violine«, leit- 
motiva, osnovne melodije u životu... Iz 
crkve je ideja neizbježnosti i spasonosno- 
sti patnje ušla u umjetnost kao osnovna 
njezina tema... Pjesnici i prozaici »pri- 
dajući sebi iznureni vid« ponosili su sei 
kocoperili, svojom ulogom sijača milih i 
prekrasnih rječca. Ismijati profesionalne 


patnike — eto dobrog djela, dragi Mi- 
hailo Mihailoviću!« 

Sergej Bažanov opisuje posjet »Mu- 
zeju Maksima Gorkoga«. 

Eto, leže pod staklom, same, dvije knji- 
ge: »Psaltir« i »Časoslov«, Po njima je 
Aljoša Pješkov učio čitati. Zatim dolazi 
Prva »beletristika« — »Pripovijetka o hra- 
brom vitezu Francilu Venecijanu i o pre- 
krasnoj kraljevni Renciveni«, »Tajne sa- 
vremenog Petersburga«, »U carstvu Ve- 
nere«, »Predaja o tome kako je vojnik 
spasio život Petru Velikom.« Prolaze go- 
dine. Nove se knjige javljaju u »bibliote- 
Ci« Alekseja Pješkova: Puškin, Gogolj, 
Goethe. Pa poslije John Stuart Mill, Dar- 
win, Marx. 

Eto, u požutjelom broju lista »Kavkaz« 
od subote 12. ožujka 1892. prve pripovi- 
jetke Gorkoga »Makar Čudra«. Ali isto- 
dobno i čitave vitrine policijskih doku- 
menata iz Petersburga, Moskve, Nižnjeg 
Tiflisa, Jalte. Eto, šifrirani brzojav gene- 
ral-majora Trepova simferopoljskom gu- 
bernatoru: »8. studenoga poštanskim vla- 
kom iz Moskve na Krim putuje pisac 
Maksim Gorki. Moguće je da putem dođe 
do demonstracija.« 

Mnogo je pažnje u muzeju posvećeno 
poznatom incidentu s izborom Gorkoga za 
počasnog člana Akademije. Evo, pismo 
Nikole II. I povjerljivi izvještaj Trepova, 
da je dao nalog da se oduzme »A. M. 
Pješkovu akt kojim mu je saopćeno da je 
izabran počasnim članom Akademije.« 

Zatim dolaze vitrine s pismima. Pa dia- 
grami o tiražama u Rusiji: od 1897. do 
1916. 1,072.000 primjeraka. A za posljednjih 
20 godina 33,089.000. Sama »Mati« štampna- 
na je za posljednjih 20 godina u nakladi 
od 1,472.000 primjeraka. 

Onda čitave dvorane s prijevođima. 
Prevodili su ga na 58 jezika. Svi su tu. 
Od ukusnih francuskih i američkih izda- 
nja do kitajskih, na kojima tek po liku, 
što te gleda s naslovne strane, znaš da je 
to knjiga Gorkoga. 

Nego dižeš glavu i vidiš da su na zidu 
krupnim slovima ispisane njegove riječi: 

o »Velika je to radost znati da nisam ži- 
vio uzalud, bijah koristan. Želim i vama 

“da osjetite tu radost.« 

| Marijan Jurković 


MATIJE MAŽURANICA POGLED U 
BOSNU 


Interesantno i skoro nepoznato putopi- 
sno djelo Matije Mažuranića »Pogled u 
Bosnu, ili kratak put u onu krajinu uči- 
njen 1839-40. po jednom Domorodcu«, koje 
s »Putositnicama« Antuna Nemčića tvori 
možda najbolju našu prozu ilirskog doba, 
a u svakom slučaju početak naše izvorne 
putopisne književnosti uopće, izašlo je 
poslije nepunih stotinu godina (1842.-1938.) 
u drugom izdanju, koje se u svemu, osim 
nekih sitnijih, nebitnih promjena, poduda- 
ra S prvim. Knjiga je vrijedna ne samo 
zbog svoje starine i legende, koja se veže 
uz ime porodice Mažuranića, slavne u po- 
vijesti naše književnosti, nego mnogo vi- 
še zbog samog načina, kako je pisana. 
Neobično jezgrovitim i živim stilom, odđ- 
mjerenim i u isto doba ustreptalim od 
unutrašnje pokretljivosti, iako s primitiv- 
nim izražajnim sredstvima, što nije čudno 
za ono doba i njegove gođine, evocira Ma- 
tija Mažuranić u svom putopisu tursku 
Bosnu u prvoj polovici prošlog stoljeća 
dajući dragocjene podatke za kulturnu 
historiju krajeva, kroz koje je proputovao 
i koje opisuje. Njegove su slike šarolike i 
žive. U škrtosti na riječima i u izbjegava- 
nju opisivanja. nebitnosti ima neke sim- 
patične suzdržljivosti, toliko strane na- 
šemu vremenu i našoj književnosti. To je 
u neku ruku Bosna »Puta Alije Đerzele- 
za« i »Mare milosnice« Ive Andrića, jed- 
noga od najboljih i najdubljih naših po- 
slijeratnih novelista. Zemlja slavna po ra- 
tovima i krvi, uboga po materijalnim 
dobrima i ljudskim zakonima, zrela za 
stranu invaziju, ali ipak velika i pomalo 
nerazumljiva. Mažuranić je pokušao ući 
u Bosnu najprije preko Une kod Dubice, 
a kad nije uspio, prebacio se u netom 
oslobođenu Srbiju, koja je još svuda mi- 
risala turskim vremenom i bijedom mno- 


gih ratova, pa je ušao u Bosnu preko 
Drine kod Višegrada. Vanredne su slike 
autorova puta od Višegrada do Sarajeva, 
otuda do Travnika, pa opet natrag u Sa- 
rajevo i Srbiju. Susreti s gradovima, se- 
lima i ljudima, razgovori i sukobi, do ko- 
jih je došlo, odnosi između kršćana i mu- 
slimana, pa između muslimana domoro- 
daca i Turaka, život sarajevskog paše, u 
čijoj se službi Mažuranić nalazio kratkog 
vijeka svog bosanskog izleta, tegoban put 
kroz neprolazne planine, noći u drumskim 
hanovima bez prave hrane i ležaja, sve 
su to stvari vrlo zanimljive i nove, po- 
malo i nevjerojatne. Na nepunih osamde- 
set stranica zbijena sloga lik Bosne je 
cjelovit i svoj, a što je u ovom slučaju 
najvažnije, s obzirom na novo izdanje 
»Pogleda u Bosnu« u današnje doba, knji- 
ževno zanimljiv i vrijedan. Mnogo tome 
doprinosi i naročit način piščeva izlaga“ 
nja, prostosrdačan iu isto vrijeme sa 
sjenkom otužnog nesnalaženja putnika iz 
Evrope, kakvim sebe smatraše najmla- 
đi brat Mažuranić, kovački i stolarski 


kalfa, ali i svjetski putnik, u čemu ga je 


kasnije naslijedio sin Fran, autor »Lišća« 
i »Od zore do mraka«, iako je tada imao 
samo dvadeset dvije godine. Nešto tje- 
skobno i nedrago ostaje u čovjeku poslije 
čitanja knjige, za koju je šteta, da nije 
opširnija i da joj pisca mnogo ne zani- 
mahu pejzaži, ili ga možda zanimahu, ali 
ne smatraše važnim, da ih iznese: jedan 
mrtav svijet, koji nam još nije tako da- 
lek, raste pred nama iz tamne prošlosti 
bacajući novo svijetlo na mali dio kul- 
tume historije Bosne prije okupacije. 
Komparacija s novelistom Andrićem se 
uvijek iznova nameće, i uvijek na Andri- 
ćevu korist, što je i posve razumljivo. 
Novom izdanju »Pogleda u Bosnu«, koje 
je prvi put objavljeno anonimno, napisao 
je informativan predgovor dr. Slavko 
Ježić iznoseći u njemu iscrpan pregled 
rada svih Mažuranića, koji su se istakli 
kao književnici; naročito se osvrće na 
Matijin život i na pozadinu njegova odla- 
ska u Bosnu, kamo je otišao na poticaj 

braće Antuna i Ivana (kojima treba in- 
direktno zahvaliti i za postanak ove knji- 


ge). Djelo je, kao i u originalnom izdanju,, 
razdijeljeno na dva dijela: Put u Bosnu 


i natrag i Različne opazke o Bosni. Po- 

red toga sadrži kratak autorov predgo- 

vor i rječnik nepoznatijih turskih riječi. 
Ivo Kozarčanin 


»TRI UZROKA NEZAPOSLENOSTI«*) 

Zamršenost i složenost činilaca, koji 
prouzročuju nezaposlenost, oteščava uveli- 
ke rješavanje toga problema. Dok su jedni 
gledali glavnoga krivca tomu zlu u nagloj 
industrijalizaciji i napredovanju tehnike, 
a drugi najveći dio odgovornosti bacali 
na naglo razmnožavanje ljudstva, ni prvi 
ni drugi nisu mogli da dokažu kolik je 
udio krivnje na kojemu od tih činilaca, 
a, pored toga, nitko nije mogao prebaciti 
&v u. krivnju isključivo ni na tehnički na- 
predak ni na razmnožavanje, a niti je tko 
mogao nijekati opstojnost i drugih uzroč- 
nika. 

Ma da tehnički progres, po mišljenju 
onih koji se bore za ukidanje kapitali- 
stičkoga poreika i za stvaranje novoga 
društva na novim načelima, nije krivac 
današnjemu teškom stanju, ipak se mne 
može razložno poricati da je napredova- 
nje tehnike omogućilo poduzetnicima da 
isti — ili, pače, i veći — rad obavljaju 
uz pomoć manjega broja radnika, 

I stoga imađe pravo prof. Woytinsky 
kad tvrdi: »Svi činioci, koji povisuju rad- 
ni učinak pojedinog radnika, a ne otva- 
raju u isto vrijeme nove mogućnosti po- 
trošnje, umanjuju zaposlenosit«, 

Kaošto tehnički napredak omogućuje 
bržu proizvodnju većih količina dobara i 
služi podizanju općega blagostanja (no 
to sve, dakako, važi samo pod preipo- 
stavkom da je ostvaren takav poredak u 
kome ne će biti nezaposlenih), tako i samo 
razmnožavanje komu je rezultat stvaranje 


*) Wladimir Woytinsky: Drei Ur- 


sachen der Arbeitslosigkeit: 


(Bureau international du Travail; Ženeva 
1936.). 


većega broja radnika, može služiti širenju . 
proizvodilačke djelatnosti. 

Prema mišljenju L. Herscha _ (>»Pro- 
bleme der _ Arbeitlosigkeit«) 
ponuda radne snage uvjetovana je nekoli- 
kim činiocima od kojih je najvažniji pri- 
rodno kretanje stanovništva; ali nije naj- 
važniji priraštaj u stanovništvu već pro- 
mjene broja osoba koje su uključene u 
radni proces. Profesor Wladimir Woytin- 
sky smatra da je u naše vrijeme kad je 
»nezaposlenost uzela dosad nezapamćene 
razmjere, postala i opet osobito aktuelna 
i vrijedna pažnje« — Malthusova formu- 
la: da društvu može biti potrebna uvi- 
jek samo jedna određena količina radne 
snage, koja se nekad poklapa s postoje- 
ćom ponudom radne snage, a nekad se 
može da daleko nad nju digne. Šteta je 
što prof. Woytinsky nije izrazio zašto je 
ta formula toliko vrijedna pažnje, jer, ja- 
mačno, ne bi mogao ustvrditi da je u 
svijetu proizvodnja dobara nadvisila pc- 
trebe za njima. A dok god postoje neza- 
sićene potrebe, tako dugo ne može biti 
govora o suvišnom dijelu radne snage. 
Organizaciona nesposobnost današnjega 
društva da mezaposlene privede rsdu na 


korist njihovu i čitave ljudske zajednice 


ne može biti smatrana za dovoljan razlog 
tvrdnji da postoji prevelik broj radnika. 
S toga stajališta, tvdnja prof. Woytin- 
skoga: da nezaposlenost imade uvijek dva 
uzroka: a) u omjeru prema potrebi pri- 
vrede — prekomjernu ponudu radne sna- 
ge; b) u omjeru prema postojećoj ponudi 
— nedovoljnu potrebu privrede za radom, 
— nije naročito sretna. Prije svega, pod 
a) 1 pod b) radi se o odnosu potrebe pri- 
vrede i ponude radne snage, i utoliko je 
tu došlo do tautologije. A, drugo, u nauci 
nije običaj da se zadnja karika u lancu 
uzroka spominje kao jedini uzrok: treba 
imati na umu da je taj »uzrok« poslje- 
dica drugih uzroka, a nas, želimo li upo- 
znati podrijetlo nezaposlenosti, zanimaju 
više od svega činioci koji su je prvi uvje- 
tovali i omogućili joj da se jevi. 
Tautološki karakter navedene tvrdnje 
ne sakriva ni sam mjezin autcr, veleći na 

drugom mjestu: »nezaposlenost ima upra- 
vo samo jedan uzrok: nesuglasnost između 
pojedinih slučajeva privrednoga i socijal- 
noga života.« 

Taj »jedan uzrok« zapravo je tvorevina 
ili smjesa mnogih uzroka. Premda prof. 
Woytinsky drži da ne valja taj »jedan 
uzrok« razlučivati na njegove sastojine, 
ipak nije mogao svoju radnju izraditi 
tako da se ne obazire na konkretne i ne- 
posredne uzroke nezaposlenosti. Tako je, 
u svom radu, došao do toga da je utvrdio 
postojanje triju grupa činilaca koje, za- 
jedničkim svojim djelovanjem, određuju 
razvitak i stanje nezaposlenosti, To su: 

1) demografski činioci 

2) ekonomski uvjeti 

3) tehnički napredak. 

Bez analize, bez rastavljanja slučajeva 
ili pojava na njihove elemente, bilo bi 
znanstveno istraživanje nemoguće, A toj 
shemi pribjegao je prof. Woytinsky, kako 
gam priznaje, jer mu se čini da se na 
taj način najbolje prilagođuje realnim od- 
nosima i da će se, u isto vrijeme, tako 
najlakše poslužiti statistikama koje posto- 
je a odnose se, posredno ili neposredno, 
na problem nezaposlenosti. 

Pokušaj prof. Woytinskoga da svede u 
jednu istu formulu postojeće statistike 
rezličitih zemalja o stanovništvu, proiz- 
vodnji i tržištu rada opravdan je time 
što je nezaposlenost međunarodni pro- 
blem i što njegovo »praktično rješenje za- 
htijeva zajednički međunarodni rad« kao- 
što je i za njegovo »teorijsko raspravljanje 
neophodno ispitivanje u međunarodnim 
okvirima.« 

Metoda, kojom prof. Woytinsky istra- 
žuje pitanje nezaposlenosti u svijetu, omo- 
gučila mu je da u promjenama na tržištu 
rada odredi momenat kretanja stanovni- 
štva (demografski), povećanoga radnog 
učinka (tehnički napredak) i promje- 
ne u čitavom opsegu proizvodnje (eko- 
nomski uvjeti) i da, barem približno, 
na taj način ustanovi koji su 1o- 
kalni uzroci djelovali na tržište rada 
(»Predgovor«). No autor sam ističe kako 
su statistike različitih zemalja međusob- 


no različite, kako ne zahvaćaju pitanje & 
prave strane, kako su, čestoput, daleke 
stvarnosti; i kako, napokon, točnost i 
stvarna vrijednost njegovih zaključivanja 
zavisi o ispravnosti statistika. 

Činjenica da »Sjedinjene države, koje 


imađu u drugim oblastima najbolje sta- | 


tistike na svijetu, nisu u vrijeme naj- 
dublje depresije znale koliko imade u 
Uniji nezaposlenih«, da je, nadalje »Nje- 
mački Reich, koji je godinama objavlji- 
vao, dvaput na mjesec, točno stanje ne- 
zaposlenosti, iznenada otkrio da u ovom 
računu nedostaje milijun i po do dva 
milijuna nezaposlenih«,y — to dovoljno 
pokazuje koliko je opasno služiti se zva- 
ničnim podatcima o nezaposlenosti. A kod 
toga ne valja predvidjeti ni to da su svi 
pokušaji Međunarodnoga  bureaua rada 
oko stvaranja opće i jedinstvene statisti- 
ke nezaposlenosti dosad ostala bezuspje- 
šna jer nije bilo moguće rezultate razli- 
čitih statistika svesti u jedan sustavan 
pregled. 

Statistički podatci o nezaposlenosti u 
različitim zemljama teško se mogu srav- 
njivati jer se statistike ne samc ne rade 
po istoj metodi nego su i njihovi rezulta- 
ti ponekad svijesno iskrivljeni. U Nje- 
mačkoj, na primjer, prema službenim sta- 
tistikama porastao je broj zaposlenih od 
lipnja 1932. do lipnja 1934. za 2,751.000 dok 
je, u istom razdoblju, i također po služ- 
benim statistikama, broj — nezaposlenih 
smanjen za 2,995.000. 

Kako je moguće da u zemlji, u kojoj je 
priraštaj za rad sposobnih stalno aktivan, 
odjednom iščezne gotovo četvrt milijuna 
radnika? Prof Woytinsky tumači tu poja- 
vu djelomično promjenama u metodama 
popisa: poslije izbijanja krize, u Njemač- 
koj su se počeli javljati različiti oblici 
nadoknadnog zaposlenja koje je nezapo- 
slenima davala država ili općine mjesto 
neuposleničkih potpora, Od početka krize 
(1929.) do 1931. ta su nadoknadna zaposle- 
nja bila ograničena na javne radove i se- 
zonske poljske poslove. U 1932. godini 
ustanovljena je i dobrovoljna radna služ- 
ba za omladinu. Od 440.000 tako »zaposle- 

nih« (tj. sezonskih radnika) u jeseni 1932. 
bilo je među zaposlenima iskazano samo 
70.000. No ostatak, poradi svoje djelomič- 
ne zaposlenosti, nije bio uvršten ni u ru- 
brike nezaposlenih. Od 1933. izgrađena je 
javna služba u velikim razmjerima i na- 
dopunjena novim oblikom nađoknadnog 
zaposlenja: stotine tisuća nezaposlenih 
upućene su na selo kao poljoprivredno 


pomoćno radništvo. Dok su takovi, po ra- 


nijim metodama statistike, vođeni kao ne- 
zaposleni, od srpnja 1933. g. prestali su 
biti službeno smatrani kao nezaposleni, 
Pored tako nejednakih metoda pravlje- 
nja statistika u jednoj istoj zemlji, mate- 


matička formula nezaposlenosti = prof. 


Woytinskoga može imati samo teoretsku 
vrijednost. Ali, unatoč tomu, ona pokazuje 
jedinu ispravnu metodu kako se može 
ustanoviti broj nezaposlenih u jednoj 
zemlji. Broj nezaposlenih prof, Woytin- 
sky uopće ne traži u statističkim rubri- 
kama o nezaposlenosti, već ga nastoji do- 
kučiti iz drugih rubrika. 

Da vidimo koji su razlozi naveli prof. 
Woytinskoga te on ne cijeni = podatke 
službenih statistika o nezaposlenosti: prvo, 
što on i ne spominje, jest tendenciozno 
poljepšavanje statistika sa strane režima: 
a, drugo, među nezaposlene ne računaju 
Se djelomično zaposleni. Postoji, dakle, 
uz vidljivu i iskazanu još i nevidlji- 
va nezaposlenost. Da otkrije ko- 
lika je vidljiva i nevidljiva nezaposlenost, 
prof Woytinsky oslanja se samo na čvrste 
podatke: uzima, prvo, u račun opseg pro- 
izvodnje (— V), zatim broj svih poslopri- 
maca (S) te, napokon, tehnički učinak po 
radniku (T). 

Broj zaposlenih (E) izražava s pomo- 
ću jednadžbe: 

V 

E == u 
to jest: opseg proizvodnje podijeli se & 
tehničkim učinkom jednoga radnika. To 
je, ujedno, jedini način kako se može 
ustanoviti broj onih koji su potpuno 
zaposleni (— £). | 

Pošto je pronašao i vrijednost E, on po- 
stavlja jednadžbu u kojoj je uvrštena 





nova nepoznanica, to jest broj nezaposle- 


Ch =S— m 
A, budući da je 

Q ibi 

Š—rT ==: mE 


to je broj nezaposlenih jednak razlici 
broja svih posloprimaca i broja zaposle- 
nih, ili: 

Ch >= S —E 
kod čega se pod zaposlenima (E) smiju 
razumjeti samo potpuno zaposleni, to 
jest vrijednost kvocijenta V:T. 

Takvim računanjem moguće je izraziti 
nezaposlenost u oblasti industrije. Već je 
teže u zanatstvu i trgovini, u građevinar- 
stvu i saobraćaju. A sasvim ja nemoguće 
vstanoviti na takav način nezaposlenost u 
seljaštvu ili među pripadnicima činovnič- 
kih zvanja. Zato se, u toj svojoj studiji, > 
prof. Woytinsky samo površno osvrće na 
problem sezonske nezaposlenosti i zato 
ni ne ulazi u pitanje nezaposlenosti u po- 
jedinim profesijama. | 

Nezaposlenost u svome današnjem op- 
segu bila je prije rata nepoznata jer nije 
bilo tako jakih konjukturalnih kolebanja. 
U Velikoj Britaniji dosegla je, u vrijeme 
cd 1830.—1930. samo jedamput visinu od 
33,4% od broja sindikalno organizacionih 
članova, i to godine 1848, a već 1851. spu- 
stila se na 3,9%. Uslijed nagle industrija- 
lizacije u Velikoj Britaniji kao i u Nje- 
mačkoj brže se razvijalo stanovništvo 
koje privređuje negoli ukupno stanovni- 
štvo, i to je moralo ubrzo dovesti do ma- 
sovne nezaposlenosti. U Velikoj Britaniji 
mnogo je brže napredovao opseg proiz- 
vodnje negoli radni učinak po radniku. 
Poradi zaostajanja  tehničkoga razvitka 
iza proizvodnje, ma da se broj radnika u 
industriji između 1860. i 1910. gotovo po- 
dvostručio, ostala je nezaposlenost nez- 
natna. No ne valja zaboravljati da je i 
iseljavanje uvelike sprečavalo nadolaženje 
nezaposlenosti. 

Tu se vidi koliko je značajna uloga pri- 
raštaja onih koji privređuju, priraštaja 
proizvodnje i tehničkoga napretka. Teh- 

nički napredak, u jednakom opsegu pro- 
izvodnje, oslobađa dio već zaposlene rad- 
ne snage, priliv novih za rad sposobnih 
iziskuje proširenje opsega proizvodnje, a 
sam opseg proizvodnje ne može se raz- 
vijati bez granica jer je ovisan o potroš- 
noj sposobnosti svega stanovništva, 


Za predratno vrijeme, ako se posmaira 
svjetska privreda kao cjelina, može se 
reći, da je diferencija (porast) opsega pro- 
izvodnje bila svagda veća od umnoška 
broja zaposlenih i porasta tehničkog učin- 
ka po radniku, i to je dopuštalo trajnu i 
progresivnu industrijalizaciju. Industrija 
je, u takvim prilikama, ne samo zaposli- 
vala priraštaj porodica svojih radnika ne- 
go je pružala zaposlenje i jednom dijelu 
geljačkoga stanovništva koje je pritjecalo 
u gradove... 

Ispitivanja, koja je prof. Woytinsky iz- 
veo u 13 različitih zemalja pokazuju raz- 
ličitost privrede u tim zemljama. Indu- 
strijska i trgovačka djelatnost nije u ni- 
jednoj zemlji ostala nezavisna. Karakteri- 
stičan je primjer Sjedinjenih američkih 
država: uslijed rata prestala je struja 
imigracije, a k tomu je pridošla vojna 
mobilizacija za rad najsposobnijih godišta 
u g. 1917. Potražnja radne snage silno je 
porasla, a »u vrijeme kad je svaka roba 
nailazila na potrošnju, mogla je da bude 
upotrebljena i svaka radna snaga... Broj 
nezaposlenih u poduzećima brže je pora- 
stao nego opseg proizvodnje. Radni uči- 


nak po radniku umanjio se«. Trebalo je, 


dakle, samo da dođe val racionalizacije 
pa da za kratko vrijeme milijuni zapo- 
glenih ostanu bez posla. A to, pošto je 
nastupilo, uzrokovalo je zabranu uselja- 
vanja stranaca i onemogućilo drugim 
zemljama da se i dalje rješavaju jednoga 
dijela nezaposlenih. 


Nijedna druga zemlja nije prošla takav 
razvitak, a ipak je opća povezanost drža- 


va tolika da je zadnja kriza obuhvatila 
čitav svjetski privredni život. | 
Konjunkturalna kolebanja potresala su 
privredni sustav sve češćim  pojavljiva- 
njem nezaposlenosti. , 
Razvitak nezaposlenosti svodi prof. 
Woytinsky na zajedničku igru demo- 


grafskih, tehničkih i ekonomskih činilaca 


i daje formulu toga procesa koja glasi: 

AT A V 
Ah =ABTE'TFEAT TITAT 
a znači: 

Priraštaj (diferencija) broja nezaposie- 
nih jednak je sumi priraštaja broja po- 
sloprimaca i onog broja posloprimaca ko- 
ji su, kod istovjetnog opsega proizvodnje, 
no uslijed povećanja radnog učinka po 
radniku (od T na T + A T) morali da bu- 
du otpušteni, ako od te sume odbijemo 
broj posloprimaca, koji su pri novom sta- 
nju tehničkoga napretka, u kome rađni 
učinak po radniku iznosi T + A T, našli 
zaposlenje uslijed proširenja proizvodnje. 

U vezi sa stvaranjem mogućnosti za 
praktično iskorištenje te formule o neza- 
poslenosti, prof. Woytinsky dao je neko- 
liko značajnih sugestija kako treba da se 
vode statistike o proizvodnji, zaposlenosti 
i nezaposlenosti. Metode, kojima su one 
vođene danas, dovele su do nesuglasnosti 
jednih s drugima. R. S. 


HERRMANN STEINHAUSEN 

Autor knjige »Die Zukunft der Freiheit« 
(Europa — Verlag, Ziirich), knjige ko- 
ja je među više ih sličnih, što se poja- 
više u posljednje vrijeme, jedna od naj- 
značajnijih [analiza današnjega stanja 
kulturnoga, te socialno i politički moral- 
noga, i ujedno  promišljena opomena 
čovjeku da se spomene sebe, svojih ljud- 
skih prava, pa ne srlja u tamnicu totali- 
tarizma. »Sila kao božanstvo« — prilog u 


ovomu svesku »Savremenika« — je jedno 
poglavlje iz te knjige; dotični naziv dao 
mu je prevodilac. 8. 


=== 
Vlasnik i izdavač: Društvo hrvatskih književnika u Zagrebu. — Urednik: Luka Perković, — .Odgo- 
vorni urednik: Stanislav Šimić, Zagreb, Perkovčeva 2. — Uredništvo društvenih izdanja: »Novinarski 


Dom«, Perkovčeva 2. — Rukopisi treba da su pišani pisaćim strojem. — Uprava društvene naklade: 
Perkovčeva ul. 2, — Godišnja pretplata Dinara 200.—, Pojedini broj Dinara 20.—. Ček. račun br. 


31.136. — Tisak »Tipografije« d. d., Zagreb, 


Za tiskaru odgovara Ivan Ivanković, Zagreb, 


Selska cesta 47. 

